
Galaktikas hääletaja käsiraamatu ajalugu on tänapäevaks nii keeruliseks läinud, 
et iga kord seda jutustades soperdan ma kusagil, püüdes seda aga parandada, 
ei saada must aru. Nii on selle kogumiku näol hea võimalus ajada asjad enam- 
vähem õigeks või vähemalt hea väljanägemisega kõveraks. Kõik vale mis siia on 
lisatud on, niipalju kui see minusse puutub, lisatud hea pärast. 

Sellise pealkirja mõte tärkas mul esimest korda 1971. aastal, kui ma 
lamasin purjakil ühel Innsbrucki-lähedasel põllul, Austrias. Ma polnud eriti purjus 
vaid just niipalju kui võtad paar kanget Gösseri õlut ja pole juba kaks päeva 
järjest midagi söönud. Arvestades, et oled hääletaja, ilma pennitagi taskus. Jutt 
käib tavalisest püstiseismisraskusest. 

Mul oli kaasas "Euroopas hääletaja käsiraamatu" Ken Walshi väljaanne. 
Kelleltki laenatud ja väga võidunud eksemplar. 1971. aastal oli see raamat mul 
ikka veel alles, nüüdseks tuleb ta aga lugeda siiski varastatuks. Mul polnud 
kaasas raamatut "Euroopa viie dollariga päevas" (siis sai sellega hakkama), kuna 
ma ei kuulunud sellesse finantsseltskonda. 

Öö hakkas laskuma põllule, mis laisalt minu all keerles. Ma murdsin pead 
selle üle, kuhu võiks minna, et oleks Innsbruckist odavam, et see keerleks vähem 
ja kus minuga ei juhtuks sellist jama nagu tol õhtul Innsbruckis. Juhtus aga 
järgnev. Ma jalutasin mööda linna püüdes leida üht iseäralikku aadressi. Olin 
täiesti eksinud kui peatusin ja küsisin teed ühelt mehelt tänaval. Ma teadsin, et 
see ei saa kerge olema, kuna ma ei osanud saksa keelt. Olin aga ikkagi 
üllatunud, kui avastasin kui raske suhelda on veel selle kentsaka mehega. 
Vähehaaval, asjatutes heitlustes üksteisest aru saada, selgus mulle tõde 
inimestest Innsbruckis. Esimene, kelle peatasin, ei rääkinud inglise keelt, 
prantsuse keelt ja oli peale selle ka kurt ja tumm. Siira käte vehkimisega 
sooritatud vabanduste seeria saatel eemaldusin. Mõni minut hiljem, ühel teisel 
tänaval üritasin ühe teise mehega uuesti. Too paistis samuti olevat kurt ja tumm. 
See oli siis kui ma õlut ostsin. 

Ma riskisin minna tänavat mööda tagasi. Ma katsetasin uuesti. 

Kui kolmas mees, keda kõnetasin, osutus kurdiks, tummaks ja lisaks veel 
pimedaks, hakkasin tundma kummalist raskust oma õlgadel; puud ja majad 
võtsid tumeda ja ähvardava ilme, ükskõik kuhu ma ka ei vaadanud. Ma vedasin 
mantli tihedalt endale ümber ja kiirustasin hädisena mööda tänavat, piitsutatuna 
äkilistest tuulehoogudest. Ma põrkasin kellegagi kokku ja mõgisesin vabandada, 
aga ta oli kurt ja tumm ning täiesti võimetu minust aru saama. Taevas muutus 
süngeks. Kõnnitee tundus olevat purjus ja käis ringi. Kui ma sel hetkel oleks 
juhtunud üle tee asuvasse hotelli sisse astuma, ja seal kurtuse kokkulepe samuti 
kehtinuks, oleks jäänud vaid üks võimalus. Mu mõistus oleks täiesti kokku 
jooksnud ja ma oleks veetnud ülejäänud elu kirjutades niisuguseid raamatuid, 
millega Kafka kuulsaks ja ilaseks sai. 


Nagu juba öeldud, läksin ma koos oma Euroopas hääletaja käsiraamatuga 
põllule pikutama. Ja kui siis tähed sirama hakkasid ja ümbritsesid mind nagu 
ainust inimest, kes on võimeline Galaktikas hääletaja käsiraamatut kirjutama, olin 
nagu välgust rabatud. Mõeldes seda mõtet jäin kiiresti magama ja unustasin ta 
umbes kuueks aastaks. 

Astusin Cambridge Ülikooli. Õppisin igasuguseid aineid ja lõpetasin inglise 
keele alal. Hoolisin kõvasti tütarlastest ja sellest, kuidas mu jalgrattal läheb. 
Hiljem hakkasin kirjanikuks ja tegelesin mitmesuguste töödega. See oli 
uskumatult kasulik, aga tegelikult segas lihtsalt päikese nägemist. Teised 
kirjanikud peaksid teadma, mida selle all mõtlen. 

Mu lemmikplaan oli kirjutada midagi, milles oleks koos nii komöödia kui ka 
teaduslik fantastika. Just see paine vedas mu sügavatesse võlgadesse ja 
meeleheitesse. Mitte keegi polnud huvitatud, välja arvatud lõpuks üks mees: 
BBC raadio toimetaja Simon Brett, kellel oli olnud sama idee, komöödia ja 
teaduslik fantastika koos. Kuigi Simon jõudis toimetada vaid esimese osa, enne 
kui ta ise kirjutamisele pühendus (ta on kõige paremini tuntud Ühendriikides oma 
suurepäraste Charles Paris'i kriminaalromaanidega), võlgnen talle siiski sügava 
tänu lihtsalt selle eest, et alustas tühjalt kohalt. Tema tööd jätkas legendaarne 
Geoffrey Perkins. 

Alguses läks lugu kole keeruliseks. Mul oli tol ajal maailmast üsna kõrini ja 
panin kokku kuut erineva sündmustikuga lugu. Kõik nad lõppesid erineval teel 
maailma lõpuga, aga erinevatel põhjustel. Seda kogumikku nimetasin "Maa 
lõpud". 

Kui mu mõtted olid täidetud esimese loo detailidega - selles oli Maa 

hävitatud selleks, et rajada ülekosmoselist kiirteed - leidsin, et on vaja kedagi 
teiselt planeedilt. See seletaks lugejale mis parajasti juhtub ja annaks loole 
vajaliku konteksti. Nii ma mõtlesingi välja, kes ta on ja mida ta teeb Maal. 
Ma otsustasin nimetada ta "Ford Prefect". (See oli nali mis tõmbas muidugi 
täielikult haneks kogu Ameerika lugejaskonna, sest siiani polnud keegi neist 
kuulnud veidrama nimega väikeautost, paljud aga arvasid, et see on trükiviga 
WordPerfect'is.) Ma selgitasin tekstis, et vähimgi minu tulnuka iseloomu 
tundmine enne tema maale saabumist, laseb tal oma nime tunda "kenasti 
silmapaistmatuna". Ta oli lihtsalt unustanud tavalise eluviisi. 

Kuidas sai selline eksitus tekkida? Mulle tuli meelde, et kui mul oli veel 
kombeks mööda Euroopat hääletada, võis sageli märgata, et informatsioon või 
nõuanded tee kohta olid vananenud või eksitavad. Enamik neist olid ju tulnud 
inimeste reisijuttudest. 

Sel hetkel turgatas mulle meelde pealkiri Galaktikas hääletaja käsiraamat, 
ükskõik kus ta siis kogu aja oli olnud. Ma otsustasin, et Ford on uurija, kes kogub 
andmeid Käsiraamatu jaoks. Niipea, kui hakkasin seda mõtet arendama, liikus 
see halastamatult loo keskmesse ja lõpuks, nagu tegeliku Ford Prefecti autor 
ütleks, on tühi sõnamulin. 

Nagu paljudel on üllatus lugeda, sai lugu valmis kõige keerulisemal teel. 
Episoodiliselt kirjutamine tähendab seda, et kui ma lõpetasin ühe jupi, ei olnud 
mul aimugi sellest, mida järgmine võiks sisaldada. Kui selle sündmustiku 


keerdudes ja käändudes mõned juhtumused näisid valgustavat varemsündinut, 
olin ise rohkem üllatunud kui keegi teine. 

Ma arvan, et BBC hoiak selle kuuldemängu suhtes tema tegemise ajal oli 
väga sarnane sellele, mis Macbeth tundis mõrvates inimesi suhtes - algidee, 
millele järgnes ettevaatlik entusiasm ja siis aina suurem ja suurem häireolukord 
õhukese kohustuste kihi all, lõppu aga ei mingit. Jutustused, mis olid Geoffrey, 
minu ja helitehniku nädalateks maaalusesse stuudiosse matnud ja võtnud 
niisama palju aega ühe heliefekti jaoks kui teistel kulub tervele seeriale (ja 
varastades kõigilt selle stuudio aega, milles nii teha), olid kõik jõulised võltsingud, 
aga absoluutselt tõepärased. 

Seeriate eelarve tõusis punktini, mida maksti tegelikult Dallase mõnede 
sekundite eest. Kui kuuldemäng poleks peale läinud... 

Esimene episood jõudis eetrisse BBC Raadio 4-s kolmapäeval, 8. märtsil 
1978. a. kell 10.30 õhtul avalikkuse särava mittetähelepanu märgi all. Seda 
kuulasid nahkhiired. Üksikud koerad haukusid. 

Paari nädala pärast tilkusid üks või kaks kirja. Nii - keegi oli ikkagi 
kuulanud. Inimestele, kellega ma rääkisin, paistis meeldivat Marvin, Paranoidne 
Android, kelle ma oli kirjutanud loosse nagu ühestseeninalja ja arendanud edasi 
vaid Geoffrey pealekäimisel. 

Siis hakkasid mõned kirjastajad huvi tundma. Ma olin volitatud Pan Book'i 
Inglise osakonna poolt need seeriad raamatuks koondama. Pärast paljusid 
viivitusi ja redutamist ja  vabanduste leiutamist ja saunade saamist sain ma 
umbes kahe kolmandikuga sellest tööst hakkama. Siis ütlesid nad väga 
meeldivalt ja viisakalt, et ma olen juba kümme tähtaega mööda lasknud, nii et 
kas ma ei võiks lõpetada just sellel leheküljel, kuhu jõudnud olen ning anda see 
neetud käsikiri neile. 

Vahepeal püüdsin kirjutada teisi kuuldemänge, samuti = kirjutasin ja 
toimetasin käsikirju TV-seeriale "Dr. Who". On ju äärmiselt meeldiv omada 
isiklikku raadioseeriat, eriti sellist mille kohta keegi kirjutab, et on seda kuulanud, 
mis sest et see leiba ei anna. 

Niisugune oli enam-vähem olukord siis, kui Galaktikas hääletaja 
käsiraamat 1979. a. septembris välja tuli ja sattus Sunday Times'i hulgimüügi 
bestselleri esimesele kohale. Ja jäi sinna pidama. Selge, keegi oli kuulanud. 

Siinkohal lähevad asjad keerulisemaks ja just sellest ma rääkisin, kui 
hakkasin sissejuhatust kirjutama. Juhend ilmus nii paljudes vormides - raamatud, 
raadio, telesarjad, heliplaadid ja varsti ka kinofilmid - iga kord erineva põhiliiniga 
nii, et tegi isegi kõige ägedamad fännid nõutuks. 

Siin on nüüd läbilõige erinevatest versioonidest, ilma erinevate 
Ühendriikides nähtud lavavariantideta, mis teeksid asja veel keerulisemaks. 

Raadiosarjad algasid Inglismaal 1978. aasta märtsis. Esimesed seeriad 
koosnesid kuuest programmist või lõigust nagu me neid kutsusime. Lõik 1 kuni 6. 
Lihtne. Hiljem aasta lõpu poole lisandus veel üks episood mida hüüti 
Jõuluepisoodiks. Sellel polnud mingit seost Jõuludega. Jõuluepisoodiks kutsuti 
teda sellepärast, et oli esimene saade 24. detsembril, see on jõululaupäeval. 
Sellest peale läksid asjad järjest keerulisemaks. 


1979. aasta alguses, anti Inglismaal välja esimene Hääletaja raamat, 
pealkirjaga Galaktikas hääletaja käsiraamat. See oli tublisti paisutatud versioon 
raadiosarja neljast esimesest episoodist, milles mõned tegelased käitusid 
sootuks teistmoodi ja teised tegelased täpselt samamoodi aga täiesti erinevatel 
põhjustel. See tähendab sama teost, kuid päästab dialoogide ümberkirjutamisest. 

Samal ajal lasti müüki duubelplaadid, mis olid kontrastina raadiosarja 
pealiskaudselt koondatud neli esimest episoodi. Need polnud tegelikult 
lindistused mis raadios kõlasid vaid täiesti uued lindistused samast tekstist. See 
oli sellepärast, et me kasutasime taustana grammofoniplaate, mis on küll raadios 
kenad kuulata, kuid muudavad kommertsliku väljaandmise võimatuks. 

1980. aasta jaanuaris sai BBC eetrisse lastud viis uut Galaktikas hääletaja 

käsiraamatu episoodi, mis tegi nende koguarvuks kaksteist. 
1980. aasta alguses ilmus Inglismaal Hääletaja teine raamatuväljanne, samal 
ajal kui Harmony Books kirjastas Ühendriikides esimese väljaande. See oli üsna 
põhjalikult ümbertöötatud, ümbertoimetatud ja koostatud versioon Galaktikas 
hääletaja käsiraamatu raadiosarja episoodidest nr. 7, 8, 9, 10, 11, 12, 5 ja 6 
(selles järjekorras). Et olla otsekohene, sai raamatu nimeks Restoran Universumi 
Lõpus, kuna see sisaldas Galaktikas hääletaja käsiraamatu raadioepisoodi nr. 5, 
mille tegevus toimus Milliway-nimelises restoranis, tuntud ka kui Restoran 
Universumi Lõpus. 

Peaaegu samal sai valmis ka heliplaat, kujutades endast kõvasti 
ümberkirjutatud ja laiendatud S5-ndat ja 6-ndat episoodi raadiosarjast. See 
heliplaat sai samuti nimeks Restoran universumi lõpus. 

Vahepeal, 1981. aastal sai BBC ja ringhäälinguga koos tehtud 
televisioonisari kuuest Galaktikas hääletaja käsiraamatu episoodist. Need 
toetusid enam või vähem kuuele esimesele raadioepisoodile. Teisisõnu 
sisaldasid nad enamuse raamatust Galaktikas hääletamise juhend ning teise 
poole raamatust Restoran universumi lõpus. Seetõttu ei sisaldanud need 
raamatute redigeeringuid, kuigi järgisid raadioseeriate põhistruktuuri. 

1982. aasta jaanuaris kirjastas Harmony Books Restorani universumi 
lõpus Ühendriikides. 

1982. aasta suvel sai üheaegselt Inglismaal ja Ühendriikides avaldatud 
Hääletaja kolmas raamat, pealkirjaga Elu, Universum ja kõik muu. Selle aluseks 
polnud midagi, mida oleks juba raadios kuuldud või televisioonis nähtud. 
Tegelikul kuulusid sinna küll kindlalt raadiosarja episoodid 7, 8, 9, 10, 11 ja 12. 
Need lõigud on, kui te mäletate, juba revideeritud kujul kogutud raamatusse 
Restoran universumi lõpus. 

Nüüd ma läksin Ameerikasse, et kirjutada filmistsenaarium. See pidi 
sisaldama kõike valmisolevat ja seni, kui filmitegemine edasi lükkus (kuulujuttude 
põhjal pidi filmimist alustatama kohe pärast "Viimse trumbi" valmimist), kirjutasin 
neljanda ja viimase osa triloogiast, Nägemist ja suur tänu kõigi kalade eest. See 
kirjastati 1984. aasta alguses Suurbritannias ja USA-s ning oli suurepäraselt 
vastuolus igasuguste dateeringutega ja muu tehtuga, kaasa arvates teda ennast. 

Kuna sellest kõigest polnud veel küllalt, siis kirjutasin veel Infocom'ile 
arvutimängu, millel oli vaid põgus sarnasus selle tiitli all ennemavaldatuga. 
Koostöös Geoffrey Perkinsiga koostasime kogu Galaktikas hääletaja käsiraamat: 


Originaalsed raadiokäsikirjad (avaldati 1985. a. Inglismaal ja USA-s). See oli 
põnev seiklus. Nagu pealkirigi näitab, on see raamat raadiostsenaariumide kogu. 
Seega on ainus Hääletaja publikatsioon, mis täpselt ja täielikult kopeerib teist. 
Tunnen ennast veidi ebamugavalt - sellepärast, et sissejuhatus sellele raamatule 
oli kirjutatud pärast selle raamatu lõppu, mida te praegu lugema hakkate ja on 
loomulikult sellega täielikus vastuolus. 

Tihti küsivad inimesed minult, kuidas lahkuda planeedilt. Neile olengi 
koostanud väikese ülevaate. 


Kuidas pääseda orbiidile 


1. Helista NASA-sse. Nende telefoninumber on (713) 483-3111. Tee neile 
selgeks, et sul on niipea kui võimalik vaja siit ära saada. 

2. Kui nad ei ole nõus kaasa aitama, helista mõnele sõbrale, kes sul Valges 
Majas võiks töötada - (202) 456-1414 - et ta kostaks NASA-meestele mõne sõna 
sinu heaks. 

3. Kui sul ei ole ühtegi sõpra Valges Majas, helista Kremlisse (küsi ülemere- 
operaatorilt numbrit 0107-095-295-9051).Neil ei ole seal kunagi ühtegi sõpra (või 
vähemalt mitte niisugust, kellele auk pähe rääkida), aga neil tundub olevat 
mõningast mõjuvõimu. Igatahes võid proovida. 

4. Kui see ebaõnnestub, helista juhendite saamiseks paavstile. Tema 
telefoninumber on 011-39-6-6982 eeldades, et kommutaator on töökorras. 

5. Kui kõik need püüded luhtuvad, hääleta maha mööduv lendav taldrik ja tee 
neile selgeks, et sul on eluliselt oluline saada siit minema enne, kui saabuvad su 
telefoniarved. 


Douglas Adams 
Los Angeles 1983 ja 
London 1985/1986 


Galaktikas hääletaja käsiraamat 


Jonny Brocki'ile ja Clare Gorst'ile 
ja kõigile teistele arlingtonlastele 
tee, sümpaatia ja sohvaga. 


Kusagil Galaktika spiraali kaardistamata tagaküljest ja tema läänepoolsest 
spiraalikeerust mõõtmatus kauguses asub üks väike ja mitte kellelegi vajalik 
kollane päike. 

Kui umbes 98 miljoni miili kaugusel selle ümber tiirelda, siis paistab kätte 
üks rohekas-sinine planeet, mille asukad on nii meeldivalt primitiivsed, et nad 
peavad tänapäevani kvartskelli heaks leiutiseks. 

Sellel planeedil on - õigem oleks öelda oli - üks mure. Enamus inimesi, 
kes seal elasid, olid suurema osa ajast õnnetud. Paljud otsustused olid sellest 
asjaolust . põhjustatud, enamik aga seisnes — siiski väikeste — roheliste 
paberitükikeste liikumises. See on lisatud teadmiseks, mitte sellepärast, et need 
rohelised paberitükid oleksid õnnetud olnud. 

Ja nii see probleem säilis; paljud inimesed olid mõttetud ja suurem osa 
neist haletsusväärsed, isegi need kellel olid kvartskellad. 

Paljud olid üha rohkem arvamusel, et nad tegid puude otsast alla 
tulemisega suure vea. Ja mõned lisasid, et isegi puud olid halb leidus ja mitte 
keegi ei oleks kunagi tohtinud ookeanist välja tulla. 

Ja siis, ühel neljapäevasel päeval, peaaegu kaks tuhat aastat pärast seda, 
kui üks mees naelutati puu külge sellepärast, et ütles kui tähtis ja kena oleks, kui 
inimesed veidi muutuksid, istus üks tüdruk omaette ühes väikeses kohvikus 
Rickmansworth'is ja arutas selle üle, mis on kogu aeg viltu läinud ja avastas 
lõpuks mooduse, kuidas maailm heaks ja õnnelikuks paigaks muuta. Sel hetkel 
oli tal õigus ja mitte kedagi polnud vaja sellepärast kuhugi naelutada. 

Kahjuks, enne kui ta jõudis helistada ja kellelegi sellest rääkida, toimus 
kohutav, mõttetu katastroof ja see hea mõte läks igaveseks kaotsi. 

See ei ole selle tüdruku jutustus. 

Aga see on lugu tollest kohutavast ja mõttetust katastroofist ning 
mõningatest tema järelmõjudest. 

See on ühtlasi ka raamat, pealkirjaga Galaktikas hääletaja käsiraamat - 
mitte mõni Maa raamat ja kuni see katastroof toimus, polnud ta kunagi Maal 
trükitud, seda polnud ükski maalane mitte kunagi näinud ja isegi mitte kuulnud. 

Sellest hoolimata täiesti tähelepanuväärne raamat. 

Tegelikult oli see võib-olla kõige tähelepanuväärsem raamat, mis kunagi 
on Väikese Vankri suurtest kirjastuskorporatsioonidest välja tulnud - neist pole 
ükski maalane samuti kunagi kuulnud. 

See pole mitte ainult täiesti tähelepanuväärne raamat vaid samuti suuresti 
kasulik - populaarsem kui "Taevase kodumajapidamise entsüklopeedia", rohkem 
ostetud kui "Viiskümmend kolm muud asja, mida teha nullgravitatsioonis", 
rohkem vaieldav kui Oolon Coluphid'i filosoofiliste tiraadide triloogia "Kus Jumal 
eksis?", "Mõnda Jumala suurimatest vigadest" ja "Kes on üldse Jumal?", 

Paljudes rahulikumates tsivilisatsioonides Galaktika välimisel idapoolsel 
harul oli  Hääletaja käsiraamat juba välja jäetud suurest Galaktika 
Entsüklopeediast - kõigi teadmiste ja tarkuse tüüpilisest varasalvest. Seal oli 
palju vahelejätmisi ja see sisaldas palju kahtlase väärtusega informatsiooni, aga 
lõpuks, olles metsikult ebakorrektne, ületab ta vanemat ja igavamat tööd kahe 
tähtsa lähenemise poolest. 


Esiteks on ta pisut lühem; teiseks on talle kaanele kirjutatud suurte ja 
sõbralike tähtedega ÄRA PABISTA. 

Aga lugu sellest kohutavast ja mõttetust neljapäevast, lugu selle 
aimamatutest tagajärgedest ja lugu sellest, kuidas need tagajärjed on lootusetult 
seotud selle tähelepanuväärse raamatuga, algab väga lihtsalt. 

See algab ühe majaga. 


1. peatükk 


Maja seisis tähtsusetuna täpselt küla ääres. See oli omaette ja seisis fassaadiga 
Lääne põldudele viiva tee poole. See oli igati tähtsusetu maja - umbes 
kolmkümmend aastat vana, ilma loata ehitatud, nelinurkne, tehtud tellistest ja tal 
olid esiküljel neli sellise kujuga akent, mis enam või vähem täielikult pilku riivasid. 

Ainuke inimene, kellele see maja mingitmoodi oluline oli, oli Arthur Dent ja 
seda ainult sellepärast, et ta juhtus seal elama. Ta oli seal elanud ligikaudu kolm 
aastat pärast seda, kui ta kolis ära Londonist, sest see linn tegi ta närviliseks ja 
ärritunuks. Ta oli enam-vähem kolmekümneaastane, pikk, tumedajuukseline ja 
mitte kunagi endaga rahulolev mees. Põhiline, mis teda ärritas, oli see, et 
inimesed küsisid talt alatasa, miks ta nii mossis on. Ta töötas kohalikus raadios, 
kus püüdis oma sõpradele alatasa rääkida huvitavamaid lugusid, kui need võib- 
olla aru said. Sellepärast, et enamik tema sõpru töötas reklaami alal. 

Kolmapäeva öösel oli kõvasti sadanud, teerada oli märg ja mudane, aga 
neljapäeva hommikul oli päike ere ja säras viimaseid kiiri Arthur Denti majale. 
Arthur ei olnud veel põhjalikult aru saanud, et omavalitsus tahab selle ümber 
lükata, et ehitada asemele ringtee. 


Arthur ei tundnud ennast neljapäeva hommikul kell kaheksa eriti hästi. Ta ärkas 
unesegasena, tõusis üles, uitas unesegasena toas ringi, avas akna, nägi 
buldooserit, leidis üles oma tuhviid ja tatsas ära vannituppa pesema. 

Pasta hambaharjale - nii. Puhas. 

Habemeajamise peegel - keerata ülespoole. Ta tegi seda. Hetkeks peegeldus 
läbi vannitoa akna teine buldooser. Õigesti sätituna peegeldas see Arthur Denti 
habemetüükaid. Ta ajas need maha, pesi, kuivatas ja tatsas kööki, et leida 
midagi meeldivat suhu pistmiseks. 

Kastrul, kaan peale, külmkapp, piim, kohvi. Haigutus. 

Sõna buldooser uitas korraks läbi tema aju, et leida endale seal mingi 
seos. 

See buldooser köögi akna taga oli päris suur. 

Ta jõllitas seda. 

"Kollane," mõtles ta ja tatsas tagasi magamistuppa riietuma. 

Vannitoast möödumisel jõi ta suure klaasitäie vett ja siis teise. Ta hakkas 
kahtlustama, et on pohmellis. Miks ta pohmellis on? Oli ta eelmisel õhtul joonud? 
Ta oletas, et vist küll. Ta tabas välgatuse habemeajamispeegist. "Kollane," 
mõtles ta ja tatsas edasi magamistuppa. 

Ta seisis ja mõtles. Õllekas, mõtles ta. Oh hoidku, õllekas. Ebamääraselt 
meenus mingi vihastamine, millegi sellise pärast, mis näis tähtis. Ta oli sellest 
teistele rääkinud, kõnelenud õige pikalt, õigemini kahtles ta: tema selgeim 
visuaalne mälestis olid klaasistunud pilgud teiste inimeste nägudel. Ta meenutas 
midagi uuest ringteest. See oli olnud kuum teema juba kuid, ainult et keegi ei 
paistnud sellest midagi teadvat. Naeruväärne. Ta jõi suure sõõmu vett. Ta 
otsustas, et lugu peab lahenema iseenesest. Kellelgi pole seda ringteed vaja, 
omavalitsusel pole tuge. See lugu peab lahenema iseenesest. 

Jumal, kui hirmsa pohmelli ma olen tekitanud. Ta vaatas ennast riidekapi 
peeglist. Ta oli mures oma keele väljanägemise pärast. "Kollane," mõtles ta. 
Sõna kollane uitas korraks läbi tema aju, et leida endale seal mingi seos. 

Viisteist sekundit hiljem oli ta majast väljas ja lebas tema aiateele 
läheneva suure kollase buldooseri ees. 


Hr. L. Prosser oli, nagu nad ütlevad, lihtne inimene. Teiste sõnadega oli ta 
süsinikule-põhinev kahejalgne ahvidest arenenud eluvorm. Täpsemaltt liigitades 
oli ta neljakümnene, paks, närune ja töötas kohalikus omavalitsuses. 
Hämmastaval kombel oli ta peale selle isaliinis Dzingis-khaani otsene järeltulija, 
kuigi ise ei teadnud. Kuna vahepealsed põlvkonnad ja rasside segunemine olid 
niivõrd raputanud tema geene, et tal ei olnud märkimisväärseid mongoliidseid 
tunnusjooni, saab hr. L. Prosseri kuulsate esivanemate pärandina eraldada vaid 
eelpoolmainitud = lihavust, = mittemõistmist ja — erilist armastust = väikeste 
karusnahksete mütsikeste vastu. 

Keegi ei pidanud teda võitlejatüübiks; tegelikult oli ta närviline ja 
ärahirmutatud mees. Täna oli ta eriliselt närviline ja ärahirmutatud, kuna tema 
tööga läks midagi tõsiselt valesti. Töö seisnes selles, et vaadata, kuidas Arthur 
Denti maja on päeva lõpuks tee pealt eest ära koristatud saab. 

"Tulge sealt ära, hr. Dent,”" ütles ta, "te ei saa võita, te teate. Te ei saa 
lõpmatuseni buldooseri ees lamada." Ta püüdis teha oma pilku raevukamaks, 
see aga ei läinud. 

Arthur lamas mudas ja pladistas sellega. 

"Ma mängin," ütles ta, "vaatame, kumb enne rooste läheb." 

"Ma kardan, et teil tuleb sellega leppida," ütles hr. Prosser, näppides oma 
karusnahkset mütsi, seda oma pealael keerutades, "see ringtee on vaja ehitada 
ja ta ehitatakse!" 

"Esimest korda kuulen sellest," ütles Arthur, "miks seda vaja on?" 

Hr. Prosser viibutas oma sõrmi natuke aega tema poole, siis lõpetas selle 
ja pani käe tasku. 

"Mis te silmas peate, milleks on vaja ehitada?" küsis ta. "See on ringtee. 
Me peame ehitama ringteid." 

Ringteed on leiutised, mis lasevad ühtedel inimestel tormata punktist A 
väga kiiresi punkti B, samal ajal kui punktist B tormavad teised inimesed väga 
kiiresti punkti A. Inimesed, kes elavad punktis C, mis on täpselt nende punktide 
vahel, imestavad sageli, mida imelist on selles punktis A, et punkti B inimesed 
sinna nii saada tahavad, ja mida suurepärast on punktis B, et punktist A nii palju 
rahvast sinna püüab. Nad soovivad sageli, et inimesed ometi ükskord = välja 
mõtleksid, kus kuradi kohas neile lõppeks olla meeldib. 

Hr. Prosser tahtis olla punktis D. Punkt D ei olnud midagi sarnast, see oli 
ainult üks väike kõrvaline punkt, väga kaugel punktidest A, B ja C. Ta oleks 
tahtnud, et tal oleks väike majake punktis D, mille telgjoon asuks maja ukse 
kohal. Ja veeta mõnusalt hulganisti aega punktis E, mis peaks olema lähim kõrts 
punktile D. Tema naine muidugi tahtis roose kasvatada, aga temale meeldisid 
telgjooned. Ta ei teadnud millepärast, talle need lihtsalt meeldisid. Tal läks 
buldooserijuhtide mõnitavate pilkude all palavaks. 

Ta tammus jalalt jalale, aga mõlema peal oli ebamugav seista. Ilmselt oli 
keegi olnud kohutavalt ebakompetentne ja ta lootis, et see jumala pärast tema 
poleks. 

Hr. Prosser ütles "Teil oli küllalt õigust protesteerida või teha ettepanekuid 
selleks määratud ajal. Kaste ei tea?" 

"Määratud aeg?" huilgas Arthur. "Määratud aeg? Esimest korda sain ma 
sellest teada siis, kui üks töömees eile minu juurde tuli. Ma küsisin talt, kas ta 
tahab mu aknaid pesta ja tema ütles, et ei. Et ta tahab selle maja ära lammutada. 
Ta ei ütelnud seda muidugi otse välja. Muidugi mitte. Enne pesi ta hulga aknaid 
ja võttis mult viieka. Siis alles rääkis." 

"Aga hr. Dent, plaanid on olnud kohalikus plaaniametis kättesaadavad 
juba viimased üheksa kuud.” 

"No muidugi, kohe kui olin sellest eile õhtul kuulnud, läksin neid vaatama. 
Te ei pea ju muidugi selle kohta mingit märkust tegema? Ma mõtlen rääkima 
kellelegi või kuhugi.” 

"Aga plaanid olid tahvlil..." 

"Tahvlil? Ma käisin juhuslikult maja kuni keldrini läbi, et neid leida." 

"See on tahvlite osakond." 

"Pimedas." 

"Noh, võibolla olid pirnid läbi." 

"Ja trepid samuti?" 

"Kuid te ju leidsite teate!" 

"Jah," ütles Arthur, "leidsin. See oli ühel tahvlil pärast lukustatuna tunduvat 
kabinetti asuvas kasutamata pesuruumis, mille ukse peal oli silt 'Hoiduge 
leopardide eest'." 

Pilv läks üle peade. See heitis varju üle Arthur Denti, kes lamas 
küünarnukkidele toetudes külmas mudas. See heitis varju üle Arthur Denti maja. 
Hr. Prosser kortsutas selle peale kulmu. 

"See ei paista just eriti kena välja," ütles ta. 

"Vabandage, aga mulle ta juhtumisi meeldib.” 

"Teile hakkab ringtee meeldima.” 

"Oh, jääge vait,” ütles Arthur Dent. "Jääge vait ja minge ära. Ja võtke oma 
neetud ringtee kaasa. Teil ei ole sellised jalad, et siin seista ja te teate seda." 

Hr. Prosseri suu avanes ja sulgus mõned korrad järjest ja tema mõistus oli 
hetkeks täidetud seletamatute, kuid kohutavalt atraktiivsete piltidega sellest, 
kuidas Arthur Denti maja hävib leekides ja Arthur ise jookseb karjudes välja 
leegitsevatest rusudest, kolm tüsedat oda seljas. Hr. Prosserit tülitasid sellised 
visioonid sageli ja tegid ta väga närviliseks. Ta kokutas natuke ja surus siis 
enesest välja: 

"Hr. Dent," küsis ta. 

"Ahoi? Jah?" küsis Arthur. 

"Natuke faktilist informatsiooni teile. On teil aimu, kui palju viga teeb see 
buldooserile, kui ma lasen tal otse üle teie sõita?" 

"Kui palju?" küsis Arthur. 

"Mitte = kõigevähematki,” ütles hr. Prosser, tormitsedes - närviliselt 
imestusest, miks ta aju on täidetud tuhandete karvaste ratsanikega, kes kõik 
tulistavad teda. 


Kummalise kokkusattumuse tõttu oli "mitte kõigevähematki" täpselt samapalju, 
kui ahvist arenenud Arthur Dent kahtles selles, et üks ta lähimaid sõpru ei olnudki 
arenenud ahvist, vaid tegelikult hoopis eluvorm planeedilt kusagil Betelgeusi 
naabrusest ja mitte Guildfordist nagu ta ise tavaliselt teatas. 

Arthur Dent polnud seda isegi kahtlustanud kunagi. 

See tema sõber oli saabunud planeedile Maa umbes viisteist maa-aastat 
tagasi ja oli tublisti vaeva näinud, et ennast Maa ühiskonda sisse sulatada. Peab 
ütlema, et mõningase eduga. Näiteks veetis ta need viisteist aastat väites, et on 
töötu näitleja, mis oli küllalt tõenäoline. 

Ta oli teinud ettevaatamatu ja mõttetu vea, sest oli oma ettevalmistavates 
uuringutes pisut koonerdanud. Kogutud informatsioon lubas tal valida endale 
nimeks "Ford Prefect", kuna see pidi olema kenasti tähelepandamatu. 

Ta ei olnud eriti pikk, tema näojooned olid silmatorkavad, aga mitte väga 
ilusad. Ta juuksed olid traatjad ja punakaskollased ning meelekohtadelt 
tahapoole kammitud. Tema nahk näis olevat ninalt ära veetud. Midagi tema 
juures oli veidi imelik, aga raske oli öelda, mis täpselt. Võibolla see, et ta silmad 
ei pilkunud piisavalt tihti ja mõnda aega temaga rääkides hakkasid su silmad 
tahtmatult selle pärast vett jooksma. Võibolla see, et ta naeris natuke liiga laialt, 
mis andis inimestele rammestava mulje, nagu tahaks ta nende kõri kallale tulla. 

Ta mõjus enamusele oma Maalt leitud sõpradele ohutu ekstsentrikuna. 
Nagu taltsutamatu joodik mõningate veidrustega. Näiteks murdis ta tihti sisse 
ülikooli pidudele, jäi seal väga purju ja hakkas naljatama sealt leida õnnestunud 
astrofüüsikutega, kuni ta välja visati. 

Vahetevahel haaras teda väga kummaline meeleolu ja ta põrnitses nagu 
hüpnotiseeritult taevast, kuni keegi talt küsis, mis ta teeb. Siis näis ta hetkeks 
süüdlasena, rahunes ja irvitas. 

"Oh, vaatasin just lendavaid taldrikuid,” naljatas ta ja igaüks hakkas 
naerma ja küsis talt, mis sorti lendavaid taldrikuid ta vaatas. 

"Rohelisi!" vastas ta patuse irvitusega, naeris natuke metsikult ja siis 
ründas äkitselt lähimat baari ja ostis metsiku koguse napsi. 

Taolised õhtud lõppesid tavaliselt halvasti. Ford võis juua ennast viskist 
segi, prantsatada mõne tüdrukuga nurka ja sellele ebaselgete fraasidega 
selgitada, et lendavate taldrikute värv ei oma tõesti mingit tähtsust. 

Seejärel, kõikudes poolparalüseeritult mööda öiseid tänavaid, tavatses ta 
mööduvatelt politseinikelt küsida, kas nad teavad teed Betelgeusile. Politseinik 
tavatses vastu küsida midagi taolist, et "Kas te ei arva, et oleks aeg minna koju, 
söör?" 

"Ma püüan, kullake. Ma püüan." on see, mida Ford niisugustel asjaoludel 
muutumatult vastas. 

Tegelikult jälgis ta siis, kui põrnitses hajameelselt taevast, igasuguseid 
lendavaid taldrikuid. Põhjus, miks ta ütles rohelisi, oli vaid selles, et Betelgeusi 
kaubandusluure tavapärane munder oli roheline. 


13 


Ford Prefect ei lootnud, et mõni lendav taldrik võiks üldse niipea saabuda, 
sest viisteist aastat oli pikk aeg ükskõik kuhu maandumiseks, iseäranis veel 
kuhugi nii ajuvabasse kohta nagu Maa. 

Ford soovis, et lendav taldrik tuleks varsti, sest ta teadis kuidas lendavaid 
taldrikuid maha hääletada ja kuidas neilt küüti saada. Ta teadis, kuidas vaadata 
Universumi imesid vähem kui kolmekümne Altairi dollariga päevas. 

Tegelikult oli Ford Prefect ringihulkuv uurija selle täiesti tähelepanuväärse 
raamatu, Galaktikas hääletaja käsiraamatu pärast. 


Inimolendid on suured kohanejad ja lõunane elu Arthuri maja juures oli 
korraldunud kindlasse rutiini. Arthuri väljakujunenud roll oli lamada pladistades 
mudas, esitades juhuslikke nõudeid näha oma advokaati, oma ema või head 
raamatut. Hr. Prosseri aktsepteeritud roll oli Arthurile auku pähe rääkida juhuslike 
uute lähenemisviisidega. Niisugustega nagu rahvale-hea jutt või sammume- 
progressile jutt, sa-tead-nad-lükkavad-su-maja-ükskord-kokku, ära-kunagi-vaata- 
tagasi jutt ja paljud teistsugused meelitused ja ähvardused. Ja buldooserijuhtide 
väljakujunenud — roll oli istuda kohvi juues ringis ja eksperimenteerida 
ametühingumäärustega, et näha kuidas võiks olukorda nende finantsiliseks 
kasuks mõjutada. 

Maa liikus rahulikult oma päevasel kursil. 

Päike oli hakanud kuivatama muda, milles Arthur lamas. 

Vari liikus jälle üle tema. 

"Tere, Arthur," ütles vari. 

Arthur vaatas üles ja kõõritades vastu päikest, hämmastus Ford Prefecti 
enda kohal nähes. 

"Ford! Tere, kuidas läheb?" 

"Kenasti," ütles Ford, "kuule, on sul tegemist?" 

"On mul tegemist?" hüüatas Arthur. "Olgu, ma olen just saanud endale 
kõik need buldooserid ja asjad, et nende ees lamada, sest nad hakkavad mu 
maja ümber lükkama, kui ma ei lama, aga juhul kui... olgu, ei, mitte eriti, miks sa 
küsid?" 

Betelgeusil ei tuntud sarkasmi ja Ford Prefect ei pannud seda sageli 
tähele, kui ta just ei keskendunud. Ta ütles: "Väga hea. Kas me saame kusagil 
juttu ajada?" 

"Mida?" küsis Arthur Dent. 

Mõned sekundid paistis, et Ford ignoreerib teda põrnitsedes liikumatult 
taevasse nagu jänes, kes püüab rongi pääseda. Siis kükitas ta ootamatult Arthuri 
kõrvale. 

"Meil on vaja rääkida," ütles ta tungivalt. 

"Kena," ütles Arthur, "räägi." 

"Ja juua," ütles Ford. "On eluliselt tähtis, et me räägiksime ja jooksime. 
Kohe. Me lähme külasse õllekasse.” 

Ta vaatas jälle taevasse, närviliselt, ootusärevalt. 

"Kuule, kas sa ei saa aru!" karjus Arthur. Ta osutas Prosserile. "See mees 
tahab mu maja kokku lükata!" 

Ford vaatas kiiresti Prosseri poole, mõtiskles. 

"Olgu. Kas ta saab sellega hakkama siis, kui sa ära oled?" küsis ta. 

"Aga ma ei taha, et ta seda teeks!" 

"Ah." 

"Kuule, mis sinuga lahti on, Ford?" küsis Arthur. 

"Midagi. Midagi pole lahti. Kuula mind - ma pean sulle rääkima tähtsaimast 
asjast, mida sa üldse tead. Ma pean sulle rääkima kohe ja ma pean seda 
rääkima "Hobuse ja Tallipoisi" trahteris. 

"Aga miks?" 

"Sellepärast, et sulle on varsti väga kanget napsi vaja." 

Ford põrnitses Arthurit ja Arthur imestas, et ta tahtejõud hakkas 
kahanema. Ta ei saanud aru, et see oli ühe vana joogimängu pärast, mida Ford 
õppis mängima Orion Beeta madraniidikaevanduste võrku teenindavates 
kosmodroomides. 

Mäng ei olnud päris ilma sarnasuseta Maa mänguga, mida kutsutakse 
indiaani maadluseks. Seda mängitakse nii: 

Kaks võistlejat istuvad teine teisele poole lauda, mõlemal pits ees. 

Nende vahele pannakse pudel Janx'i viina (nagu see on igaveseks 
talletatud iidses Orioni kaevurilaulus "Oh, ära anna mulle tilkagi rohkem Vana 
Janx'i viina/ Ei, ära anna mulle tilkagi rohkem Vana Janx'i viina/ sest mu pea 
läheb lendu, mu keel jääb vait, mu silmad kuivavad ära ja mina võin surra/ Kalla 
mulle veel üks patune Vana Janx'i viin). 

Mõlemad kahest võistlejast koondavad siis oma tahte pudelile ja püüavad 
sellest pilguga kallata. Ja kallavad viina oma vastase klaasi, kes peab selle ära 
jooma. 

Pudel täidetakse siis jälle. Mängu võib alustada uuesti. Ja veel kord. 

Kui sa kord hakkad kaotama, siis võid kaotajaks jäädagi, sest et üks Janx'i 
viina omadustest on kahjustada telepsüühilist jõudu. 

Niipea, kui enne kindlaks määratud kogus oli ära tarvitatud, pidi lõplikult 
kaotanu etendama kaotamist, mis oli tavapäraselt nilbelt bioloogiline etendus. 

Ford Prefect mängis tavaliselt kaotuseni. 


Ford põmitses Arthurit, kes kippus arvama, et võib-olla ta siiski tahtis minna 
"Hobusesse ja Tallipoissi." 

"Aga mis saab mu majast...?" küsis ta kaeblikult. 

Ford vaatas üle tema hr. Prosserit ja äkki tabas teda patune mõte. 

"Ta tahab su maja kokku lükata?" 

"Jah, ta tahab ehitada..." 

"Ja ta ei saa, sest sina lamad tema buldooseri ees?" 

"Jah, ja..." 

"Ma olen kindel, et me saame üht-teist korraldada," ütles Ford. "Vabanda!" 
käratas ta. 

Hr. Prosser (kes kõnemehena arutas buldooserijuhtidega seda, kas Arthur 
Denti vaimne tervis seab nad ohtu või mitte ja kui seab, siis kui palju neile 
makstakse) vaatas ringi. Ta oli üllatunud ja kergelt ärritatud nähes, et Arthuril oli 
seltsiline. 

"Jah? Tere?" hõikas ta, "kas hr. Dent on juba mõistusele tulnud?" 

"Ja kas me võime hetkeks oletada," hõikas Ford, "etta ei ole seal olnud?" 

"Hästi?" ohkas hr. Prosser 

"Ja kas me võime oletada ka seda," küsis Ford, "et ta on siin terve 
päeva?" 

"Nii?" 

"Ja kas teie mehed seisavad siin terve päeva ringis ilma, et nad midagi 
teeksid?" 

"Võib juhtuda, võib juhtuda...” 

"Hästi, kui te olete loobunud midagi tegemast, ei ole teil ju tegelikult vaja 
teda siia lamama?" 

"Mis?" 

"Te ju," ütles Ford kannatlikult, "ei vaja teda tegelikult siin.” 

Hr. Prosser mõtles selle üle. 

"Hästi, ei, mitte seda..." ütles ta, "mitte just ei vaja..." 

Ford ütles, "kui te nii võiksite seda käsitleda või lugeda nagu oleks ta 
tegelikult siin, siis võiksime tema ja mina tunniks või pooleks baari lipsata. Kuidas 
see kõlaks?" 

Hr. Prosseri arust kõlas see täiuslikult. 

"See kõlab täiesti põhjendatult..." ütles ta rahustava häälega imestades, 
keda ta püüdis rahustada. 

"Ja kui te ise tahate hiljem kiireks hetkeks ära käia," rääkis Ford, "võime 
me alati asendada teid tagasitulekuni." 

"Suur tänu teile," ütles hr. Prosser, kes ei saanud enam aru, kuidas üldse 
käituda, "suur tänu teile, jah, te olete väga heasoovlik..." Ta kortsutas kulmu, siis 
naeratas, siis püüdis mõlemaid korraga teha, kukkus läbi, haaras kätte oma 
karusnahkse mütsikese ja keerutas seda pealael kohendades. Ta võis ainult 
oletada, et ta on just võitnud. 

"Nii," jätkas Ford Prefect, "võib-olla ei teinud ma ennast päris 
arusaadavaks. Kas ei peaks keegi mitte buldooseri ees lamama? Kas ei sõida 
nad mitte hr. Denti majja sisse, kui seal kedagi peatamas pole?" 

"Mis?" küsis hr. Prosser. 

"See on väga lihtne,” seletas Ford, "mu klient, hr. Dent rääkis, et peab 
neid kinni lamades siin maapinnal, mudas. Nii et tulge ja asendage teda.” 

"Millest te räägite?" küsis Arthur, aga Ford tonksas teda oma kingaga, et 
ta vait oleks. 

"Te tahate minult,” küsis hr. Prosser, püüdes uut mõtet endale 
arusaadavaks teha, "et ma tuleks lamama siia..." 

"Jah." 

"Buldooseri ette?" 

"Jah." 

"Hr. Denti asemele." 

"Jah." 

"Mutta." 

"Mutta nagu te ütlesite." 

Niipea, kui hr. Prosser aru sai, et ta oli praktiliselt lüüa saanud, tundis ta 
nagu pommi vajumas oma õlgadele: see oli rohkem, kui ta maailmast aru saada 
suutis. Ta ohkas. 

"Kas te võtate tagasi tulles hr. Denti baarist kaasa?” 

"See on nii,” vastas Ford, "see on täpselt nii." 

Hr. Prosser astus paar närvilist sammu edasi ja peatus. 

"Lubate?" küsis ta. 

"Luban," vastas Ford. Ta pöördus Arthuri poole. 

"Lase käia," ütles ta Arthurile, "tõuse üles ja lase mees lamama." 

Arthur tõusis püsti, tundes ennast nagu unenäos. 

Ford noogutas Prosserile, kes istus kurvalt ja saamatult mutta. Ta tundis, 
et kogu ta elu on mingisugune unenägu ja imestas vahetevahel, kelle oma see 
on ning kas need teised näevad ka sedasama. Muda kattis ta tagumiku ja 
käsivarred ning nõrgus kingadesse. 

Ford vaatas rangelt tema poole. 

"Ja ei mingit hr. Denti maja vaikset lammutamist kuni ta ära on. On nii?" 
küsis ta. 

"Paljas mõtegi," urises hr. Prosser, "poleks pähe tulnud,” jätkas ta, olles 
ennast selili keeranud. "See on üks kõige paljamatest mõtetest, mis mulle pähe 
võiks tulla." 

Ta nägi buldooserijuhtide ametühingu esindajat lähenemas, lasi oma pea 
vajuda ja sulges silmad. Ta püüdis juhtida oma põhjendusi selleni, et ta vaimne 
tervis ei ole ohus. Ta ei olnud selles päris kindel - ta aju paistis olevat täis 
mürasid, hobuseid, suitsu ja vere lõhna. See juhtus alati, kui ta tundis haletsust 
või leplikkust, ta ei suutnud seda endale kuidagi seletada. Kõrgemates 
dimensioonides, millest me midagi ei tea, möirgas võimas khaan raevuselt, hr. 
Prosser aga ainult värises ja niutsus. Ta hakkas tundma väikest veekipitust 
silmalaugude taga. Bürokraatlik vägikaikavedu, vihane mees mudas lamamas, 
raskestimõistetavad võõrad seletamatut alandust jagamas ja tundmatu ratsanike 
armee naermas tema üle ta peas - missugune päev. 

Missugune päev. Ford Prefect teadis, et see on kama kõik, kas Arthuri 
maja lükatakse nüüd kokku või mitte. 

Arthur jäi väga murelikuks. 

"Aga kas me võime teda usaldada?" küsis ta. 

"Minu pärast võime teda maailma lõpuni usaldada," vastas Ford. 

"Ah tõesti," ütles Arthur, "ja kaugel see on?" 

"Umbes kaheteistkümne minuti pärast,” vastas Ford, "tule nüüd, mul on 
ühte napsu vaja." 

2. peatükk 


Siin on see, mida Galaktika entsüklopeedia ütleb alkoholi kohta. Ta ütleb, et 
alkohol on värvitu lenduv vedelik, kujunenud suhkru käärimise teel ning märgib 
samuti selle joobnustavat efekti mõningatele süsinikul-põhinevatele eluvormidele. 

Galaktikas hääletaja käsiraamat paneb ka alkoholi tähele, Ta ütleb, et 
parim jook kogu eksistentsi jooksul on Pangalaktiline Kurguloputuspomm. Ta 
ütleb veel, et Pangalaktilise kurguloputuspommi mõju on nagu purustataks su 
ajusid sidrunilõikudesse mähitud suure kuldse tellisega. 

Käsiraamat räägib samuti sellest, missugustel planeetidel segatakse 
parimat Pangalaktilist Kurguloputuspommi, palju sa võiksid selle eest maksta ja 
missugused vabatahtlikud organisatsioonid seal sinu turgutamiseks on. 

Käsiraamat ütleb sulle isegi seda, kuidas sellist jooki ise valmistada. 

Võta mahi ühest Vana Janx'i Viina pudelist, seletab ta. 

Vala sellesse üks mõõt Santraginus V merevett. Oh seda Santraginuse 
merevett, seletab ta. Oi neid Santraginuse vennikesi! 

Lisa kolm kuubikut Arcturuse Megadzinni segus sulatamiseks (see peab 
olema korralikult külmutatud, muidu on bensiin haihtunud). 

Lisa neli liitrit Fallia soogaasi selles mullitamiseks, kõigi nende õnnelike 
hääletajate mälestuseks, kes surid mõnust Fallia soodes. 

Kalla üle hõbelusika selja pinnale ujuma mõõt Gualactini Hypermindi 
ekstrakti, pimeda Gualactini Tsooni kõigi joobnustavate lõhnade lõhna. Peent, 
magusat ja müstilist. 

Kukuta sinna sisse Algoli Päikesetiigri hammas. Vaata seda lahustumas, 
laotades Algoli päikese kiiri sügavale joogi südamesse. 

Piisuta Zamphuor'i 

Lisa üks oliiv. 

Joo...aga...väga ettevaatlikult... 

Galaktikas hääletaja käsiraamatut müüakse palju paremini, kui Galaktika 
entsüklopeediat. 


"Kuus pinti bitterit" ütles Ford Prefect "Hobuse ja Tallipoisi" baarimehele, "ja 
kiirest palun, maailma lõpp on peaaegu käes.” 

"Hobuse ja Tallipoisi" baarimees ei pälvinud sedasorti kohtlemist. Ta 
lükkas oma prillid ninale ja pilgutas silmi. Ford ei pannud teda tähele ja jõllitas 
aknast välja. Siis vaatas baarimees Fordi asemel Arthuri poole, kes kehitas 
abitult õlgu ega öelnud midagi. 

Nii küsiski baarimees, "Ah mis, söör? Kena ilm selleks," ja hakkas kanne 
täitma. 

Ta proovis uuesti. "Kas te lähete täna õhtul mängu vaatama?" 

Ford vaatas kiiresti tagasi tema poole. 

"Ei, mitte mingil juhul,” ütles ta ja vaatas jälle aknast välja. 

"Mispärast siis, juba ette ära tehtud otsus, te varjate, söör?" küsis 
baarman. "Kas Arsenalil pole ansse?" 

"Ei, ei,” ütles Ford, "see on vaid sellepärast, et maailma lõpp hakkab 
tulema." 

"Ja, muidugi, söör, nii te ütlesite,” rääkis baarimees, vaadates samal ajal 
üle oma prillide Arthurit. "Kena pääsemine Arsenalil, kui see nii juhtub." 

Ford vaatas selja taha, ehtsalt üllatununa. 

"Ei, mitte päriselt," ütles ta. Ta kortsutas kulmu. 

Baarimees hingas sügavalt sisse. "Olge lahked, söör, kuus kannu," ütles 
ta. 

Arthur naeratas talle kahtlevalt ja kehitas jälle õlgu. Ta pööras ümber ja 
naeratas jälle kahtlevalt trahteri seltskonna poole, ainsal põhjusel, et mõni neist 
võis kuulda, mis seal sündis. 

Mitte keegi polnud ja mitte keegi ei saanud aru, mis asja pärast ta 
naeratab. 

Mees, kes istus Fordist järgmisena, vaatas kahte meest, vaatas kuut 
kannu, tegi kiire peastarvutuse, jõudis meeldiva lahenduseni ja irvitas lolli ja 
lootusrikka ilmega nende poole. 

"Uju ära," ütles Ford, "need on meie," saates talle sellise pilgu, millise 
võiks ette manada Algoli päikesetiiger. 

Ford libistas letile viienaelase raha. Ta ütles, "hoia ülejäänu endale.” 

"Mis, viiekast? Suur tänu, söör." 

"Teil on kümme minutit aega selle kulutamiseks." 

Baarimees pidas paremaks lihtsalt veidi eemale jalutada. 

"Ford," ütles Arthur, "võid sa mulle palun rääkida, mida põrgut siin lahti 
on?" 

"Joo ära," ütles Ford, "sa pead need kolm pinti endast läbi laskma." 

"Kolm pinti?" ütles Arthur. "Lõuna ajal?" 

Fordi kõrval istuv mees irvitas ja noogutas õnnelikult. Ford ignoreeris teda. 
Ta ütles, "Aeg on illusioon. Lõunaaeg topelt." 

"Väga sügavmõtteline,” ütles Arthur, "sa võid selle Readers Digest'sse 
saata. Neil on sinusuguste jaoks terve lehekülg. 

"Joo ära." 

"Miks kõik kolm kannu äkki?" 

"Lihaste lõdvestuseks, sul on seda vaja." 

"Lihaste lõdvestuseks?" 

"Lihaste lõdvestuseks." 

Arthur jõllitas oma õllesse. 

"Kas ma tegin täna midagi valesti,” küsis ta, "või on maailm olnud alati 
niisugune ja mina nii endassetõmbunud, et ei saa aru?" 

"Olgu," ütles Ford, "ma püüan sulle selgitada. Kaua me teineteist 
tunneme?" 

"Kui kaua?" Arthur mõtles. "Ee, umbes viis aastat, võib-olla kuus,” ütles ta. 
"Igatahes ei ole see vist raisatud aeg olnud.” 

"Olgu," ütles Ford, "mis sa teed, kui ma ütlen, et ma ei ole üleüldse 
Guildfordist vaid ühelt väikeselt planeedilt kusagil Betelgeusi naabruses?" 

Arthur kehitas sellise jama peale õlgu. 

"Ma ei tea," ütles ta, võttes lonksu õlut. "Miks sa peaksid selliseid asju 
rääkima?" 

Ford tõusis püsti. Polnud tõesti mõtet vaeva näha hetkel, kui maailma lõpp 
oli käes. Ta ütles ainult, "Joo ära." 

Ta lisas täiesti tõsiselt, "Maailma lõpp on käes." 

Arthur saatis ülejäänud seltskonnale järgmise kahvatu naeratuse. 
Ülejäänud seltskond kortsutas kulmu. Üks mees andis talle märku, et jätku neile 
naeratamine ja tegelegu oma asjadega. 

"Täna peaks olema neljapäev,” ütles Arthur iseendale, kummardudes 
kannu kohale. "Ma ei ole kunagi sõltunud neljapäevast." 

3. peatükk 


Sellel isesugusel neljapäeval liikus midagi paljude miilide kõrgusel planeedi 
pinnast läbi ionosfääri. Mitmed midagid tegelikult, mitmed tosinad hiiglasuured 
kollased kamakataolised plaatjad midagid, hiiglasuured nagu kontorihooned, 
vaiksed nagu linnud. Nad — hõljusid - kergelt, soojenedes tähe Sol 
elektromagnetilistes kiirtes, hinnates oma aega, grupeerudes, ette valmistades. 

Planeet nende all oli peaaegu täiesti unustanud nende kohaloleku. See oli 
täpselt see, mida nad vajasid tolleks hetkeks. Hiiglasuur kollane midagi läks 
märkamatult Goonhilly'sse, nad möödusid Canaverali neemest ilma piuksutagi, 
Woomera ja Jordelli pank paistsid otse nende all. Sellest oli kahju, sest see oli 
just niisugust sorti koht, mida nad oleksid pidanud kõik need aastad vaatama. 

Ainuke koht, mida nad üldse registreerisid, oli väike must leidus, mida 
nimetati Sub-Etha-Sens-O-Matic1 ja mis vilkus vaikselt omaette. See asus 
mugavalt pimedas ühes nahkpaunas, mida Ford Prefect harilikult kandis kaela 
riputatuna. Ford Prefecti koti sisu oli tegelikult päris põnev ja oleks mõnel Maa 
füüsikul silmad punni võinud ajada. Sellepärast ta varjas koti sisu alati paari 
murtud nurkadega kõige peale pressitud näidendi teksiga, milles osalusele ta 
pretendeeris. Sub-Etha-Sens-O-Maticu ja käsikirjade kõrval oli tal Elektrooniline 
Pöial - lühike tõmp must kepp, sile ja tuhm, mõnede lamedate lülitite ja 
tabloodega ühes otsas. Tal oli veel üks leidus, mis nägi välja pigem nagu suurem 
taskuarvuti. Sellel oli umbes sadakond tillukest lamedat nuppu ja umbes nelja 
ruuttolli suurune ekraan, millele võis iga hetkega ilmuda üks "lehekülg" miljonist. 
See leidus paistis olevat hullumeelselt keeruline ja see oli ka üks põhjus, miks 
seda katvale kodusele plastikkestale oli suurte tähtedega kirjutatud ÄRA 
PABISTA. Teine põhjus oli see, et too leidus oli tegelikult kõige 
tähelepanuväärsem raamat, mis kunagi on Väikese Vankri = suurtest 
kirjastuskorporatsioonidest välja tulnud - Galaktikas hääletaja käsiraamat. Tema 
mikro-submeson elektroonilisele komponendile kirjastamise põhjuseks on see, et 
oleks ta normaalses raamatuvormis trükitud, oleks üks tähtedevaheline hääletaja 
vajanud mõningaid ebasobivalt suuri hooneid selle hoidmiseks. 

Selle all olid Ford Prefecti kotis mõned pastakad, märkmik ja suurem 
saunalina "Marks 8 Spencer" kaubamajast. 


Galaktikas hääletaja käsiraamatul on märksõna 'käterätt' kohta natuke öelda. 
Käterätt, ütleb see, on üks kõige võimsamalt kasulik asi, mis 
tähtedevahelisel hääletajal võib olla. Osaliselt on tal praktiline väärtus. Sa võid 
soojenduseks ennast sellesse sisse mässida, kui hüppad läbi Jaglan Beeta 
külmadelt kuudelt. Sa võid sellel lamada Santraginus V suurepärastel 
marmorliivastel randadel, hingates sisse pärlendava mere aure. Sa võid selle 
peale võtta, magades Kakrafooni kõrbemaailma tähtede all, mis paistavad nii 
punaselt; kasutada purjena miniparvel, tulles aeglaselt alla rängast Motth'i jõest; 
niisutada teda kasutamiseks käsitsivõitluses; mähkida ta ümber pea, et kaitsta 
end kahjulike aurude eest või vältida Traali Jampsliku Putukamäägur Elaja gaasi 
(üks üle mõistuse loll loom, ta oletab, et kui sina ei näe teda, siis tema ei saa ka 

sind näha - hull nagu hari, aga väga väga jampslik). Sa võid lehvitada ohu korral 
oma käterätti hädasignaalina ja loomulikult lõpuks ka kuivatada ennast, kui ta 
ikka veel piisavalt puhas paistab. 

Palju olulisem, et käterätil on määratu psühholoogiline väärtus. Kui hulgus 
(hulgus - mittehääletaja) mingil põhjusel avastab, et hääletajal on käterätt 
kaasas, oletab ta automaatselt, et tolle omanduses on veel hambahari, 
vahetuspesu, seep, plekktoos küpsistega, plasku, kompass, reketipall, sääsetõrje 

ifoon, vihmakindel keep, kosmoseskafander jne, jne. Pealegi võib hulgus sel 
juhul õnnelikult laenata hääletajale mõnda neist asjust või tosinat muud eset, 
mille hääletaja võis õnnetuseks olla "kaotanud". Mida hulgus võib mõelda, on 
see, et igaüks, kes võib hääletada hingetõmbega läbi Galaktika, karmi elu elada, 
räpane olla, võidelda kohutavate imeolenditega, võidukas olla, ja ikka veel 
mäletab oma käteräti asukohta, on kindlasti mees, kellega tuleb arvestada. 

Siitpeale fraas, mis kuulub hääletamise slängi: "Hei, sina, kas sa mässid 
seda vinget Ford Prefecti. See on üks näss, kes tõesti teab, kus ta käterätt on 
(mässima: teadma, teadlik olema, koos seksima; vinge: tõesti mõnus sell; näss: 
tõesti hämmastavalt mõnus sell). 


"Kas sa käteräti võtsid kaasa?" küsis Ford äkki Arthurilt. 

Arthur vaatas tema poole, võideldes oma kolmanda kannutäiega. 

"Miks? Mida, ei... kas oleks pidanud?" ta oli üllatunult püsti tõusnud, sest 
sellel ei paistnud mingit tähtsust olevat. 

Ford laksutas ärritunult keelt. 

"Joo ära," urises ta. 

Sel hetkel kostis väljast läbi õlleka tasase sumina, läbi plaadiautomaadi 
hääle, läbi Fordist järgmisena istuva mehe Fordi juhuslikult ostetud viski 
luksatuste hääle, tuhm mürisev raksatus. 

Arthur tõmbas oma õlle kurku, hüppas jalgadele. 

"Mis see on?" haugatas ta haledalt. 

"Ära muretse," ütles Ford, "nad ei ole veel alustanud." 

"Tänu jumalale,” ütles Arthur ja rahunes. 

"See oli vist sinu maja kokkukukkumine," ütles Ford oma viimast kannu 
ära pannes. 

"Mis?" kisendas Arthur. Äkki oli Fordi nõidus haihtunud. Arthur vaatas 
metsikult enda ümber ringi ja jooksis akna juurde. 

"Mu jumal, ja ongi! Nad on mu maja ära lammutanud, mida kuradit ma siin 
õllekas teen, Ford?" 

"Sellel pole mingit vahet, kus sa oled," ütles Ford, "Jäta neile nende lõbu." 

"Lõbu?" hädaldas Arthur. "Lõbu!" ta heitis uuesti kiire pilgu aknast välja, et 
vaadata, kas nad ikka räägivad samast asjast. 

"Kuradile nende lõbu!" huilgas ta ja jooksis õllekast välja, lehvitades 
raevukalt peaaegu tühja õllekannu. Ta ei võitnud sellepärast õllekas mitte ühtegi 
sõpra. 

"Pidage, te vandaalid! Te kodupurustajad!" karjus Arthur. "Te poolhullud 
visigoodid, kas te lõpetate juba!" 

Ford pidi talle järele minema. Ta pöördus kiiresti baarimehe poole ja küsis 
neli pakki hiina pähkleid. 

"Siin nad on, söör," ütles baarimees, ladudes pakid letile, "kakskümmend 
üks penni, olge lahked." 

Ford oli väga lahke - ta andis baarimehele järgmise viienaelase ja käskis 
ülejääk endale jätta. Baarimees vaatas algul seda, siis Fordi. Ta värises äkki: ta 
koges hetkeks tunnet, millest ta ei saanud aru, sest keegi polnud Maal seda veel 
kunagi kogenud. Suure pinge seisundis annab iga eksisteeriv eluvorm välja 
tillukese üleva Signaali. See signaal teadustab lihtsalt täpset ja peaaegu 
pateetilist tunnet, kui kaugel see olend on oma sünnikohast. Maal ei ole kunagi 
võimalik olla kaugemal kui kuusteist tuhat miili oma sünnipaigast ja tegelikult ei 
ole see väga kaugel, nii et need signaalid on liiga väikesed tähele panemiseks. 
Ford Prefect oli sel hetkel suure pinge all ja ta oli sündinud kuussada 
valgusaastat eemal Betelgeusi lähedal. 

Baarimehel käis pea hetkeks ringi, tabatuna vapustavast, arusaamatust 
kaugusetundest. Ta ei teadnud, mida see tähendas, aga ta vaatas Ford Prefecti 
uue respektitundega, peaaegu aukartusega. 

"Olete te siiras, söör?" küsis ta vaikse sosinaga, millel oli mõju vaigistada 
õllekat. "Arvate, et maailma lõpp on käes?" 

Ford oli toibunud. Ta oli kergemeelses meeleolus. 

"Jah," ütles ta lõbusalt, "minu hinnangu järgi kahe minuti pärast." 

Baarimees ei saanud seda juttu uskuda, aga ta ei saanud ka uskumata 
jätta seda hämmastust, mida ta just oli tundnud. 

"Kas me saaksime midagi selle vastu ette võtta?" küsis ta. 

"Ei, mitte midagi," vastas Ford, toppides pähkleid taskusse. 

Keegi naeris äkki rämedalt tasaseks jäänud baaris selle peale, kuidas kõik 
olid juhmistunud. 

Fordist kõrval istunud mees oli nüüdseks purupurjus. Ta silmad vilasid, kui 
ta Fordi juurde tuli. 

"Ma arvan," ütles ta, "et kui maailma lõpp hakkab tulema, peaksime me 
pikali heitma või paberkotid pähe tõmbama või midagi muud tegema." 

"Kui teile meeldib, siis muidugi," vastas Ford. 

"Nii nad meile sõjaväes rääkisid,” ütles mees ja heitis pikki pilke tagasi 
oma viski poole. 

"Kas see aitab?" küsis baarman. 

"Ei," vastas Ford ja kinkis talle sõbraliku naeratuse. "Vabandage mind," 
ütles ta, "ma pean minema." Hetke pärast oli ta läinud. 

Õllekas oli veel hetke vaikne ja siis, võideldes raskustega, kostis jälle 
rämeda häälega mehe naer. Tüdruk, kelle ta oli endaga baari lohistanud, oli teda 
viimase tunni jooksul hakanud kõigest südamest jälestama. Tüdrukule võinuks 
pakkuda suurt rahuldust teadmine, et umbes pooleteise minuti pärast aurustub 
mees äkki vesiniku-, osooni- ja vingugaasipahvakuks. Igatahes kui see hetk 
saabus, oli ta liiga tegevuses enda aurustamisega, et tähele panna. 

Baarimees puhastas oma kurku. Ta kuulis ennast ütlemas, "Viimased 
tellimused, palun.” 

Hiiglasuured kollased masinad hakkasid laskuma allapoole ja liikuma kiiremini. 
Ford teadis, et nad on seal. Ta ei oleks tahtnud, et päris niimoodi läheb. 


Joostes mööda tänavat, oli Arthur peaaegu oma majani jõudnud. Ta ei 
märganud, kui külmaks oli äkki läinud, ta ei märganud tuult, ta ei märganud äkilist 
vihmasagarat. Ta ei märganud midagi peale buldooserite roomikute aeglase 
liikumise üle prügihunniku, mis oli tema kodu olnud. 

"Te barbarid!" röögatas ta. "Ma nõuan kohtu kaudu omavalitsuselt tagasi 
iga penni! Ma poon teid üles, tõmban rattale ja raiun neljaks! Ja annan piitsa! Ja 
keedan... kuni... kuni... kuni teil on küllalt saanud." 

Ford jooksis väga kiiresti talle järgi. Väga väga kiiresti. 

"Ja siis ma teen seda veelkord!" kisendas Arthur. "Ja lõpuks ma kogun 
kokku kõik väikesed tükid, mis järgi on jäänud, ja hüppan nende peal!" 

Arthur ei pannud tähele, et mehed jooksid buldooseritest välja. Ta ei 
märganud, et hr. Prosser jõllitas palavikuliselt taevasse. See, mida hr. Prosser 
nägi, oli hiiglasuur kollane midagi, mis kriiskas pilvedest alla. Võimatult hiiglasuur 
kollane midagi. 

"Ja ma jäängi nende peal hüppama," karjus Arthur, ikka joostes, "kuni 
jalad on rakkus, või ma mõtlen välja midagi veel vastikumat, ja siis..." 

Arthur komistas, kukkus pea ees, veeres ja maandus lapiti oma seljale. 
Lõpuks ta märkas, et midagi on lahti. Ta näpp osutas ülespoole. 

"Mis põrgut see on?" kriiskas ta. 

Ükskõik mis see siis kihutas üle taeva oma koletislikus kollasuses, 
igatahes rebis ta taeva pooleks üle mõistuse käiva müraga ja kadus 
kaugustesse, jättes taevasse õhuaugu, mis täitus kõrvu kuus jalga pealuusse 
lööva pauguga. 

Teine järgnes talle samal moel, ainult valjemini. 

Raske on täpselt kirjeldada, mida inimesed planeedi pinnal nüüd tegid, 
sest nad ei teadnud seda isegi. Nad ka ei mõelnud palju selle üle, joostes läbi 
majade, joostes majadest välja, ulgudes kärarikkalt selle lärmi keskel. Kogu 
maailmas täitusid tänavad inimestega, autod libisesid üksteise otsa nagu müra, 
mis langes nende peale ja rullus siis nagu tõusulaine üle küngaste ja orgude, 
kõrbete ja ookeanide, paistes tasandavat kõike mida tabas. 

Ainult üks mees seisis ja vaatas taevast, seisis kohutava kurbusega oma 
silmis ja kummitroppidega oma kõrvus. Ta teadis täpselt, mis juhtub ja oli seda 
teadnud sellest ajast peale kui ta Sub-Etha Sens-O-Matic oli hakanud 
ööpimeduses tema padja kõrval plinkima ja ta äratanud. Seda ta oli oodanud kõik 
need aastad, aga kui ta oli de ifreerinud need signaalid, haaras teda külmatunne 
ja südames pigistas. Kõigist rassidest kogu Galaktikas, kes oleksid võinud tulla ja 
öelda planeet Maale suure "tere", mõtles ta, ei oleks pidanud need küll Vogonid 
olema. 

Siiski teadis ta, mida peab tegema. Kui Vogonite kosmoselaev müristas 
kõrgelt üle tema läbi õhu, avas ta oma pauna. Ta viskas välja "Joosepi ja 
Hämmastava Värvilise Öösärgi" käsikirja, ta viskas välja "Nõiduse" käsikirja: ta ei 
vajanud neid seal, kuhu ta oli minemas. Kõik oli korras, kõik oli ette valmistatud. 

Ta teadis, kus oli tema käterätik. 

Äkiline vaikus tabas Maad. See oli isegi halvem kui müra. Mõni aeg ei juhtunud 
midagi. 

Suured kosmoselaevad rippusid liikumatult taevas, üle kõigi maa rahvaste. 
Rippusid taevas liikumatult, koletult, raskelt, püsivalt, justkui looduse 
mõnitamiseks. Paljud inimesed said hoobilt oki, kui nende mõistus püüdis 
kombata seda, mida nad nägid. Kosmoselaevad rippusid taevas nii nagu tellised 
ei ripu. 

Ja ikka ei juhtunud midagi. 

Siis tuli sealt kerge sosin, üks äkiline avara kõikehõlmava häälega sosin. 
Iga Hi-Fi süsteem maailmas, iga raadio, iga televiisor, iga kassettmagnetofon, iga 
suurim ja iga pisemgi kõlar, iga keskklassi lustikummut lülitas ennast vaikselt 
sisse. 

Iga tinakann, iga prügikast, iga auto, iga veiniklaas, iga roostes 
plekilatakas hakkas tööle nagu akustiliselt täiuslik valjuhääldi. 

Seda häält Maale edastades oli tehtud midagi väga lõplikku hääle 
reprodutseerimise alal, nimelt suurim publikule adresseeritud süsteem, mis iial 
ehitatud. Aga sealt ei kostnud ei kontserti, ei muusikat, ei fanfaare, ainult 
lihtlabane teade. 

"Maa inimesed, palun teie tähelepanu," ütles hääl ja see oli imetore. 
Imetore täiuslik kvadrofooniline hääl koos nii väheste moonutustega nagu seda 
tekitab vapra mehe nutt. 

"Räägib Prostetniline Vogon Jeltz Galaktilise Hüperkosmose Planeerimise 
Nõukogust,” jätkas hääl. "Nagu te kahtlemata teate, vajab Galaktika kõrvaliste 
regioonide arendamise plaan hüperkosmilise ekspresstee ehitamist läbi teie 
tähesüsteemi ja kahetsusväärselt on teie planeet üks nendest, mis määratud 
hävitamisele. Protsess võtab aega natuke vähem kui kaks teie Maa minutit. 
Tänan teid." 

Hääl suri välja. 

Kujuteldamatu hirm laskus Maal vaatavatele inimestele. Hirm liikus 
vaikselt läbi kokkukogunenud salkade nagu oleksid need rauapuru lauaplaadil ja 
magnet liiguks nende all. Paanika tärkas jälle, lootusetu põgenemispaanika, aga 
põgeneda polnud kuhugi. 

Jälgides seda lülitasid Vogonid oma valjuhääldi jälle sisse. See ütles: 

"Teil pole põhjust olla sellest üllatunud. Kõik plaanid ja hävitamiskäsud on 
olnud nähtaval teie kohalikus plaaniametis Alfa Centauril juba viiskümmend teie 
Maa aastat, nii et teil on olnud küllalt aega esitada ükskõik milliseid formaalseid 
kaebusi ja on liiga hilja hakata nüüd sellest lärmi tegema." 

Valjuhääldi = vaikis jälle ja selle kaja kandus üle maa. Koletud 
kosmoselaevad keerasid end taevas vaiksel käigul. Kõigi alaküljel luugi kohal 
avanes tühi must ring. 

Samal ajal pidi keegi kusagil olema kruttinud raadiosaatjat, määranud 
kindlaks lainepikkuse ja saatnud tagasi Vogonite laevadele teate vastuväidetest 
planeedi kasuks. Mitte keegi ei kuulnud iialgi, mida selles öeldi, nad kuulsid ainult 
vastust. Valjuhääldi ärkas uuesti ellu. Hääl oli pahane. See ütles: 

"Mis te selle all mõtlete, et te pole kunagi olnud Alfa Centauril? Taeva 
pärast, inimkond, see on ainult nelja valgusaasta kaugusel, te teate. Vabandan, 
aga kui te ei tunne üldse huvi oma kohalike asjade vastu, siis on see teie endi 
asi.” 

"Käivitage hävituskiired." 

Valgus vallandus kosmoselaevade luugiavadest. 

"Ma ei tea," ütles hääl valjuhääldist, "neetult tuim planeet. Mul pole mingit 
sümpaatiat." See lõigati läbi. 

Oli kohutavalt õudne vaikus. 

Oli kohutavalt õudne müra. 

Oli kohutavalt õudne vaikus. 

Vogonite Konstruktorite Laevastik vajus läbi tintja tähise tühjuse. 

4. peatükk 


Kaugel, Galaktika teisel spiraalikeerul, viiesaja tuhande valgusaasta kaugusel 
tähest Sol, kihutas Zaphod Beeblebrox, Keiserliku Galaktika Valitsuse President, 
üle Damograni merede. Tema ioonmootoriga deltapaat vilkus ja sädeles 
Damograni päikese käes. 

Damogran kuum; Damogran kauge; Damogran peaaegu täiesti tundmatu. 

Damogran, Kullast Südame salajane kodu. 

Paat kihutas üle vee. Läks natuke aega, enne kui see leidis oma õige tee, 
sest Damogran on nii ebamugavalt loodud planeet. Ta koosneb ainult 
keskpärastest suurtest kõrbesaartest, mida eraldab üksteisest väga kena, aga 
masendavalt lai ookeaniavarus. 

Paat kihutas edasi. 

Selle topograafilise kohmakuse pärast oli Damogran jäänud alati 
asustamata planeediks. Sellepärast valiski Keiserlik Galaktika Valitsus 
Damograni Kullast Südame projekti jaoks. Sest see oli nii asustamata ja Kullast 
Südame projekt oli nii salajane. 

Paat tõmbles ja hüples üle mere, üle mere, mis lebas kogu planeedi 
ainukese kasutamiskõlbliku saarestiku peamiste saarte vahel. Zaphod 
Beeblebrox oli teel tillukeselt kosmodroomilt Ida-Saartelt (see nimi oli täielikult 
tähenduseta kokkusattumus - Galaktika keeles tähendab Ida väikest, lamedat ja 
helepruuni) Kullast Südame Saarele, mida teise tähenduseta kokkusattumuse 
tõttu hüüti Prantsusmaaks. 

Kullast Südamel töötamise üks kõrvalefekte oli terve sari keni tähenduseta 
kokkusattumusi. 

Aga igatahes ei olnud kokkusattumus see, et täna, projekti tipppäeval, mil 
Kullast Südant esitleti lõpuks imestavale Galaktikale, oli ka Zaphod Beeblebroxi 
tipppäev. Selle päeva pärast otsustas ta esimest korda kandideerida 
presidenditoolile, otsus, mis saatis hämmastuse —okilaineid üle kogu Keiserliku 
Galaktika. Zaphod Beeblebrox? President? Ega ometi see Zaphod Beeblebrox? 
Ega ometi see president? Paljud olid näinud seda kui säravat tõestust, et kogu 
teadaolev loodu keedetakse lõpuks seebiks. 

Zaphod irvitas ja andis paadile täistuurid. 

Zaphod Beeblebrox, seikleja, eks-hipi, nautleja (petis? väga võimalik), 
maniakaalne enesereklaamija, kohutavalt halb isiklikes suhetes, vahel isegi 
täiesti võimatu. 

President? 

Kedagi polnud seebiks keedetud, vähemalt mitte sellepärast. 

Ainult kuus inimest terves Galaktikas said aru Galaktika valitsemise 
printsiipidest ja nemad teadsid, et kui Zaphod Beeblebrox on ükskord teatanud 
oma kavatsusest saada Presidendiks, siis oli see enam-vähem täiesti teostatav: 
ta oli ideaalsest presidendimaterjalist. 

Mille arusaamises nad kõige rohkem - eksisid, oli põhjus, miks Zaphod 
presidendiks tahtis. 

Ta randus hoogsalt, paisates päikese poole metsiku veevalli. 

Täna oli päev; täna oli päev, mil nad võisid teada saada, mida Zaphod oli 
kavandanud. Täna toimus see, milleks Zaphod Beeblebroxile oli presidendikohta 
vaja. Täna oli ühtlasi ka tema kahesajas sünnipäev, aga see oli ainult veel üks 
tähenduseta kokkusattumus. 

Ta naeris vaikselt omaette, kui ta kihutas üle Damograni merede, 
missugune imetore, erutav päev oli tulemas. Ta rahunes ja toetas oma kaks 
käsivart laisalt üle istme seljatoe. Ta tüüris lisakäega, mille ta oli hiljuti sobitanud 
oma parema käe alla, et see aitaks parandada tema suusapoksimist. 

"Hei," kudrutas ta omaette, "sa oled tõesti külm sell.” Aga ta närvid 
trillerdasid nagu koertevile. 

Prantsusmaa saar oli umbes kakskümmend miili pikk, keskelt viis miili 
läbimõõdus, liivane ja sopilise kaldaga. Tegelikult ei paistnud ta oma olemuselt 
olevat mitte niiväga saar kui lihtsalt sopiline kallas, mis ümbritseb üht hiiglasuurt 
lahte. Seda muljet tugevdas veel tõsiasi, et sisemine poolkuukujuline rannajoon 
koosnes enamasti täielikult järskudest kaljudest. Kalju tipust langes maa tasaselt 
viis miili kuni vastaskaldani. 

Kalju tipus seisis vastuvõtukomitee. 

See koosnes enamjaolt inseneridest ja teadlastest, kes olid ehitanud 
Kullast Südame - enamasti humanoidid, aga siin ja seal olid vähesed reptiilsed 
aatomiteadlased, kaks või kolm rohelist, sülfilaadset maksimegagalaktikalast, üks 
kaheksajalgne füsukturalist ja Huuluuvuu (Huuluuvuu on superintelligentne sinist 
värvi — vari). . Kõik, välja arvatud Huuluuvuu, särasid oma — värvilistes 
tseremoniaalsetes laborikitlites; Huuluuvuud näidati võimaluse korral aeg-ajalt 
läbi liigutatava prisma. 

Mõõtmatult elev meeleolu värises neis kõigis. Koos ja omavahel olid nad 
läinud läbi ja mööda kõige tähtsamatest füüsikaseadustest, kujundanud ümber 
aine fundamentaalse ehituse, pingutanud, väänanud ja murdnud võimalikkuse ja 
võimatuse seadused, aga ikka tulnud kõige suurema elevusega kohtama meest, 
orani särbiga ümber kaela (oranzi särpi kandis traditsiooniliselt Galaktika 
President). Neile ei oleks see isegi siis palju lugenud, kui nad oleksid teadnud, 
kui palju võimu Galaktika Presidendil tegelikult oli: üldse mitte. Ainult kuus 
inimest Galaktikas teadsid, et Galaktika Presidendi töö pole mitte kasutada 
võimu vaid jätta sellest muljet. 

Zaphod Beeblebrox oli oma töös hämmastavalt tubli. 

Rahvamass ahmis õhku, oli pimestatud päikesest ja meresõiduoskusest, 
kui presidentlik kiirpaat vihises ümber neeme lahte. See välkus ja säras, kui 
liugles laiade laugete pööretega üle mere. 

Tegelikult polnud sellel üldse vajadust vett puudutada, sest seda hoidis 
üleval ähmane ioniseeritud aatomite padi, aga nimelt efekti pärast oli see 
varustatud laiade stabilisaatorilabadega, mis võisid vette ulatuda. Need lõikasid 
ja paiskasid õhku veekihte, lõhestasid sügavaid haavu merre, mis õõtsus 
hullunult ja langes vahutades tagasi paadi kiiluvette, kui see üle lahe kihutas. 

Zaphod armastas efekte: ta oli nendes parim. 

Ta vilistas teravalt, paat libises küljetsi metsiku vikatterava kalju ette ja jäi 
kergelt lainetele kõikuma. 

Hetkegi ootamata jooksis ta dekile, lehvitas ja irvitas umbes kolmele 
triljonile inimesele. Kolme triljonit inimest seal tegelikult polnud, aga nad jälgisid 
iga tema liigutust läbi väikese tri-D robotkaamera, mis hõljus alandlikult tema 
lähedal õhus. Presidendi veidrused tegid tri-D alati hämmastavalt populaarseks: 
selleks ta neid tegigi. 

Ta naeratas jälle. Kolm triljonit ja kuus inimest ei teadnud, aga täna võis 
sündida suurem nali, kui keegi neist oleks osanud oodata. 

Kaamera jäi peatuma suures plaanis tema teisel, rohkem populaarsel peal 
ja ta lehvitas jälle. Ta oli muidu enam-vähem humanoidi väljanägemisega, kui 
välja arvata üks ülearune pea ja kolmas käsivars. Ta sassis juuksed turritasid 
suvalistesse suundadesse, ta sinised silmad välkusid millestki täiesti 
arusaamatust ja ta habemetüükad olid peaaegu alati ajamata. 

Kahekümne jala kõrgune läbipaistev kera ujus ta paadi järel, kõikudes ja 
keereldes, läikides särava päikese käes. Selle sees hõljus suur uhke punase 
nahaga polsterdatud poolringikujuline diivan. Mida rohkem kera kõikus ja keerles, 
seda rohkem püsis diivan täiesti paigal, kindel nagu polsterdatud kalju. Jälle oli 
kõik tehtud rohkem efekti jaoks, kui millekski muuks. 

Zaphod astus läbi kera seina ja vajus diivanile. Ta laotas oma kaks 
käsivart selle seljatoele ja pühkis kolmandaga põlvelt toimukübeme. Ta pead 
vaatasid ringi, naerdes. Ta tõstis oma jalad sohvale. Korraks, mõtles ta, võiks 
karjuda. 

Vesi kees mulli all, pulbitses ja pritsis. Mull voogas läbi õhu, kõikudes ja 
keereldes veepritsmetes. Ronis kõrgemale, kõrgemale, heites valguslaike kaljule. 
Voogas jälle ülespoole, vesi voolamas tagasi sadu jalgu alla merre. 

Zaphod naeris, kujutades ennast ette. 

Läbinisti naeruväärne transpordimoodus, aga siiski täitsa ilus. 

Kalju tipus kera vankus korra, põrkas vastu rööbasteed, keeras ennast 
selle väikesele nõgusale platvormile ja jäi seisma. 

Tohutu aplausi saatel astus Zaphod Beeblebrox mullist välja, oranz särp 
valguses lõõmamas. 

Galaktika President oli saabunud. 

Ta ootas, kuni aplaus vaibus ja tõstis siis tervituseks käe. 

"Hi," ütles ta. 

Valitsuse ämblik nihkus alandlikult tema juurde ja püüdis suruda ta kätte 
teist eksemplari ettevalmistatud kõnest. Originaalteksti leheküljed kolm kuni 
seitse olid sel hetkel märjalt ulpimas Damograni Merel umbes viie miili kaugusel 
lahest. Leheküljed üks ja kaks olid päästetud Damograni Lehis-Tutt Kotka poolt 
ja liidetud juba uskumatult uude pesavormi, mille kotkas oli leiutanud. See oli 
tehtud enamjaolt papjeema eest ja vastsündinud kotkapojal oli täiesti võimatu 
sealt välja ronida. Damograni Lehis-Tutt Kotkas oli kuulnud mõistest väljasurevad 
liigid, aga ei tahtnud kuidagi nendega liituda. 

Zaphod Beeblebrox ei vajanud ettevalmistatud kõnesid ja kaldus 
armastusväärselt kõrvale ka sellest, mille ämblik oli toonud. 

"Hi," ütles ta jälle. 

Kõik näod särasid talle vastu, või vähemalt peaaegu kõik. Ta tiris 
rahvahulgast välja Trilliani. Trillian oli tüdruk, kelle Zaphod oli hiljuti üles korjanud 

ühe planeedi külastamisel, lõbu pärast, inkognito. Ta oli sale, tumedavereline, 
humanoid, pikkade mustade lokkis juustega, täiusliku suu, naljaka nöbinina ja 
hämmastavalt pruunide silmadega. Oma punase erilisel viisil seotud pearätikuga 
ja pika vabalt langeva siidise kleidiga nägi ta välja ebamääraselt araabiapäraselt. 
Muidugi mitte sellepärast, et seal keegi oleks midagi araablastest kuulnud. 
Araablased olid väga hiljuti lakanud olemast ja isegi kui nad olid eksisteerinud, 
olid nad viiesaja tuhande valgusaasta kaugusel Damogranist. Trillian polnud 
keegi eriline isik või vähemalt nõudis seda Zaphod. Ta tuli lihtsalt väga lähedale 
ja ütles Zaphodile, mis ta temast arvab. 

"Hi, kallis,” vastas Zaphod. 

Trillian saatis talle kiire naeratuse ja vaatas kõrvale. Siis vaatas ta hetkeks 
tagasi ja naeratas natuke soojemalt - aga selleks hetkeks vaatas Zaphod juba 
kellegi teise poole. 

"Hi," ütles ta väiksele olendite puntrale pressitalitusest, kes seisid ta 
lähedal ja lootsid, et ta lõpetab hi-tamise ja alustab kõnega. Ta irvitas neile eraldi, 
sest ta teadis, et mõne hetke pärast peab ta neile ühe põrguliku kõne. 

Järgmine asi, mis ta ütles, ei olnud neile väga harjumuspärane. Üks 
peokorraldajatest oli ärritunult otsustanud, et President ei olnud hetkel väga 
võimeline lugema tema jaoks kirjutatud läägeilmelist kõnet ja oli klõpsutanud oma 
taskus käima kaugjuhtimispuldi. Kaugel nende ees pundus taeva poole hiiglasuur 
valge kuppel, purunes keskelt, lõhenes ja voltis ennast ise pehmelt maapinnale 
kokku. Kõik hingasid raskelt kuigi teadsid imehästi, et nii see sünnib, sest nad 
olid ise selle nii ehitanud. 

Selle all lamas katmatult hiiglasuur tähelaev, sada viiskümmend meetrit 
pikk, sileda jooksukinga kujuline, täiesti valge ja arulagedalt ilus. Selle südames, 
nähtamatult, lebas väike kullast karp, mis varjas endas kõige ajuvabamat 
masinat, mis iial loodud, seadist, mis tegi selle tähelaeva Galaktika ajaloos 
kordumatuks, masinat, mille järgi oligi laev nimetatud - Kullast Südant. 

"Wow," ütles Zaphod Beeblebrox Kullast Südamele. Polnud palju, mida ta 
veel võinuks öelda. 

Ta ütles seda veelkord, sest ta teadis, et see avaldatakse pressis. "Wow." 

Rahvahulk pööras oma näod ootusrikkalt tema poole. Ta pilgutas silma 
Trillianile, kes plaksutas talle oma ripsmeid ja kissitas silmi. Trillian teadis, mida 
ta nüüd ütlema hakkab ja ootas vapustavat vaatemängu. 

"See on tõesti hämmastav," ütles ta. "See on tegelikult tõesti hämmastav. 
See on nii hämmastavalt hämmastav, et ma arvan, mulle meeldiks see 
varastada." 

Imeline presidentlik kõne, täiesti aus oma vormilt. Rahvahulk naeris 
hindavalt, uudistemehed klõbistasid rõõmurikkalt oma Sub-Etha News-Matic'ute 
klahve ja President irvitas. 

Kui ta irvitas, peksis ta süda talumatult ja ta näppis väikest Paralyso-Matic 
pommi, mis lebas mugavalt ta taskus. 

Lõpuks ei pidanud ta enam vastu. Ta heitis oma pead selga, laskis 
kuuldavale metsiku kisa kõigis registrites, heitis pommi ja jooksis edasi, läbi 
äkitselt kangestunud naeratuste mere. 

5. peatükk 


Prostetniline Vogon Jeltz ei olnud hea väljanägemisega, isegi mitte teiste 
Vogonite jaoks. Tema kõrgekaareline nina kerkis kõrgelt üle väikese sealauba. 
Tema tumeroheline nahk oli piisavalt paks, et mängida kaasa Vogonite 
Tsiviilteenistuse poliitikas ja teha seda hästi ning piisavalt veekindel, et üle elada 
määratud raskused üle tuhande jala sügavusel meres ilma igasuguste 
haigusnähtudeta. 

Mitte sellepärast muidugi, et ta oleks kunagi ujumas käinud. Tema 
töökorraldus poleks seda lubanud. Ta oli samasugune nagu oleks olnud triljon 
aastat tagasi, kui vogonid roomasid pikaldaselt välja Vogsfääri esiaegsetest 
meredest ja lebasid ähkides ja lõõtsutades planeedi neitsilikel kallastel... siis kui 
Vogosoli päike kiirgas sel hommikul oma esimesi säravaid kiiri nende üle, oli 
nagu oleks evolutsioonijõud nad seal ja kohe maha jätnud, pööranud neist 
jälkustundes ära nagu õnnetust ja inetust eksitusest. Nad ei arenenud enam 
kunagi: nad ei oleks kunagi tohtinud ellu jääda. 

Fakt, et nad siiski jäid, on tribuut nende olendite juhmile ämööbiajulisele 
kangekaelsusele. Evolutsioon? küsivad nad omavahel, kellel seda vaja on? ja 
mida loodus keeldus nende jaoks tegemast, tegid nad lihtsalt ise, kuni selle ajani, 
kui nad olid võimelised parandama oma rõvedaid anatoomilisi möödalaskmisi 
kirurgia abil. 

Vahepeal tegelesid planeet Vogsfääri loodusjõud kogu aeg oma 
varasemate vigade parandamisega. Nad kutsusid esile juveelidena sädelevad 
plagavad krabid, keda Vogonid sõid, purustades nende kesti raudvasaratega; 
kõrgustesse püüdlevad puud südantlõhestavas saleduses ja värvuses, mida 
Vogonid raiusid ja põletasid krabiliha küpsetamiseks; elegantsed gasellilaadsed 
siidise naha ja kastemärgade silmadega olendid, keda Vogonid püüdsid ja kelle 
peal istusid. Neid ei kasutatud transpordiks, sest nende seljad võisid silmapilkselt 
murduda, aga Vogonid istusid neil ikkagi. 

Nii see planeet veetis oma aastatuhandeid, kuni Vogonid avastasid äkki 
tähtedevaheliste reiside põhimõtted. Väheste lühikeste Vogi aastate jooksu 
emigreerus viimane kui üks Vogon Megabrantise parve, Galaktika poliitilisse 
keskusse ja moodustas nüüd Galaktilise Tsiviilteenistuse ülivõimsa selgroo. Nad 
püüdsid omandada kogemusi, nad püüdsid omandada stiili ja ühiskondlikku 
meeldivust, aga suuremalt jaolt erineb moodne Vogon vähe oma primitiivsetest 
esivanematest. Nad impordivad igal aastal oma koduplaneedilt kakskümmend 
seitse tuhat juveelina sädelevat plagavat krabi ja taovad neid õnnelikel 
napsuöödel raudvasaratega tükkideks. 

Prostetniline Vogon Jeltz oli puhtatõuline Vogon selles mõttes, et oli 
läbinisti alatu. Peale selle ei meeldinud talle hääletajad. 


Kusagil väikeses pimedas kabiinis, peidetuna Prostetnilise Vogon Jeltzi lipulaeva 


sisikonda, loitis närviliselt väike tikk. Tiku omanik ei olnud Vogon, aga ta teadis 
neist kõike ja see andis põhjust olla närviline. Tema nimi oli Ford Prefekt. 

Ta vaatas kabiinis ringi, aga nägi vähe. Kummalised koletislikud varjud 
ilmusid ja hüplesid koos tillukese hubiseva leegiga, aga kõik oli vaikne. Ta hingas 
vaikusse, tänades Dentrasse. Dentrassid on tõrges gurmaanide hõim, metsik 
aga meeldiv punt, kelle Vogonid olid hiljuti võtnud kui toilustustoimkonna oma 
pikaveo lendudele, täies teadmises sellest, et nad hoiavad endid väga omaette. 

See sobis Dentrassidele hästi, kuna nad armastasid Vogonite raha, mis 
on üks tugevamaid valuutasid kosmoses, aga jälestasid Vogoneid endid. Ainuke 
liik Vogoneid, keda Dentrassidel meeldis näha, olid pahased Vogonid. 

Selle väikese jupi informatsiooni pärast ei olnudki Ford Prefect nüüdseks 
väike pilv vesinikku, hapnikku ja vingugaasi. 

Ta kuulis kerget oiet. Tikuvalgel nägi ta kergelt uksel liikuvat tugevat varju. 
Kiiresti kustutas ta tiku, soris oma taskus, leidis mida otsis ja võttis selle välja. Ta 
rebis selle lahti ja raputas. Ta toetus põrandale. Vari liikus jälle. 

Ford Prefect ütles: "Ma ostsin natuke hiina pähkleid." 

Arthur Dent liigutas ja oigas jälle, pomisedes arusaamatult. 

"Siin, võta natuke,” sundis Ford, raputades pakki jälle, "kui sa ei ole kunagi 
enne käinud läbi aine ülekande kiirte, oled sa võib-olla kaotanud natuke soola ja 
proteiini. Õlu, mis sa jõid võib-olla pehmendas veidi su süsteemi." 

"Uhhhrrr..." ütles Arthur Dent. Ta avas oma silmad. "Siin on pime," ütles 
ta. 

"Jah," vastas Ford, "siin on pime.” 

"Pole valgust," ütles Arthur Dent. "Pime, pole valgust." 

Üks asjadest, mida Ford Prefect oli inimeste juures alati pidanud kõige 
raskemini arusaadavaks, oli nende komme pidevalt teatada ja korrata väga 
ilmselget nagu Ilm on ilus või Te olete väga pikk või Oh kallis, te olete kukkunud 
kolmekümne jala sügavusse kaevu, kas kõik on korras? Kõigepealt lõi Ford 
teooria, et seletada seda imelikku tava. Kui inimolendid ei treeni oma huuli, 
mõtles ta, kasvavad nende suud võibolla kinni. Pärast mõningaid kuid kaalutlusi 
ja vaatlusi, vahetas ta selle teooria teise vastu. Kui nad lõpetavad oma 
huultetreeningu, mõtles ta, hakkavad nende ajud tööle. Pärast seda ta taganes 
ka sellest teooriast, kuna oli täiesti küüniline ja otsustas, et talle meeldivad 
inimolendid piisavalt üleüldse, siiski jäi ta meeleheitlikult häirituks, kui kohutavalt 
suurest hulgast asjadest ei teadnud nad midagi. 

"Jah," nõustus ta Arthuriga, "pole valgust." Ta aitas Arthurit natukese hiina 
pähklitega. "Kuidas sa end tunned?" küsis ta. 

"Nagu = sõjakool,” vastas Arthur, "vähe puudub meelemärkuse 
kaotamisest." 

Ford jälgis teda mõttetult pimeduses. 

"Kui ma küsin sult, kus põrgus me oleme,” ütles Arthur nõrgalt, "pean ma 
siis kahetsema?" 

Ford tõusis püsti. "Me oleme kaitstud," ütles ta. 

"Oh, hea," vastas Arthur. 

"Me oleme väikeses köögikabiinis,” rääkis Ford, "ühel Vogonite 
Konstruktorite Laevastiku kosmoselaeval." 

"Ah," ütles Arthur, "see on ilmselt mingi imelik sõna kaitstud kasutamisviis, 
millest ma ei ole ennem kuulnud." 

Ford krapsas põlema uue tiku, et otsida valguslülitit. Koletislikud varjud 
ilmusid ja hüplesid jälle. Arthur pingutas end jalgele ja tõmbus kartlikult 
kägarasse. Jõledad tulnukate varjud näisid tunglevat tema pärast, õhk oli paks 
umbsetest lõhnadest, mis libisesid läbi ta kopsude ilma ennast tutvustamata ja 
madal ärritav sumin takistas ta aju keskendumast. 

"Kuidas me siia saime?" küsis ta, värisedes kergelt. 

"Me hääletasime peale," ütles Ford. 

"Vabandust?" ütles Arthur, "kas sa püüad mulle seletada, et me ainult 
sirutasime oma pöidlad välja ja mõni roheline putukasilmadega monstrum 
küünitas oma pea välja ja ütles "Hi sellid, hüpake kiiresti sisse, ma võin võtta teid 
kuni Basingstoke ringteeni?" 

"Hästi," ütles Ford, "Pöial on üks elektrooniline läbi eetri signaliseeriv 
instrument, ringtee on Barnardi tähel kuue valgusaasta kaugusel, aga ülejäänu 
vastab enam-vähem tõele." 

"Ja putukasilmadega monstrum?" 

"On roheline, jah." 

"Kena," ütles Arthur, "millal ma koju võin minna?" 

"Sa ei saa," ütles Ford Prefect ja leidis valguslüliti. 

"Varja oma silmad..." ütles ta ja lülitas seda. 

Isegi Ford oli üllatunud. 

"Püha müristus,” ütles Arthur, "kas see on tõesti lendava taldriku 
sisemus?" 


Prostetniline Vogon Jeltz hiivas oma ebameeldivat rohelist keret ümber 
kontrollpuldi. Ta tundis alati pärast asustatud planeetide hävitamist ebamäärast 
ärritust. Ta soovis, et tuleks keegi ja ütleks talle, et ta tegi kõik valesti ning ta 
võiks karjuda tollega ja tunda ennast paremini. Ta hüppas nii raskelt kui võimalik 
oma kontrollistmele, lootes et see läheb katki ja annab talle midagi, mille üle 
tõeliselt vihastada, aga see tegi ainult ühe kaebliku kriiksu. 

"Lase jalga!" käratas ta noorele Vogonist turvamehele, kes sisenes sel 
hetkel juhtimisruumi. Turvamees kadus viivitamatult, tundes pigem leevendust. 
Ta oli rõõmus, et nüüd ei pea see olema tema, kes toimetab kätte raporti, mille 
nad olid just vastu võtnud. Raport oli üks ametlik vabastusteade, milles öeldi, et 
sel hetkel on valitsuse uurimislaboris Damogranil avalikustatud uut tüüpi 
kosmoselaeva mootor, mis teeb nüüdsest peale kõik hüperkosmilised 
ekspressteed kasutuks. 

Teine uks avanes, aga Vogonist kapten ei karjunud nüüd, sest see oli uks 
köögipoolelt, kus Dentrassid tegid tema toitu. Söök oli kõige teretulnum. 

Hiiglasuur = karvane / olend / keksis läbi ukse koos tema 
lõunasöögikandikuga. See irvitas nagu maniakk. 

Prostetniline Vogon Jeltz oli rõõmus. Ta teadis, et kui Dentrassi on nii 
endaga rahul, on kusagil laeval toimumas midagi, mis teeks vastukaaluks tema 
väga vihaseks. 


Ford ja Arthur vaatasid ringi. 
"Hästi, mis sa arvad?" küsis Ford. 

"See on natuke räpane, kas pole?" 

Ford kortsutas kulmu kasimatutele madratsitele, pesemata tassidele ja 
tulnuka haisvatele tundmatutele pesutükkidele, mis lebasid ümberringi kitsas 
kabiinis. 

"Hästi, vaata, see on töölaev,” ütles Ford. "Need on Dentrasside 
magamistoad." 

"Ma arvasin, et neid hüütakse Vogoniteks või midagi sarnast." 

"Jah," ütles Ford, "Vogonid juhivad laeva, Dentrassid on kokad; nemad 
lasid meid pardale." 

"Ma olen segaduses,” ütles Arthur. 

"Siin, vaata seda," ütles Ford. Ta istus maha ühele madratsitest ja soris 
millegi järele oma paunas. Arthur torkis närviliselt madratsit ja istus ise ka: 
tegelikult oli tal väga vähe põhjust olla närviline, sest kõik madratsid, mis on 
kasvanud üles Sgornshellous Zeeta soodes, on enne kasutusele võtmist väga 
põhjalikult tapetud ja kuivatatud. Väga vähesed neist on uuesti ellu ärganud. 

Ford ulatas raamatu Arthurile. 

"Mis see on?" küsis Arthur. 

"Galaktikas hääletaja käsiraamat. See on elektrooniline raamat. See 
räägib sulle kõike, mida teada tahad. See on tema töö." 

Arthur pööras seda närviliselt käes. 

"Mulle meeldib selle kate," ütles ta. "Ära pabista'. See on esimene kasulik 
ja arusaadav asi, mida keegi mulle terve tänase päeva on öelnud." 

"Ma näitan sulle, kuidas see töötab," ütles Ford. Ta napsas selle Arthuri 
käest, kes hoidis teda ikka nagu kaks nädalat surnud lõokest, ära ja tõmbas 
kattest välja. 

"Vajuta seda nuppu siin, vaata, ja ekraan läheb põlema ning annab sulle 
indeksi." 

Ekraan, umbes kolm korda neli tolli, süttis ja märgid hakkasid selle pinnal 
virvendama. 

"Kui sa tahad teada Vogonitest, siis sisesta see nimi nii." Ta näpud 
vajutasid veel mõningaid nuppe. "Ja siin me oleme." 

Sõnad Vogonite Konstruktorite Laevastik helendasid roheliselt üle ekraani. 

Ford vajutas suurt punast nuppu ekraani all ja sõnad hakkasid üle selle 
lainetama. Samal ajal hakkas raamat vaikse, tasakaaluka häälega rääkima. Siin 
tuleb see, mida raamat ütles: 

Vogonite Konstruktorite Laevastik. Nüüd ütlen teile, mida peate ette 
võtma, et peale saada: unustage see. Nad on üks kõige ebameeldivam rass 
Galaktikas - mitte metsikud, aga halvatujulised, bürokraatlikud, üliagarad ja 
tundetud. Nad ei liiguta lillegi, et päästa enda lihast vanaema Traali Jampsliku 
Putukamäägur Elaja käest ilma kolmes eksemplaris allkirjastatud käsuta, mis on 
sisse tulnud, välja läinud, tagasi saadetud, küsimusena üles tõstetud, kadunud, 
leitud, antud rahvale arutada, kadunud jälle ja lõpuks maetud kolmeks kuuks 
pehmesse turbasse ja pärast läinud taaskasutusse tõrvikutena. 

Parim tee saada Vogonitest jooki, on torgata näpp tema kurku ja parim 
vahend tema ärritamiseks on sööta ta vanaemaga Traali Jampslikku 
Putukamäägur Elajat. 

Mitte mingil juhul ärge laske Vogonil teile oma luulet lugeda." 

Arthur pilgutas selle peale silmi. 

"Kui kummaline raamat. Kuidas me siis peale saime?" 

"See ei ole enam tähtis," ütles Ford, lükates raamatu tagasi kattesse. "Ma 
teen väliuuringuid uue täiendatud väljaande jaoks ja üks asi mille ma saan nüüd 
lisada, on see, kuidas Vogonid kasutavad Dentrassi kokkasid. See annab täiesti 
uue ja kasuliku väikese vaatenurga." 

Valuline tunne käis üle Arthuri näo. "Aga kes on Dentrassid?" küsis ta. 

"Mõnusad sellid,” ütles Ford. "Nad on parimad kokad ja parimad 
joogisegajad ja nad ei anna kellelegi millegi muu asemel vastu kõrvu. Ja nad 
aitavad alati hääletajaid pardale, osaliselt sellepärast, et neile meeldib seltskond, 
aga enamasti sellepärast, et see pahandab Vogoneid. See on täpselt sedasorti 
asi, mis sa pead teadma, kui sa oled täiuslik hääletaja ja tahad näha Universumi 
imesid vähema, kui kolmekümne Altairi dollariga päevas. Ja see on minu töö. 
Lahe, kas pole?" 

Arthur näis kadununa. 

"Ja kuidas sa siis alguses Maale said?" 

"Lihtne, ma hääletasin Õrritaja peale." 

"Õrritaja?" 

"Jee." 

"Aa, misasi see..." 

"Õrritaja? Õrritajad on harilikult rikkad lapsukesed, kellel pole midagi teha. 
Nad reisivad ringi, otsides planeete, mis pole veel sõlminud tähtedevahelisi 
kontakte ja sumistavad neile." 

"Sumistavad neile?" Arthur hakkas arvama, et Ford tahab tema elu väga 

keeruliseks teha. 
"Jee," ütles Ford, "sumistavad neile. Nad otsivad mõne mahajäetud nurgakese, 
kus on väga vähe inimesi, maanduvad otse mõne õnnetu neid mitte ootava hinge 
kõrvale, keda keegi mitte kunagi ei usuks ja siis hüppavad nende ees uhkelt 
üles-alla, kandes peas totraid antenne ja tehes piip-piip häälitsusi. Tegelikult 
päris lapsik." Ford heitis tagasi madratsile ja pani käed pea alla, nähes välja 
maru enesega rahulolevana. 

"Ford," ütles Arthur tungivalt, "ma ei tea kas see kõlab väga rumalalt, aga 
mida mina siin teen? 

"Hästi, sa tead," ütles Ford, "et ma päästsin su Maalt." 

"Ja mis juhtus Maaga?" 

"Ah. See on hävitatud." 

"Kas on," küsis Arthur ärevalt. 

"Jah. See on aurutatud ära kosmosesse." 

"Vaata," ütles Arthur, "ma olen selle pärast natuke endast väljas.” 

Ford kortsutas omaette kulmu ja keerutas mingit mõtet oma peas. 

"Jah, ma saan sellest aru," ütles ta lõpuks. 

"Saad sellest aru!" karjus Arthur. "Saad sellest aru!" 

Ford kargas püsti. 

"Vaata raamatule!" sisistas ta tungivalt. 

"Mida?" 

"Ära pabista." 

"Ma ei pabista!" 

"Pabistad küll." 

"Olgu, ma pabistan ja mida ma peaksin siis tegema?" 

"Tule ainult minuga kaasa ja veeda mõnusalt aega. Galaktika on lahe 
koht. Sul on vaja seda kala oma kõrva." 

"Kas ma palun vabandust?" küsis Arthur tasakaalukamalt kui oskas 
arvata. 

Ford hoidis üleval väikest klaaspurki milles vingerdas päris selgesti väike 
kollane kala. Arthur pilgutas selle poole silmi. Ta soovis et seal oleks olnud 
midagi lihtsat ja arusaadavat, mida ta võiks mõista. Ta oleks tundnud ennast 
kindlalt, kui Dentrasside aluspesu, hunniku Sgornshellous'i madratsite ja 
Betelgeusilt pärit kollast kala hoidva ja seda kõrva panna soovitava mehe asemel 
oleks olnud võimeline nägema väikest pakki maisihelvestega. Aga ta ei näinud ja 
ta ei tundnud ennast kindlalt. 

Äkki kandus nendeni, ilma oma allikat avaldamata, äge müra. Ta 
hingeldas selle peale, mis kõlas nagu püüaks üks mees kuristada, samal ajal kui 
võitleb karja huntidega. 

"AI !" ütles Ford. "Kuula, see võib tähtis olla." 

"Tä... tähtis?" 

"See on Vogonite kapten, kes teatab pahandusest." 

"Kas sa pead silmas seda, kuidas Vogonid räägivad?" 

"Kuula!" 

"Aga ma ei oska Vogoni keelt!" 

"Sul pole seda vajagi. Pane ainult see kala oma kõrva." 

Ford plaksatas oma käega välgukiirusel Arthurile vastu kõrva ja tollel oli 
äkiline haiglane tunne kalast, kes vingerdab läbi ta kuulmekäigu. Ta kratsis 
sekundijagu oma kõrva, hingeldades õudusega, aga siis muutus aeglaselt 
imestusest punnsilmseks. Ta tundis kuulates sama tunnet, mida vaadates pilti 
kahest siluettnäost ja äkki nähes neid kokku sulamas. Või vaadates paljusid 
värvilisi laike paberitükil, mis muudavad ennast äkki number kuueks ja tähendab 
seda, et su optik hakkab sult nõudma palju raha uue paari prillide jaoks. 

Ta kuulas ikka veel ulguvaid kurinaid, ta teadis seda, ainult et nüüd 
hakkas see omandama sarnasust perfektse inglise keelega. 

Ta kuulis seda... 

6. peatükk 


Ulg ulg kurin ulg kurin ulg ulg ulg kurin ulg kurin ulg ulg kurin kurin ulg kurin kurin 
kurin ulg slurrp uuuurgh veetma mõnusalt aega. Teade kordub. Siin räägib teie 
kapten, nii et jätke sinnapaika kõik, mida te teete ja osutage tähelepanu. 
Esimene asi, mida ma näen oma instrumentidelt, on see, et meil on pardal 
mõned hääletajad. Halloo, ükskõik, kus te olete. Ma tahan just teile teha selgeks, 
et te pole üldsegi teretulnud. Ma töötasin kõvasti selleks, et jõuda kohale, kus ma 
olen ja ma ei saanud Vogoni konstruktorlaeva kapteniks lihtsalt selleks, et võiksin 
muuta selle taksoteenistuseks koormale degenereerunud jänestele. Ma olen 
saatnud välja otsimismeeskonna ja niipea kui nad teid leiavad, viskan teid laevast 
välja. Kui te olete õnnelikud, võin ma teile enne lugeda veidi oma luulet. 

"Teiseks, me oleme ületamas hüperkosmost, et jõuda Barnardi tähele. 
Saabumisel seisame seitsmekümne kaheks tunniks laadimiseks dokis ja mitte 
keegi ei lahku selle aja jooksul laevast. Mul oli just üks õnnetu armulugu, nii et 
ma ei näe põhjust, miks peaks keegi teine veetma mõnusalt aega. Teate lõpp." 

Müra lakkas. 

Arthur avastas enda kimbatuseks, et ta lamas väikese — pallina 
kerratõmbunult põrandal, käsivarred ümber pea. Ta naeris nõrgalt. 

"Võluv mees," ütles ta. "Ma soovin, et mul oleks tütar ja ma võiksin teda 
keelata abiellumast ühe...” 

"Sul pole vajadust," ütles Ford. "Neil on sama palju seksapiili kui 
liiklusõnnetusel. Ei, ära liiguta,” lisas ta kui Arthur püüdis ennast lahti kerida, 
"valmistu parem hüperkosmose ületamiseks. See on sama ebameeldiv kui olla 
purjus.” 

"Mis on sama ebameeldiv kui olla purjus?" 

"Sa tahad klaasi vett." 

Arthur mõtles selle üle. 

"Ford," ütles ta. 

"Jee!" 

"Mida see kala mu kõrvas teeb?" 

"Ta tõlgib sulle. See on Paabeli kala. Vaata raamatust järgi, kui meeldib." 

Ta viskas Galaktikas hääletaja käsiraamatu ja keris ennast ületamiseks 
looteliseks palliks. 

Pärast seda kaotas Arthur aru. 

Ta silmad tungisid koobastest välja. Ta jalad hakkasid ta pealaelt välja 
tungima. 

Ruum käändus ta ümber lamedaks, pöördus ümber, nihkus olematusse ja 
jättis ta libisema läbi ta enda naba. 

Nad läbisid hüperkosmost. 

"Paabeli kala,” rääkis Galaktikas hääletaja käsiraamat vaikselt, "on väike, 
kollane ja kaanitaoline ja võib-olla kõige arvukam asi Universumis. Ta toitub 
ajuenergiast, mis on saadud mitte temast endast, vaid tema ümbert. Ta neelab 
sellest ajulainete energiast enda toitmiseks kõik ebateadlikud mõttesagedused. 
Seejärel eritab need omaniku mõistusesse telepaatilises vormis, kujundades 
selle kombineeritult teadlikeks ajusagedusteks koos närvisignaalidega, mille 

korjab üles ja kasutab aju kuulmiskeskus. Kõige selle praktiline kasutamine 
toimub nii, et kui sa torkad Paabeli kala oma kõrva, võid silmapilkselt aru saada 
kõigest, mis on öeldud sulle mõnes teises keeles. Kõne, mida sa kuuled, on 
de ifreeritud ajulaineteks, mille sisestab su ajju Paabeli kala. 

Et midagi nii arulagedalt kasulikku on arenenud puhtalt juhusest, on nii 
veidralt võimatu kokkusattumus, et mõned mõtlejad on eelistanud seda vaadelda 
kui säravat näidet Jumala mitteeksisteerimisest. 

Argumendid kõlavad umbes nii: Jumal ütleb, 'ma keeldun tõestamast, et 
see eksisteerib. Tõestamine eitab uskumist ja ilma uskumiseta ei ole ma miski. 

'Aga,' ütleb Inimene, 'kas pole Paabeli kala mitte selle väite reetmine? See 
pole arenenud juhuslikult. Seda tõestab, et ta eksisteerib ja seetõttu vastavalt su 
enda argumentidele, ei eksisteeri.' 

'Küll on häda,” ütleb Jumal, 'ma ei ole sellest mõelnud' ja kaob äkki 
loogikapuhangutesse. 

'Oh, see oli kerge' ütleb Inimene ja hakkab lisaks tõestama, et must on 
valge ning sooritab enesetapu sebrat ületades. 

Enamus juhtivates teoloogidest nõuavad, et seda argumentatsiooni 
peetaks kukepeaks, aga see ei takistanud Oolon Coluphid'i koperdamast õnne 
otsa, kui ta kasutas seda keskse teemana oma bestselleris "August, millesse 
Jumal kukub.” 

Vahepeal kõrvaldas õnnetu Paabeli kala tulemusrikkalt kõik tõkked 
erinevate rasside ja kultuuride vahel, põhjustades rohkem ja verisemaid sõdasid, 
kui keegi teine kogu loomise ajaloos.” 

Arthur lasi kuuldavale vaikse oige. Talle tekitas jubedust see, et hüpe läbi 
hüperkosmose polnud teda tapnud. Nüüd oli ta kuue valgusaasta kaugusel 
kohast, kus oli olnud Maa siis, kui see veel olemas oli. 

Maa. 

Nägemused sellest ujusid südant pahaks ajades läbi ta aju. Ta põrkus 
tagasi kujutlemast, et Maad pole enam. See oli liiga suur olnud. Ta torkis ennast, 
kujutledes et ta vanemaid ja õde pole enam. Ei mõjunud. Ta mõtles kõigist 
inimestest, keda oli tundnud. Ei mõjunud. Siis mõtles ta, et seisis kaks päeva 
tagasi kaubamaja järjekorras ja tundis äkilist pääsemist - kaubamaja oli kadunud, 
kõik selle seest oli kadunud. Nelsoni ausammas oli läinud! Nelsoni ausammas oli 
läinud ja seal polnud enam kuulda kisa, sest polnud jäetud kedagi, kes kisaks. 
Nüüdsest eksisteeris Nelsoni ausammas ainult tema mälus. Inglismaa eksisteeris 
ainult tema mälus. Tema mälus - suletud siia rõskusest haisevasse terasest 
kosmoselaeva. Teda haaras klaustrofoobiahoog. 

Inglismaad polnud enam. Ta oli seda osanud - kuidagi oli ta selle tunde 
kätte saanud. Ta proovis uuesti. Ameerikat, mõtles ta, pole enam. Ta ei suutnud 
seda kujutada. Ta otsustas väiksemast alata. New Yorki pole enam. Ei mõjunud. 
Ta ei olnud kunagi tõsiselt uskunud, et see üldse olemas oli. Dollar, mõtles ta, on 
igaveseks uppunud. Põgus värin. Viimane kui üks Bogarti film on ära pühitud, 
ütles ta endale ja see andis talle jälgi hoobi. McDonald, mõtles ta. Ei ole enam 
ühtki sellist asja nagu McDonaldi hamburger. 

Ta kaotas meelemärkuse. Kui ta sekund hiljem jälle toibus, leidis ta ennast 
oma ema järele nutmas. 

Ta tõusis ennast sundides jalgele. 

"Ford!" 

Ford vaatas üles nurgast, kus ta istus ja ümises omaette. 

Ta leidis tegeliku läbikosmosereisimise kosmoseretkedel alati pigem 
pingutava olevat. 

"Jee?" ütles ta. 

"Kui sa oled selle raamatuasjanduse jaoks uurija ja sa olid Maal, siis 
peaksid ju olema sellesse kogunud ka ainest." 

"Hästi, jah, mul oli võimalus laiendada veidi originaali.” 

"Näita mulle, mis sa seal ütled. Ma tahan seda näha," 

"Jee, olgu peale." Ta andis selle jälle tagasi. 

Arthur rabas selle endale ja püüdis oma käte värisemisest lahti saada. Ta 
vajutas sissekande vastavale leheküljele. Arthur jõllitas seda. 

"Siin pole ühtegi sissekannet!" purskas ta. 

Ford vaatas üle ta õla. 

"On küll,” ütles ta, "seal all, vaata ekraani lõppu, kohe enne Eccentrica 
Gallumbitte, kolmerinnalist hoora Eroticon 6-It. 

Arthur jälgis Fordi näpu liikumist ja nägi, kuhu see peatuma jäi. Hetkeks ei 
saanud ta ikka veel aru, siis aga oleks ta mõistus peaaegu lõhkenud. 

"Mida? Kahjutu? Kas see ongi kõik, mida võib öelda? Kahjutu! Üks sõna!" 

Ford kehitas õlgu. 

"Kena. Galaktikas on sadu miljardeid tähti ja vaid piiratud hulk ruumi 
raamatu mikroskeemides," ütles ta, "ja muidugi ei tunne eriti keegi Maad." 

"Hästi, jumala pärast, ma loodan, et sa parandad seda veidi." 

"Oh muidugi, hästi, ma korraldan uue sissekande toimetaja kätte. Ta 
korrigeerib seda veidi, aga see on ikkagi edusamm." 

"Ja mida see nüüd siis ütleb?" küsis Arthur. 

"Enamasti kahjutu,” tunnistas Ford kerges kimbatuses kõöhatades. 

"Enamasti kahjutu!" karjus Arthur. 

"Mis müra see oli?" sosistas Ford. 

"Mina karjusin," karjus Arthur. 

"Ei! Ole vait!" ütles Ford. "Mulle tundub, et me oleme hädas." 

"Sina arvad, et me oleme hädas!" 

Ukse tagant kostis marssivate sammude selge hääl. 

"Dentrassid?" sosistas Arthur. 

"Ei, need on rautatud saapad," ütles Ford. 

Kostis lühike kõlisev koputus. 

"Kes see siis on?" ütles Arthur. 

"Hästi," ütles Ford, "kui me oleme õnnelikud siis on need just Vogonid, kes 
tulevad meid kosmosesse viskama." 

"Ja kui me ei ole õnnelikud?" 

"Kui me ei ole õnnelikud," ütles Ford süngelt, "võib kapten oma lubadust 
tõsiselt võtta ja loeb esiteks meile natuke oma luulet...” 

7. peatükk 


Vogonite luule on muidugi halbuselt kolmas Universumis. Halbuselt teine on Kria 
Azgootide oma. Sel ajal kui nende Meisterpoeet Lamedavõitu Rõhkur 
deklameeris oma poeemi "Ood Rohelise Kiti Väikesele Tükile, Mille Ma Leidsin 
Oma Kaenlaaugus Ühel Kesksuve Hommikul", suri neli kuulajat sisemisest 
verejooksust. Keskgalaktilise Kunstide Kahjustamise Nõukogu President jäi ellu, 
närides ära ühe oma jalgadest. Röhkur olla poeemi vastuvõtust "pettunud" olnud 
ja valmistus ette lugema oma kaheteistkümne-raamatulist eepost nimega "Minu 
Vanniaja Lemmikkorinad", kui ta isiklik sisikond lootusetus katses päästa elu ja 
tsivilisatsioon, kargas läbi ta kaela ja kägistas ta aju. 

Kõige halvem luule kõigist hukkus koos ta looja, Paula Nancy Millstone 
Jennings of Greenbridgega Essexis, Inglismaal, planeet Maa hävimisel. 


Prostetniline Vogon Jeltz naeris väga aeglaselt. Seda ei teinud ta mitte niivõrd 
efekti pärast, kui et ta proovis meenutada lihaste liikumise järjekorda. Ta oli oma 
vangidele hirmuäratavalt terapeutiliselt kisendanud ja tundis ennast nüüd 
piisavalt rahunenuna ning valmina väikeseks mittepaksunahalisuseks. 

Vangid istusid Luule Hindamise toolidel, rihmadega kinni seotult. 
Vogonitele ei meeldinud illusioonid, mis puutub nende tööde köitvusse. 
Varasemad .kompositsioonikatsetused olid olnud osaks — kaikapoliitilises 
rõhuasetuses, et neid aktsepteeritakse kui õigesti arenenud ja kultuurset rassi, 
aga nüüd oli puhas verejanu ainsaks asjaks, mis neid käigus hoidis. 

Külm higi kerkis Ford Prefecti otsaesisele ja nirises üle tema 
meelekohtadele kinnitatud elektroodide. Need olid ühendatud elektroonilise 
seadmestikuga - kujutelmade intensiivistajate, rütmimodulaatorite, 
alliteratsioonide kinnistajate ja võrdluskallutajatega - kõik loodud elamuse 
tugevdamiseks ja selle kindlustamiseks, et mitte ükski poeedi mõttenüanss ei 
läheks kaduma. 

Arthur Dent istus ja värises. Ta ei saanud aru, mis toimub, aga ta teadis, 
et talle ei meeldi miski, mis juhtub nii kaugel kodust. Ta ei arvanud ka, et asjad 
võiksid muutuda. 

Vogon hakkas lugema - haisvat väikest lõiku tema enda teosest. 

"Sinu kurvastet rõöhitsfaarsed... " alustas ta. Kramp raputas Fordi keha - 
see oli isegi halvem kui ta oli oodanud. 

"...kokteilaarid on mul" kui keeristet lärmlärakad mesilinnu rasvkarvadel." 

"Aaaaaaarggggghhhhhh!" tuli Ford Prefectilt, kes kiskus oma pead tagasi, 
kui valutombud sealt läbi trummeldasid. Ta võis vaid ähmaselt näha oma 
kõrvalistmel Arthurit lamasklemas ja veeremas. Ta surus oma hambad risti. 

"Kobamisi anun sind,” jätkas halastamatu Vogon, "mu akordne 
amokijooks.” 

Ta hääl tõusis .jubedatesse .tundekriiksete / kõrgustesse. — "Ja 
piirlelohiskaebled mind mu kortsutet köitsõnus/ või märgistet su tätokriispunahas, 
näed ma ei või kui!” 

"Nnnnnnnnnnüüüüüüüuuuuuuurrrrrrrggggggghhhhh!" karjus Ford Prefect 
ja viskles viimseid tõmblusi, kui viimast juhet pidi ühendatud elektrooniline seade 
täieliku plahvatuse läbi ta meelekohtade saatis. Ta lõtvus. 

Arthur lamas. 

"Nüüd, maakad...” vuristas Vogon (ta ei teadnud, et Ford Prefect oli 
tegelikult väikeselt planeedilt kusagilt Betelgeusi lähedusest ja ei tundnud selle 
vastu ka erilist huvi), "ma pakun teile lihtsa võimaluse! Kas surra kosmilises 
vaakuumis või..." ta viivitas melodramaatilise efekti pärast, "öelge mulle, kui hea 
mu poeem teie arvates oli!" 

Ta nõjatus tagasi hiiglasuurde nahksesse nahkhiiretaolisse istmesse ja jäi 
neid vaatama. Ta naeratas jälle. 

Ford tõmbas kriginal hinge. Ta keerutas oma kuiva keelt kõrvetatud suus 
ja soigus. 

Arthur ütles rõõmsalt, "Tegelikult mulle päris meeldis.” 

Ford pöördus ja jäi ammuli sui vahtima. Ta nägi siin lähenemist, mille 
peale ta poleks kunagi tulnud. 

Vogon kergitas üllatunult kulme, mis varjasid oskuslikult ta nina ja polnudki 
seetõttu väga halvad asjad. 

"No hästi..." suristas ta märkimisväärse hämmastusega. 

"No muidugi,” ütles Arthur, "Ma arvan, et mõned metafüüsilised 
kujutelmad olid tõesti eriti mõjusad.” 

Ford jätkas ta jõllitamist, organiseerides aeglaselt oma mõtteid ümber 
sellele totaalselt uuele lähenemisviisile. Kas oli tõesti võimalik pääseda sellest 
olukorrast? 

"Jah, jätka..." ergutas Vogon. 

"Ah... ja, ee... samuti rütmiideed,” jätkas Arthur, "mis näisid olevat 
vastukaaluks... ee... ee..." ta rabeles. 

Ford hüppas hasartselt tema päästeaktsiooni "...vastukaaluks allteksti 
metafooride sürrealismi... ee..." ka tema rabeles, aga Arthur oli jälle hakkamas. 

"..Jinimlikkusele..." 

"Vogonlikkusele," sosistas Ford. 

"Ah muidugi, vogonlikkusele - vabandust - poeedi kaastundlikus hinges" - 
Arthur tundis et ta on nüüd oma Sõiduvees - "mis läbib värsikeskse struktuuri, et 
teha seda ülevamaks, ületada seda ja ühtida korra fundamentaalsete 
dihhotoomiatega" - ta oli jõudmas triumfaalse crescendoni - "ja mis jätab 
põhjaliku ja elava arusaamise sellesse... sellesse ee..." (mis äkki sai otsa). 

Ford hüppas sisse coup de grace'ga: 

"Sellesse, ükskõik millest see poeem siis oli!" kisendas ta. Oma 
suunurgast: "Hästi tehtud, Arthur, see oli väga hea." 

Vogon vaatas neid läbitungivalt. Hetkeks oli ta kibestunud rassiline hing 
puudutatud, aga ta mõtles ei - liiga vähe liiga hilja. Ta hääl omandas kõla nagu 
kraabiks kass karvast nailonit. 

"Niisiis te ütlete, et ma kirjutan luulet sellepärast, et oma alatu 
paksunahalise südametu väljanägemise all soovin ma tegelikult olla armastatud,” 
ütles ta. Ta viivitas. "On see nii?" 

Ford naeris närviliselt. "Hästi, ma arvan, jah," ütles ta, "Kas me mitte kõik, 
sügaval sisimas, te teate... ee..." 

Vogon tõusis püsti. 

"Ei, hästi, te eksite täielikult,” ütles ta, "Ma kirjutan luulet, et anda mu 
alatule paksunahalisele südametule väljanägemisele teravat reljeefsust. Igaljuhul 
viskan ma teid laevast välja. Valvur! Viige vangid väljumiskamber number kolme 
juurde ja visake nad välja!" 

"Mis?" karjatas Ford. 

Hiigelsuur noor valvur-Vogon astus ligi ja rebis nad oma hiigelsuurte 
rasvaste kätega nende rihmadest välja. 

"Te ei või meid kosmosesse visata," kisendas Ford, "me püüame raamatut 
kirjutada.” 

"Vastupanu on kasutu!" karjus valvur-Vogon neile vastu. See oli esimene 
lause, mis ta oli õppinud, kui ta astus Vogoni Turvateenistusse. 

Kapten vaatas seda kõrvalseisja uudishimuga ja pöördus siis ära. 

Arthur jõllitas metsikuna enda ümber. 

"Ma ei taha praegu surra!" kisendas ta. "Mul on ikka veel peavalu! Ma ei 
taha minna taeva peavaluga, ma olen väga vihane ja ei saa seda nautida!" 

Valvur haaras neil kindlalt kaelast ja kummardades alandlikult oma kapteni 
selja poole suundus järsult mõlemate protesti saatel juhtimisruumist välja. 
Terasuks sulgus ja kapten oli jälle omaette. Ta ümises ja mõtiskles, 
trummeldades kergelt oma luulemärkmikul. 

"Hmmm," ütles ta "...vastukaaluks allteksti sürrealismi metafooridele..." Ta 
pidas selle üle natuke aru ja sulges siis sünge naeratusega raamatu. 

"Surm on neile liiga hea," ütles ta. 


Pikk terasene koridor kajas kahe kindlalt Vogoni käsivarte vahele surutud 
humanoidi jõuetust võitlusest. 

"See on tähtis," puterdas Arthur, "see on tõesti hirmus. Lase mind lahti, sa 
elajas!" 

Valvur-vogon vedas neid edasi. 

"Ära muretse," ütles Ford, "ma mõtlen midagi välja." See ei kostnud eriti 
lootusrikkalt. 

"Vastupanu on kasutu!" ammus turvamees. 

"Ära räägi niisuguseid asju," kogeles Ford. "Kuidas saab keegi säilitada 
positiivset mõtlemist, kui te räägite niimoodi?" 

"Mu jumal,” kaebles Arthur, "sa räägid positiivsest mõtlemisest ja sinu 
planeeti pole täna isegi hävitatud. Ma ärkasin täna hommikul üles ja mõtlesin, et 
tuleb kena rahulik päev, et natuke lugeda, harjata koera.... Praegu on pärast 
kella nelja pärastlõunal ja juba hakataksegi mind välja viskama tulnuka 
kosmoselaevast kuue valgusaasta kaugusel Maa suitsevatest riismetest! Ta 
puterdas ja korises, kui Vogon oma haaret tugevdas. 

"Olgu," ütles Ford, "ainult lõpeta paanitsemine!" 

"Kes rääkis midagi paanitsemisest?" haukas Arthur. "See on ainult 
kultuuri okk. Oota kuni ma sobitun sellesse olukorda ja hakkan seda taluma. Siis 
lõpetan paanitsemise." 


42 


"Arthur, sa lähed hüsteeriliseks! Jää vait!" Ford püüdis lootusetult mõelda, 
aga katkestati valvuri uue käratusega. 

"Vastupanu on kasutu!" 

"Ja sina võiksid samuti vait jääda!" hammustas Ford. 

"Vastupanu on kasutu!" 

"Oh, anna puhkust," ütles Ford. Ta keerutas oma pead kuni vaatas oma 
vangistajale otse näkku. Talle tuli mõte. 

"Kas sulle tõesti meeldivad sedasorti asjad?" küsis ta äkki. 

Vogon peatus jalalt ja vaatas teda ääretu rumalusega , mis aeglaselt üle 
ta näo nõrgus. 

"Meeldivad," mühises ta. "Mida te silmas peate?" 

"Mida ma silmas pean," ütles Ford, "on, et kas see annab sulle 
täisväärtusliku elu? Ringi trampimine, karjumine, inimeste kosmoselaevast 
väljalükkamine..." 

Vogon vaatas üles madalat terasest lage ja ta ripsmed läksid peaaegu 
tagurpidi. Ta suu vajus lahti. Lõpuks ta ütles, "Hästi, tunnikesed on head..." 

"Peaksid vist olema," nõustus Ford. 

Arthur keeras oma pead, et vaadata Fordi. 

"Ford, mida sa plaanid?" küsis ta hämmastunud sosinal. 

"Ah, püüan ainult ümbritseva maailma vastu huvi tunda, okei?" võttis ta 
kokku. 

Vogon vaatas alla tema peale ja pikaldased mõtted vaevlesid ta süngetes 
sügavustes. 

"Jaa," ütles ta, "aga nüüd, kui te seda tähendasite, suurem osa minutitest 
on tegelikult üsna täitanud. Arvestades..." ta mõtles jälle ja see nõudis lakke 
vaatamist, "arvestades, et karjumine mulle päris meeldib.” Ta tõmbas oma 
kopsud õhku täis ja ammus, "Vastupanu on..." 

"Kindel, et on," lõikas Ford talle läbematult vahele, "te oskate seda hästi, 
võin teile öelda. Aga kui see on enamjaolt täitanud,” ütles ta, andes oma 
sõnadele aega kohale jõudmiseks, "siis miks te seda teete? Mis see on? 
Tüdrukud? Riided? Mehisus? Või leiad sa et ajuvaba tüütuseni jõudmine on 
huvitav proov” 

Arthur vaatas tõkestavalt tema ette ja taha. 

"Ee..." ütles valvur, "ee... ee... Ma'i tea. Ma mõtlen, et... tõesti teengi nii. 
Mu tädi ütles, et kosmoselaeva turvamees olla polegi paha karjäär noorele 
Vogonile - saad aru, vorm, madalarihmaline jahmatuskiirte kabuur, ajuvaba 
tüütus..." 

"Seal sa oled, Arthur," ütles Ford ilmega nagu otsiks keegi oma väidetele 
kinnitust, "sa arvad, et oled tabanud probleemi:" 

Arthur lootis meelsamini, et oleks. Lisaks jamale tema koduplaneediga, oli 
valvur-Vogon ta peaaegu poolsurnuks kägistanud ja talle ei meeldinud eriti 
kuulda, et teda tahetakse kosmosesse visata. 

"Püüa tema murest aru saada," rõhutas Ford. "Seal ta on, õnnetu nooruk, 
kogu ta elu on ringi trampimine, inimeste kosmoselaevast väljaviskamine..." 

"Ja karjumine,” lisas valvur. 

"Ja karjumine, muidugi,” ütles Ford patsutades sõbralikult ümber ta kaela 
olevat rasvast käsivart, "ja ta ei tea isegi, miks ta seda teeb!" 

Arthur nõustus, et see on väga kurb. Ta tegi seda jõuetu zestiga, sest oli 
rääkimiseks liiga lämbunud. 

Valvurilt tulid sügavad juhmid mörinad. 

"Hästi. Nüüd te võtate seda nii, et ma oletan..." 

"Hea, noormees!" ergutas Ford. 

"Olgu pealegi," kostis mörisedes, "aga mis oleks siis selle asemel?" 

"Kena," ütles Ford, selgelt aga aeglaselt, "lõpeta see ära, muidugi! Ütle 
neile,” jätkas ta, "et sa ei tee seda enam!" Ta tundis, et oleks pidanud midagi 
lisama, aga hetkeks näis valvuri mõistus nende kaalutlustega nii kimpus olevat. 

"EErrrrrmmmmmmmmmmmmmmMmMmMmMmMmMmnN...." ütles valvur, "erm, see 
ei kõla minu jaos eriti veenvalt.” 

Ford tundis äkki, et hetk kaob käest. 

"Oota nüüd veidi," ütles ta, "see on alles algus, mõistad, selles on rohkem 
seda, kui teist, mõistad..." 

Aga sel hetkel uuendas valvur oma haaret ja jätkas algsel põhjusel oma 
vangide väljumiskambri juurde vedamist. Ta oli ilmselt üsna puudutatud. 

"Ei, ma arvan, et see teeb teile ükskama välja," ütles ta, "ma parem lükkan 
teid mõlemaid läbi selle luugi ja lähen siis karjuma, niipalju kui saan." 

Ford Prefectile polnud see üldsegi ükskama. 

"Oota nüüd... vaata!" ütles ta, vähem aeglaselt, vähem selgelt. 

"Huhhhhggggggnnnnnnn....” ütles Arthur täiesti artikuleerimata. 

"Aga pea kinni," ajas Ford peale, "on veel muusika, kunst ja asjad, millest 
ma veel räägiksin! Arrggghhh!" 

"Vastupanu on kasutu,” möirgas valvur ja lisas siis, "Vaadake, kui ma 
jätkan seda tööd, siis võidakse mind juhuslikult Vanemaks Karjumise Ohvitseriks 
nimetada ja seal ei ole just sageli vabu kohti mittekarjuvale ja mittelükkavale 
rahvale, nii et ma parem jään selle juurde, mida oskan.” 

Nad olid nüüd väljumiskambri juurde jõudnud - suurest tohutu tugevuse ja 
kaaluga ümmargusest terasest luugist pääses sõiduki sisemusse. Valvur tegeles 
kontrollpaneeliga ja luuk vajus sujuvalt lahti. 

"Aga tänan huvi tundmast," ütles valvur-Vogon. "Head aega siis." 

Ta viskas Fordi ja Arthuri läbi luugi väikesesse kambrisse. Arthur lamas 
hingeldades. Ford rabeles ringi ja viskus oma õlaga kasutult vastu sulguvat luuki. 

"Aga kuula," karjus ta valvurile, "on terve maailm, millest sa ei tea midagi... 
siin, kuidas sellega on? ta kahmas lootusetult ainukese tükikese kultuuri järele, 
mida ta paugupealt teadis - ta ümises esimest takti Beethoveni "Viiendast". 

"Da da da dum! Kas see ei liigita sinus midagi?" 

"Ei," ütles valvur, "tõesti mitte. Aga ma mainin seda oma tädile.” 

Kui ta midagi hiljem ütleski, siis läks see kaduma. Luuk sulges end tihedalt 
ja kõik helid, välja arvatud laeva mootorite nõrk sumin, läksid kaduma. 

Nad olid umbes kuuejalase diameetriga ja kümne jala pikkuses 
silindrikujulises läikimapoleeritud kambris. 

Ford vaatas selles hingeldades ringi. 

"Võimekas nooruk, arvan ma," ütles ta ja vajus vastu kõverat seina. 

Arthur lamas ikka veel seal, kuhu oli kukkunud, põranda kõveruses. Ta ei 
vaadanud üles. Ta ainult lesis hingeldades. 

"Kas meid heidetakse nüüd välja?" 

"Jah," ütles Ford, "meid heidetakse välja." 

"Olgu. Kas sa mõtled millestki? Ma mõtlesin, sa ütlesid, et mõtled midagi 
välja. Võib-olla mõtlesid sa midagi välja ja ma ei pannud tähele." 

"Oh, muidugi mõtlesin ma midagi välja,” hingeldas Ford. 

Arthur vaatas ootusega üles. 

"Aga kahjuks," jätkas Ford, "tõi see endaga kaasa teisel pool seda 
õhukindlat luuki olemise." Ta koputas vastu luuki, millest nad läbi olid tulnud. 

"Kas see oli hea mõte?" 

"Muidugi, väga osav." 

"Mis see oli?" 

"Olgu, ma polnud veel üksikasju välja töötanud. Sellest pole ju nüüd suurt 
lugu?” 

"Nii... ee, ja mis nüüd juhtub?" küsis Arthur. 

"Ah, ee, kena, see luuk meie ees avaneb mõne hetke pärast automaatselt 
ja ma arvan, et meid paisatakse sügavasse kosmosesse ja lämbume. Kui sa 
tõmbad kopsud õhku täis, võib see võtta umbes kolmkümmend sekundit, 
muidugi..." ütles Ford. Ta pani käed selja peale, kergitas kulme ja hakkas 
ümisema ühte vana Betelgeusi sõjahümni. Arthurile tundus ta äkki väga 
võõramaine. 

"See tähendab siis," ütles Arthur, "et me hakkame surema.” 

"Jah," ütles Ford, "välja arvatud... ei! Oota hetke!" Ta lõõtsutas äkki üle 
kambri millegi poole, mis oli Arthuri nägemisulatusest väljas. "Mis lüliti see on?" 
karjus ta. 

"Mis? Kus?" karjus Arthur, keerutades ringi. 

"Ei, ma tegin ainult nalja," ütles Ford, "me sureme ikkagi." 

Ta langes vastu seina ja jäi endisesse asendisse. 

"Tead," ütles Arthur, "niisugustel hetkedel, kui mind paisatakse Vogonite 
väljumiskambrist sügavasse kosmosesse koos mehega Betelgeusilt ja ma võin 
lämbudes surra, soovin ma tegelikult, et ma oleks kuulanud seda, mida vanaema 
mulle noorepõlves rääkis." 

"Miks, mida ta sulle siis rääkis?" 

"Ma ei tea, ma ei kuulanud." 

"Ah." Ford ümises edasi. 

"See on kohutav,” mõtiskles Arthur omaette, "Nelsoni ausammas on 
läinud, McDonalds on läinud, kõik see on kadunud, olen mina ja sõnad Enamasti 
kahjutu. Mõned sekundid veel ja siis kaob ka Enamasti kahjutu. Ja eile näis 
planeedil nii hästi minevat." 

Mootor surises. 

Vaikne sisin läks üle väljatungiva õhu kõrvulukustavaks möirgeks, kui 
välimine luuk avanes väikeste võimatult selgete valgustäpikestega musta 
tühjusse. Ford ja Arthur pritsiti välja kosmosesse nagu korgid mängupüssist. 

8. peatükk 


Galatikas hääletaja käsiraamat on täitsa tähelepanuväärne raamat. Seda on 
palju kordi paljude aastate kestel paljude erinevate toimetuste poolt koostatud ja 
ümber töötatud. See sisaldab lugematu arvu reisijate ja uurijate kaastöid. 

Sissejuhatus algab umbes nii: 

"Kosmos," ütleb see, "on suur. Tõeliselt suur. Te ei suuda uskuda, kui 
ääretult tohutult ajuvabalt suur see on. Ma mõtlen seda, et teil on pikk tee minna 
oma apteeki, aga see on nagu hiina pähklid kosmose kõrval. Kuulake...” ja nii 
edasi. 

(Pärast seda stiil rahuneb veidi ja see hakkab jutustama teile asju, mida te 
tõesti peate teadma, nagu näiteks fakt, et muinasjutuliselt kaunis planeet 
Bethselamin on nüüd nii kahjustatud kumulatiivsest erosioonist, mis on tekitatud 
kümne miljardi turisti poolt aastas, et iga kaaluvahe kogusega mida sööd ja 
kogusega mida välja heidad sellel planeedil, eemaldatakse sinu lahkumisel 
kirurgiliselt keha kaalust. Nii on iga kord, kui sa lähed söögisaali, eluliselt vajalik 
võtta sealt kviitung.) 

Et olla õiglane, kui olla vastamisi seatud tähtedevaheliste kauguste ilmse 
ja täieliku koletusega, on paremad mõistused, kui see, kes vastutab Käsiraamatu 
sissejuhatuse eest, kõhelnud. Mõni kutsub sind võrdlema hiina pähklit 
Reading'sis ning väikest kreeka pähklit Johannesburgis, teised igasuguseid 
peadpööritavaid mõisteid. 

Lihtne tõde on see, et tähtedevahelised kaugused ei mahu inimeste 
kujutlusvõime piiridesse. 

Isegi valgusel, mis liigub nii kiiresti, et võtab enamus liikidel tuhandeid 
aastaid arusaamiseks, et ta üldse liigub, kulub tähtede vahel liikumiseks aega. 
Teekonnaks tähelt Sol kulub kaheksa minutit jõudmiseks kohale, kus tavatses 
Maa olla ja neli aastat rohkem, et saabuda Soli lähimale tähest naabrile, Alfa 
Proximale. 

Valguse jõudmiseks Galaktika teisele poolele, tema jõudmiseks 
Damogranile näiteks, kulub palju kauem aega: viissada tuhat aastat. 

Selle vahemaa hääletamise rekord on natuke vähem kui viis aastat, aga 
nii te ei näe eriti palju. 

Galaktikas hääletaja käsiraamat ütleb, et kui teil on kopsutäis õhku, võite 
kosmose totaalses vaakumis vastu pidada umbes kolmkümmend sekundit. 
Igatahes tahab ta öelda, et ükskõik kui ajuvaba suurusega ta ongi, siis ansid 
saada selle kolmekümne sekundi jooksul üles korjatud mõne teise laeva poolt on 
kaks astmes kakssada seitsekümmend kuus tuhat, seitsesada üheksa ühe vastu. 

Totaalselt vapustava kokkusattumuse tõttu on see ka telefoninumber ühes 
Islingtoni korteris, kuhu Arthur läks ükskord ühele väga heale peole ja kohtas 
väga kena tüdrukut, kellega äraminek tal totaalselt äpardus - too läks ära koos 
ühe kontvõõraga. 

Mõeldes sellele, et planeet Maa, Islingtoni korter ja telefon on nüüdseks 
kõik hävitatud, on mõnus teada, et nad kõik on väikesel viisil jäädvustatud 
tõsiasjana, et kahekümne üheksa sekundi pärast Ford ja Arthur päästeti. 

9. peatükk 


Arvuti klõbistas omaette häiritult märgates, et üks väljumisluuk on lahti ja sulges 
selle ise ilma nähtava põhjuseta. 

Nii tegi ta sellepärast, et põhjus polnud arusaadav. 

Galaktikasse oli just auk tekkinud. See oli täpselt murdosa sekundi 
pikkune, murdosa tolli laiune ja päris suure hulga miljonite valgusaastate pikkune 
otsast otsani. 

Kui see sulgus, pudenes sealt välja palju pabermütse ja piduõhupalle ning 
triivis ära läbi Universumi. Seitsmene meeskond kolme-jala-pikkuseid turu- 
uuringute tegijaid kukkus sealt välja ja suri, osaliselt lämbumisest, osalt 
üllatusest. 

Kakssada ja kolmkümmend üheksa tuhat kergelt praetud muna kukkus 
sellest välja, materialiseerudes suure kallerdava hunnikuna näljahäda kannataval 
planeedil Poghril, Panseli süsteemis. 

Kogu Poghrili hõim oli surnud nälga, välja arvatud üks ja viimane mees, 
kes suri mõned nädalad hiljem kolesteroolimürgitusse. 

See murdosa sekundist, mis auk eksisteeris, kajastus läbi aja edasi ja 
tagasi kõige võimatumal moel. Ta traumatiseeris kusagil väga kauges minevikus 
tõsiselt üht väikest juhuslikku aatomite gruppi, mis hõljus läbi kosmose tühja 
steriilsuse ja sundis neid kõige ebatavalisemalt ebameeldivateks mooduliteks 
üksteise külge klammerduma. Need moodulid õppisid kiiresti üksteist kopeerima 
(see oligi nende moodulite kõige ebatavalisem omadus) ja põhjustasid rasket 
muret planeetidel, kuhu nad hõljusid. Nii algas elu Universumis. 

Viis metsikut Event Maelstromi pöörles mõistmatuse õelates tormides, 
paisetes üles sillutise. 

Sillutisel lamasid Ford Prefect ja Arthur Dent, neelatades nagu kalad 
kuival. 

"Siin sa oled,” hingeldas Ford, kraapides sillutist, kui see kihutas läbi 
Teadmatuse Kolmanda Mõõtme, "ma ütlesin sulle, et mõtlesin midagi välja.” 

"No muidugi," ütles Arthur, "kindel see." 

"Minu hiilgav idee,” ütles Ford, "leida mööduv kosmoselaev ja lasta end 
ära päästa." 

Tegelik Universum võlvus südantpööritavalt nende all. Mitmesugused 
silmakirjalikud nähtused lendlesid vaikselt mööda nagu näiteks mägikitsed. 
Algvalgus plahvatas, pihustades kosmoseaega nagu kallerdunud lihakamakat. 
Aeg õilmitses, aine tõmbus kokku. Suurim algarv koaleerus vaikselt nurgas ja 
peitis ennast igavaeseks. 

"Ah, ära räägi lollusi," ütles Arthur, "tõenäosus selle vastu oli 
astronoomiline." 

"Ära laida, see toimis," ütles Ford. 

"Mis liiki laeval me oleme?" küsis Arthur, kui igavikuhaud tema all avanes. 

"Ma ei tea," ütles Ford, "ma pole veel oma silmi avanud." 

"Ei, minagi pole," ütles Arthur. 

Universum hüples, tardus, väreles ja kõverdus mitmesugustesse 
ootamatutesse suundadesse. 

Arthur ja Ford avasid silmad ja vaatasid märkimisväärse üllatusega ringi. 

"Hea jumal," ütles Arthur, "see näeb välja nagu mererand Southendis.” 

"Põrgut, vabasta mind selle kuulmisest," ütles Ford. 

"Miks?" 

"Sest ma arvan, et hakkan hulluks minema.” 

"Võibolla hakkadki. Võibolla sa ainult mõtlesid, et ma ütlesin seda." 

Ford mõtles selle üle. 

"Olgu, kas sa ütlesid või ei öelnud?" küsis ta. 

"Ma mõtlen nii," ütles Arthur. 

"Olgu, võib-olla läheme me mõlemad lolliks." 

"Jah," ütles Arthur, "kui järgi mõelda nende asjade üle, mis ma märkasin, 
oli see Southend.” 

"Olgu, arvad sa, et see oli Southend?" 

"Muidugi." 

"Mina ka." 

"Seega peaksime me hullud olema." 

"Kena päev selleks." 

"Jah," ütles üks mööduv maniakk. 

"Kes see oli?" küsis Arthur. 

"Kes, kas see mees viie pea ja voblasid täis leedrivõsaga?" 

"Jah." 

"Ma ei tea. Lihtsalt keegi.” 

AH 

Nad mõlemad istusid sillutisel ja vaatasid mõningase rahutusega, kuidas 
hiiglasuured lapsed keksisid raskelt üle liiva ja metsikud hobused müristasid läbi 
taeva ületades värske nõtkusega Teadmatuse Piirkondade tugevdatud tõkkeid. 

"Tead mis," ütles Arthur kerge köhatusega, "kui see on Southend, siis on 
sellega midagi väga veidrat lahti..." 

"Sa pead seda silmas, et meri seisab kindlalt kui kalju, aga ehitused 
kõiguvad üles-alla?" ütles Ford. "Jah, ma mõtlesin, et see on ka veider. 
Tegelikult,” jätkas ta, kui Southend lõhkes ise kuueks võrdseks tükiks, mis 
tuisupäiselt nilbetes ja liiderlikes poosides üksteise ümber tantsisid ja pöörlesid, 
"seal on üleüldse midagi väga kummalist toimumas.” 

Metsik kräunuv pasunate ja viiulite lärm kõrvetas läbi tuule, kuumad 
taignas pähklid tungisid tee seest välja, kümme penni tükk, kole kala tormas 
taevast alla ning Arthur ja Ford otsustasid selle eest ära joosta. 

Nad sukeldusid läbi heli raskete vallide, arhailiste mõtete mägede, 
moodsa muusika orgude, halbade kingade hooaegade ja jalutavate nahkhiirte 
ning kuulsid äkki ühe tüdruku häält. 

See kõlas üsna mõistliku häälena, aga ta ütles, "kaks astmes ükssada 
tuhat ühe vastu ja langeb," ja see oli kõik. 

Ford libises mööda valguskiirt alla ja keerles ringi, püüdes leida hääle 
allikat, aga ei näinud midagi, milles võiks tõsiselt kindel olla. 

"Mis hääl see oli?" kisas Arthur. 

"Ma ei tea,” röögatas Ford, "ma ei tea. See kõlas nagu tõenäosuse 
mõõtmine." 

"Tõenäosuse? Mida sa silmas pead?" 
"Tõenäosust. Sa tead, nagu kaks ühe, kolm ühe, viis nelja vastu. See 
ütles kaks astmes sada tuhat ühe vastu. See on üsna võimatu, eksju.” 
Miljoni-galloniline vaat munasousti keeras ennast ilma hoiatamata nende 
peale tühjaks. 
"Aga mida see tähendab?" karjus Arthur. 
"Mis, kas munasoust?” 
"Ei, tõenäosuse mõõtmine!" 
"Ma ei tea. Ma ei tea üldse, ma mõtlen, et me oleme mingit sorti 
kosmoselaeval." 
"Ma võin vaid oletada," ütles Arthur, "et see ei ole esimese klassi kupee." 
Kosmoseaja vabrikus ilmnesid mõhnad. Suured inetud mõhnad. 
"Haaaauuurrgghhh..." ütles Arthur, kui ta tundis oma keha pehmenemas ja 
ebatavalistes suundades paindumas. "Southend näib ära lahustuvat...tähed 
pöörlevad...tolmurull... mu jalad hõljuvad ära päikesetõusu...mu vasakud käed 
tulevad ka ära." Talle tuli kohutav mõte. "Põrgu," ütles ta, "Kuhu ma oma 
elektronkella nüüd panen?" Ta pööras oma silmad meeleheites Fordi poole. 
"Ford," ütles ta, "sa hakkad pingviiniks muutuma. Lõpeta ära." 
Jälle kostis hääl. 
"Kaks astmes seitsekümmend viis tuhat ühe vastu ja langeb." 
Ford tuterdas oma tiigi ümber ringi. 
"Hei, kes te olete?" prääksus ta. "Kus te olete? Mis lahti on ja kas on mingi 
moodus selle peatamiseks?" 
"Palun rahunege," ütles hääl lahkelt nagu stjuuardess reisilennukis, millel 
on ainult üks tiib ja kaks mootorit, millest üks põleb, "te olete täiesti turvaliselt." 
"Aga selles pole asi!" raevutses Ford. "Asi on selles, et ma olen nüüd 
täiesti turvaline pingviin ja mu kaaslasel tulevad jäsemed küljest ära!" 
"Sellega on korras, ma sain nad praegu tagasi," ütles Arthur. 
"Kaks astmes viiskümmend tuhat ja langeb," ütles hääl. 
"Mööndes,” lisas Arthur, "et nad on pikemad kui mulle tavaliselt meeldib, 
aga...” 
"Kas seal pole kedagi,” prääksus Ford lennukas raevus, "kes oleks 
võimeline meile midagi seletama?" 
Hääl puhastas oma kurku. Hiiglaslik väike nelik lööberdas kaugusesse. 
"Tere tulemast," ütles hääl, "tähelaevale Kullast Süda.” 


Hääl jätkas. 

"Palun ärge tundke ärevust," ütles see, "mitte millegi pärast, mida enda 
ümber näete või kuulete. Te peaksite esialgu tundma mõningaid 
haigussümptoome, olles päästetud kindlast surmast ebatõenäosuse tasemel 
kaks astmes kakssada seitsekümmend kuus tuhat ühe vastu -võimalik, et veelgi 
kõrgemal. Me reisime praegu tasemel kaks astmes kakskümmend viis tuhat ühe 
vastu ja langeb ning me taastame normaalsuse niipea, kui oleme kindlad, mis 
üldse on normaalne. Tänan teid. Kaks astmes kakskümmend tuhat ja langeb." 

Hääl jäi vait. 

Ford ja Arthur olid väikeses helendavas roosas kastis. 

Ford oli metsikult erutatud. 

"Arthur!" ütles ta, "see on fantastiline. Meid korjas üles laev, mis töötab 
Lõpmatu Ebatõenäosuse Mootoriga! See on uskumatu! Ma kuulsin sellest ennem 
kuulujutte! Need lükati kõik ametlikult ümber, aga nad peavad olema selle valmis 
teinud! Nad on ehitanud Ebatõenäosuse Mootori! Arthur, see on... Arthur? Mis 
juhtus?" 

Arthur oli end vastu kuubiku ust surunud, püüdes seda kinni hoida, aga 
see oli Üsna haiglane soov. Tihedad karvased väikesed käed pigistasid ennast 
läbi pragude, nende näpud olid tindised, peened hääled vadistasid hullunult. 

Arthur vaatas üles. 

"Ford," ütles ta, "seal väljas on lõputu hulk ahve, kes tahavad meile 
rääkida sellest Hamleti käsikirjast, mille nad välja on mõelnud. 

Lõpmatu Ebatõenäolisuse Mootor on imetore meetod ääretute tähtedevaheliste 
vahemaade ületamiseks palja murdosa sekundi jooksul, ilma kogu selle tüütu 
hüperkosmosega soperdamiseta. See avastati õnneliku juhuse tõttu ja arendati 
juhitavasse = liikumisvormi = Galaktika Valitsuse / uurimismeeskonna — poolt 
Damogranil. 

See on lühidalt avastamislugu. 

Haakudes vaid Bambleweeny 57 Sub-Meson Aju loogikakeerdudesse, oli 
väikeste koguste lõpliku ebatõenäosuse aatomi vektoriteks genereerimise 
printsiip, mis oli teostatud Brownia Ettepanekute Tootjaga (ütle kena tass kuuma 
teed), muidugi hästi arusaadav ning sellised generaatorid olid kooskõlas 
Määramatuse Teooriaga. Nad panid kõik molekulid perenaise aluspesus ühelt 
jalalt teisele hüppama ja neid kasutati pidudel tihti vaikuse murdmiseks. 

Paljud repektaablid füüsikud ütlesid, et nad pole selle poolt, osaliselt 
sellepärast, et see oli teaduse alandamine, enamasti aga sellepärast, et neid ei 
kutsutud niisugustele pidudele. 

Teine asi, mille poolt nad polnud, oli lakkamatu äpardumine, mida nad 
kohtasid, püüdes konstrueerida lõpmatu ebatõenäosuse välja genereerivat 
mootorit kosmoselaevale kõige kaugemate mõistustparalüseerivate 
tähtedevaheliset kauguste hõlvamiseks ja teatasid lõpuks pahuralt, et taoline 
masin on tõenäoliselt võimatu. 

Siis, ühel päeval leidis üks tudeng, vuhisedes pärast üht eriti ebaedukat 
pidu laborisse, ennast põhjendamas niimoodi: 

Kui, mõtles ta omaette, niisugune masin on tõenäolise võimatu, siis peaks 
see loogiliselt olema lõplikult ebatõenäoline. Nii ei jäägi mul muud üle, kui välja 
selgitada, kui ebatõenäoline see on, sööta see arv lõpliku ebatõenäolisuse 
generaatorisse, anda sellele värske tass tõeliselt kuuma teed... ja lülitada see 
sisse! 

Ta tegigi nii ja oli üsna jahmatanud avastades, et tal oli õnnestunud luua 
paljast õhust kauaigatsetud Lõpmatu Ebatõenäolisuse generaator. 

Teda jahmatas aga isegi rohkem see, kui ta kutsuti pärast Galaktilise 
Instituudi Äärmise Tarkuse Auhinna saamist lõunastama tohutu hulga 
tunnustatud füüsikute poole, kes olid lõpuks aru saanud, et ainus asi, mille poolt 
nad ei saa olla oli ninatark loll. 

Kullast Südame ebatõenäosuskindel kontrollkabiin nägi välja nagu täiesti 
tavalisel kosmoselaeval, välja arvatud see, et ta oli täiesti puhas, kuna oli nii uus. 
Mõnedel kontrollistmetel polnud veel plastikkatteid ära võetud. Kabiin oli 
suuremalt jaolt valge, piklik ja umbes väiksema restorani suurune. Tegelikult ei 
olnud ta täiesti piklik: kaks pikka seina asetusid kahe peene paralleelse kaarena 
ja kõik kabiini sopid ja nurgad olid rõhutatud põnevate kamakataoliste kujudega. 
Tõsiasi on, et oleks kõvasti lihtsam ja praktilisem ehitada kabiin tavalise 
kolmemõõtmelise pikliku ruumina, aga siis oleks disainerid kurvastanud. 
Sellisena nägi kabiin välja erutavalt otstarbekana, laiade videoekraanidega 
kontroll- ja juhtimissüsteemide kohal nõgusal seinal ja kumerasse seina 
paigutatud kõrgete arvutiplokkidega. Ühes nurgas istus kühmus robot, mille 
läikimahõõrutud teraspea rippus lõdvalt selle läikimahõõrutud teraspõlvede vahel. 
See oli ka uhiuus, aga kuigi see oli kenasti konstrueeritud ja poleeritud, näis 
kuidagi, et selle enam või vähem humanoidse keha erinevad osad ei sobi 
korralikult. Tegelikult nad sobisid ideaalselt, aga miski selle kehahoius sisendas, 
et nad võiksid paremini sobida. 

Zaphod Beeblebrox kõndis närviliselt edasi-tagasi, libistades oma kätega 
üle läikiva kabiinisisseseade ja itsitades erutatult. 

Trillian istus kössitades ja numbreid lugedes üle mõõteriistadekobara. Ta 
hääl kandus üle kogu laeva raadiovõrgu. 

"Viis ühe vastu ja langeb...” ütles ta, "neli ühe vastu ja langeb... kolm ühe 
vastu... kaks... üks... tõenäosusfaktor üks ühe vastu... meil on normaalsus, ma 
kordan meil on normaalsus." Ta lülitas oma mikrofoni välja - siis lülitas selle jälle 
sisse -peene naeruga ja jätkas: "Kui te millegagi veel hakkama ei saa, on see 
seega teie isiklik mure. Palun rahunege. Teile tullakse varsti järgi." 

Zaphod pahvatas pahaselt, "Kes nad on, Trillian?" 

Trillian keeras oma istme tema poole ja kehitas õlgu. 

"Ainult paar selli, kelle näib, et oleme avakosmosest üles korjanud," ütles 
ta. "Sektor ZZ, Pluural Z Alfa." 

"Jee, hästi, see oli väga meeldiv mõte, Trillian,” nõustus Zaphod, "aga 
arvad sa tõesti, et see on väga tark tegu nendel asjaoludel? Pean silmas, et me 
oleme praegu jooksus ja puha, meil peaks olema praeguseks pool Galaktika 
politseid järel ja meie peatume, et hääletajaid üles korjata. Okei, kümme punkti 
kümnest stiili eest, aga lahutada mõned miljonid hästi mõtlemise eest, jee?" 

Ta toksis ärritunult vastu kontrollpulti. Trillian võttis vaikselt ta käe ära, 
enne kui ta vastu midagi tähtsat oleks toksanud. Mida iganes Zaphodi 
mõtteomadused ka ei sisaldanud - hoogu, bravuuri, auahnust - oli ta 
mehaaniliselt täielik kobakäpp ja võis vabalt ekstravagantse käeliigutusega laeva 
õhku lasta. Trillian oli jõudnud järeldusele, et peamine põhjus, miks tal oli nii 
metsik ja menukas elu, seisnes selles, et ta ei mõistnud kunagi oma tegude 
tegelikku tähtsust. 

"Zaphod,”" ütles ta rahulikult, "nad hõljusid kaitsetult avakosmoses... ega 
sa ei tahtnud, et nad oleks surnud?" 

"Noh, sa tead... ei. Mitte nii väga, aga..." 

"Mitte nii väga? Mitte surra nii väga? Aga?" Trillian kallutas oma pea ühele 
küljele. 

"Noh, võib-olla oleks keegi teine nad hiljem üles korjanud.” 

"Sekundi pärast nad oleksid võinud surra." 

"Jee, nii et kui sa oleksid selle probleemi üle mõelnud veidi kauem, oleks 
kõik juba möödas." 

"Sa oleksid olnud õnnelik neid surra lastes?" 

"Noh, sa tead, mitte nii väga õnnelik, aga..." 

"Igatahes," ütles Trillian, pöördudes tagasi mõõteriistade poole, "ei 
korjanud mina neid üles." 

"Mida sa mõtled? Kes nad siis üles korjas?" 

"Laev." 

"Huh?" 

"Laev. Kõik ise." 

"Huh?" 

"Kui me olime Ebatõenäolises Liikumises." 

"Aga see on uskumatu.” 

"Ei Zaphod. Ainult väga väga ebatõenäoline." 

"Ee, jeeh."” 

"Vaata Zaphod," ütles ta patsutades tema kätt, "ära nende tulnukate 
pärast muretse. Ma loodan, et nad on ainult mingid sellid. Ma saadan roboti alla 
nende järele ja toon nad siia üles. Hei, Marvin!" 

Nurgas kõlkus roboti pea kiirelt üles, aga vankus siis tühisusest. See ajas 
end üles nagu oleks tegelikust viis naela raskem ja tegi, nagu kõrvaltvaataja 
oleks võinud arvata, nagu oleks toa ületamine talle kangelastegu. See peatus 
Trilliani ees ja näis läbi ta vasaku õla jõllitavat. 

"Ma arvan, sa võiksid teada, et ma olen väga masendatud," ütles see. 
Selle hääl oli vaikne ja abitu. 

"Oh Jumal," mõmises Zaphod ja vajus istmesse. 

"Hästi," ütles Trillian selge, kaastundliku kõlaga, "mul on midagi, mis võiks 
sulle tegevust anda ja hoida su mõistus neist asjust eemal." 

"See ei mõju," sumises Marvin. "Mul on erakordselt avar mõistus." 

"Marvin!" hoiatas Trillian. 

"Olgu," ütles Marvin, "mis sa tahad, et ma teeksin?" 

"Mine alla pääslasse number kaks ja too need kaks tulnukat järelvalve all 
siia üles.” 

Mikrosekund pausi ja hästi kalkuleeritud helikõrguse ja tämbri 
mikromodulatsioon - mitte midagi, mida võiks solvavana võtta - Marvin püüdis 
edasi anda oma ülimat vastumeelsust ja õudu kõigi inimlike asjade vastu. 

"Ainult seda?" ütles ta. 

"Jah," ütles Trillian otsustavalt. 

"Mulle ei meeldi see," ütles Marvin 

Zaphod libises oma istmest välja. 

"Ta ei küsi su käest, kas sulle meeldib," käratas ta, "ainult tegutse, kas 
juba?" 

"Olgu," ütles Marvin nagu Suure katkise kella helin, "ma teen nii." 

"Hea..." sähvas Zaphod, "suur... tänu sulle..." 

Marvin pöördus ja tõstis oma ülalt lamedad kolmnurksed punased silmad 
üles tema poole. 

"Ma ju ei ole teie alluvuses, ega?" 

"Ei ei, Marvin," rõhutas Trillian, "see on ainult kena, tegelikult... ainult 
osake elust." 

Marvin heitis talle ühe elektroonilise pilgu. 

"Elu," ütles ta, "ärge rääkige mulle elust.” 

Ta pöördus abitult oma kandadel ja vedas end kabiinist välja. Uksed 
sulgusid tema järel kohusetundliku sumina ja klõksuga. 

"Mulle tundub, et ma ei kannata seda robotit enam kaua, Zaphod," urises 
Trillian. 


Galaktika Entsüklopeedia defineerib robotit, kui mehaanilist aparaati, mis on 
inimeste tööde tegemiseks välja mõeldud. Siriuse Küberneetikakorporatsiooni 
turundusosakond defineerib robotit, kui "Teie Plastmassist Sõber, Kelle Rõõm On 
Olla Teiega.” 

Galaktikas hääletaja käsiraamat defineerib Siriuse 
Küberneetikakorporatsiooni turundusosakonda, kui "punt kiiksuga hulle, kes 
pannakse siis, kui revolutsioon tuleb, esimestena seina äärde,” koos 
järelmärkusega selle kohta, et toimetaja on tänulik avalduse eest nendelt, kes on 
huvitatud robotite korrespondentsi alasest töökohast. 

Küllaltki kummaline, et üks Galaktika Entsüklopeedia väljaanne, millel oli 
hea õnn kukkuda läbi ajakanga augu tuhandeid aastaid tulevikku, defineerib 
Siriuse Küberneetikakorporatsiooni turundusosakonda, kui "punt kiiksuga hulle, 
kes pandi esimestena seina äärde, kui revolutsioon tuli." 


Roosa kuubik oli välgatanud väljapoole eksistentsi, ahvid olid vajunud ära 
paremasse dimensiooni. Ford ja Arthur leidsid üksteist laeva lastimisosas. See oli 
üsna nägus. 

"Ma arvan, et see laev on uhiuus,” ütles Ford. 

"Kuidas sa aru saad?" küsis Arthur. "Kas sa oled saanud mõne eksootilise 
seadme metalli vanuse mõõtmiseks?" 

"Ei, aga ma leidsin siit põrandalt müügiteatmiku. See on väga 'Universum 
võib olla teie' tüüpi. Ah! Vaata, mul oli õigus.” 

Ford suskas ühte lehekülge ja näitas seda Arthurile. 

"See räägib: 'Sensatsiooniliselt uus läbimurre Ebatõenäosuse Füüsikas. 
Niipea, kui laeva mootor jõuab Lõpliku Ebatõenäosuseni, läbib ta Universumi kõik 
punktid. See võib kõik teised olulised valitsused kadestama panna.' Wow, see on 
suur kamp rahvast." 

Ford lappas laeva tehnilist iseloomustust, ähkides vahele imestusest, mida 
loeb - igatahes oli Galaktika astrotehnoloogia liikunud tema eksiiliaastate jooksul 
edasi. 

Arthur kuulas veidi aega, aga olles võimetu aru saama enamusest Fordi 
jutust, lasi ta, vedades näpuga mööda arvutiploki serva, oma mõtte uitama. Ta 
sirutas kätt ja vajutas ühte ahvatlevalt suurt ja punast nuppu lähimal paneelil. 

Paneel lõi särama sõnadega Palun ärge seda nuppu enam vajutage. Ta väristas 
ennast. 

"Kuula," ütles Ford, kes tuhnis ikka veel müügiteatmikus, "nad on teinud 
laeva küberneetikaga suuri tegusid. 'Uus põlvkond Siriuse 
Küberneetikakorporatsiooni roboteid ja arvuteid, uute LII tunnustega.” 

"Lii tunnused?” ütles Arthur. "Mis see on?" 

"Oh, see tähendab Loomulik Inimese Isikupära." 

"Oh," ütles Arthur, "küll kõlab õudne.” 

Hääl nende seljataga ütles, "Ja ongi." Hääl oli vaikne ja abitu ning 
saadetud kergest kõlinast. Nad pöördusid ringi ja nägid ühte viletsat terasmeest 
kõssis ukseavas seismas. 

"Mida?" ütlesid nad. 

"Õudne," jätkas Marvin, "on see kõik. Täiesti õudne. Nii et ärge isegi 
rääkige sellest. Vaadake seda ust," ütles ta, astudes sellest läbi. 

Iroonilised noodid tulid ta häälde, kui ta jäljendas müügiteatmiku stiili. 

"Kõigil ustel selles kosmoselaevas on rõõmus ja päikeseline iseloom. 
Nende nauding on avaneda teile ja nende rahuldus on sulguda jälle teadmisega, 
et töö on hästi tehtud." 

Kui uks nende taga sulgus, tuli ilmsiks, et see tegi tõepoolest rahuldatud 
ohketaolist häält. "Hummmmmmmüummmmmmmah!" ütles see. 

Marvin suhtus sellesse külma põlgusega, samal ajal, kui ta loogikakäärud 
klõbisesid ja nokitsesid uksevastase otsese vägivalla mõiste kallal. Kaugemad 
käärud segasid vahele, küsides Milleks sekeldused? Milles asi on? Ei ole väärt 
asjasse segamiseks. Kaugemad käärud lõbustasid ennast, analüüsides ukse 
molekulaarseid osiseid ja humanoidide ajurakke. Kiireks lisapalaks mõõtsid nad 
vesinikueritust ümbritsevas kuupparsekis kosmoses ja jäid siis jälle tüdinenult 
vakka. Meeleheitekramp raputas roboti keha, kui ta pöördus. 

"Lähme," sumises ta, "mind on kästud viia teid alla sillale. Siin ma olen, 
planeedi mahuga ajuga ja nemad ütlevad mulle, et toogu teid alla sillale. Kas 
nimetada seda tööks naudinguga? Ma ju ei naudi." 

Ta pöördus ja kõndis tagasi vihatud ukse juurde. 

"Ee, vabandage mind,” ütles Ford talle järgnedes, "missugusele 
valitsusele see laev kuulub?" 

Marvin ignoreeris teda. 

"Vaadake seda ust,” pomises ta, "see on valmis jälle avanema. Ma võin 
seda öelda talumatu enesega rahulolu haisu järgi, mida ta äkki toodab." 

Uks vajus jälle vaikse lipitseva kiuksuga lahti ja Marvin trampis sellest läbi. 

"Lähme," ütles ta. 

Teised järgnesid kiiresti ja uks vajus rahuldatud väikeste klõpsude ja 
sirinate saatel oma kohale tagasi. 

"Tänu sulle, Siriuse Küberneetikakorporatsiooni turundusosakond," ütles 
Marvin ja lööpas meeleheites mööda tema ees avanevat kumavat käänulist 
koridori. ""Ehitagem roboteid Loomuliku Inimese Isikupäraga," ütlevad nad. Nii 
nad katsetasid minuga. Mina olen Isikupära prototüüp. No mis te ütlete?" 

Ford ja Arthur pomisesid kimbatuses vaikseid eitusi. 

"Ma vihkan seda ust,” jätkas Marvin, "ma ei vii teid ju üldse alla?" 

"Mis valitsusele...” alustas Ford uuesti. 

Mitte mingile valitsusele see ei kuulu," torkas robot vahele, "see on 
varastatud." 

"Varastatud?" 

"Varastatud?" jäljendas Marvin. 

"Kelle poolt?" küsis Ford. 

"Zaphod Beeblebroxi." 

Midagi ebatavalist juhtus Fordi näoga. Vähemalt viis täiesti erinevat ja 
vastandlikku — oki- ja hämmastuseilmet kuhjusid sellel segases korratuses. Tema 
vasakul jalal, mis oli poolel sammul, näis olevat raskusi uuesti põranda 
leidmisega. Ta jõllitas robotit ja püüdis mõningaid hüppelihaseid lahti harutada. 

"Zaphod Beeblebrox...?" küsis ta nõrgalt. 

"Vabandust, kas ma ütlesin midagi valesti?" küsis Marvin, lohistades end 
hoolimatult, "Vabandage mind hingetõmbeks, mida ma kunagi ei tee, ma ei tea, 
miks ma end selle ütlemisega tülitasin, oh Jumal, ma olen nii meeleheitel. Siin on 
veel üks neist iserahulduvatest ustest. Elu! Ärge rääkige mulle elust." 

"Keegi pole seda isegi maininud mitte,” pomises Arthur ärritunult. "Ford, 
on suga kõik korras?" 

Ford põrnitses teda. "Ütles see robot Zaphod Beeblebrox?" küsis ta. 


56 


12. peatükk 


Vali glunk-muusika klirin ujutas üle Kullast Südame kabiini, kui Zaphod otsis sub- 
etha raadiost enda jaoks uudistelainet. Masin oli kasutamiseks küllalt raske 
keeruline. Palju aastaid oli raadioid pruugitud, vajutades ja keerates nuppe. Siis 
oli tehnika läinud keerulisemaks ja juhtimine tehtud sensoorseks - sa pidid 
paneeli üksnes näpuga puudutama; nüüdseks pidid sa ainult käega õigete osade 
suunas viipama ja ootama. See hoidis muidugi palju lihaste kulu kokku, aga 
tähendas seda, et sa pidid istuma vihastamapanevalt vaikselt, kui sa tahtsid veel 
sama programmi kuulata. 

Zaphod viibutas kätt ja kanal muutus jälle. Ikka glunk-muusikat, aga nüüd 
oli see taustaks uudistesaatele. Uudised olid alati kõvasti töödeldud, et ühtida 
muusika rütmiga. 

".. ja uudiste teadustuse tõi teieni sub-etha laine, ringhääling üle terve 
Galaktika kogu päev läbi,” prääksus hääl, "ja me ütleme suure tere kõigile 
intelligentsetele eluvormide igal pool... ja kõigile teistele väljaspool, saladus on 
vapustav, sellid. Ja muidugi, tänaõhtune suur uudistelugu on uue Ebatõenäosus 
Mootori tüüpi laeva vargus ei kellegi muu, kui Galaktika President Zaphod 
Beeblebroxi poolt. Ja küsimus, mida igaüks küsib on... kas suur Z on lõplikult 
tobe? Beeblebrox, see mees, kes leiutas Pangalaktilise Kurguloputuspommi, 
ebausaldusväärne pettur, Eccentrica Gallumbits'i poolt ükskord kirjeldatud kui 
Parim Pauk alates Suurest ja äsja hääletatud seitsmendat korda Halvimini 
Riietatud Aistmisvõimeliseks Olendiks Tuntud Universumis... on ta jõudnud 
nüüdseks järeldusele? Me küsitlesime ta isiklikku ajuhoiu spetsialisti Gag 
Halfrunt'i..." 

Muusika keerles ja mattus hetkel. Teine hääl segas vahele, oletatavasti 
Halfrunt. Ta ütles "Gena, Zaphod on just zee zell, kas teate?" aga ei jõudnud 
kaugemale, sest üks elektripliiats lendas üle kabiini ja läbi raadio sisse-välja 
tundliku õhuruumi. Zaphod pöördus ja vaatas Trilliani - too oli visanud pliiatsi. 

"Hei," ütles ta, "miks sa nii tegid?" 

Trillian koputas oma sõrmega ekraanitäiele numbritele. 

"Ma ainult mõtlen millestki,” ütles ta. 

"Jee? Mis on väärt minu kohta käiva uudistesaate katkestamist?" 

"Sa kuulsid enda kohta küllalt." 

"Ma olen väga ohtlik. Me teame seda." 

"Kas me võime su ego korraks alla suruda? See on väga tähtis." 

"Kui ümbruses on midagi tähtsamat, kui minu ego, tahan ma selle kinni 
püüda ja kohe maha lasta." Zaphod vaatas teda jälle, siis naeris. 

"Kuula," ütles Trillian, "me korjasime need paar selli..." 

"Missugused paar selli?" 

"Kaks selli, kelle me üles korjasime.” 

"Ah jaa" ütles Zaphod, "need paar selli.” 

"Me võtsime nad peale sektoris ZZ, Pluural Z Alfa." 

"Jee?" ütles Zaphod ja pilgutas silmi. 

Trillian ütles vaikselt, "Kas see tähendab sulle midagi?" 

"Mmmm," ütles Zaphod, "ZZ, Pluural Z Alfa, ZZ Pluural Z Alfa?" 

"Noh?" ütles Trillian. 

"Ee... mida tähendab Z?" küsis Zaphod. 

"Missugune?" 

"Ükskõik missugune." 

Üks põhilisi raskusi, mida Trillian Zaphodiga suheldes koges, oli õppida 
eristama, kas too püüab olla loll ainult selleks, et inimeste kaitsevõimet 
vähendada või selleks, et ta ei viitsinud mõelda ja tahtis, et keegi teine seda 
tema eest teeb, kas ta püüab olla solvavalt loll, peites fakti, et ta tegelikult ei saa 
aru, mis toimub või ongi tegelikult loomuldasa loll. Ta oli hästi tuntud, kui 
hämmastavalt tark ja üsna selgelt ka oli - aga mitte alati, see ilmselt häiris teda, 
sellest ka teguviis. Ta eelistas pigem hämmastunud, kui põlglikke inimesi. 
Eelkõige sellepärast näitas ta end Trillianile loomult lollna, aga too ei viitsinud 
enam seletada. Ta näitas ja tagus vastu tähekaarti ekraanil, nii ta võis 
arusaamise Zaphodile kergemaks teha, ükskõik, mis põhjused tal end sedaviisi 
näidata siis olidki. 

"Seal," osutas ta, "Täpselt seal." 

"Oi... jaah!" ütles Zaphod. 

"Noh?" ütles ta. 

"Mis noh?" 

Ühed osad Trilliani peas kiljusid teiste osade peale tema peas. Ta ütles, 
väga rahulikult, "See on sama sektor, kus sa alguses mind peale võtsid." 

Zaphod vaatas Trilliani ja siis ekraanile tagasi. 

"Oijaah," ütles ta, "nüüd on see viljatu. Me peame põrutama otse 
Hobusepea Pilve keskele. Kuidas me sinna saame? Ma mõtlen, et seda pole 
kusagil." 

Trillian ignoreeris teda. 

"Ebatõenäoline Liikumine," ütles ta kannatlikult. "sa selgitasid mulle seda 
ise. Me läbime iga Universumi punkti, sa tead seda." 

"Jee, aga kas pole see üks metsik kokkusattumus?” 

"On." 

"Võtta keegi peale selles punktis? Mis on välja valitud kogu Universumist? 
See on junii... Ma tahan seda uurida. Arvuti!" 

Siriuse Küberneetika Laevasilla Arvuti, mis kontrollis ja juhtis laeva iga 
tükikest, lülitus suhtlemisele. 

"Hi seal!" ütles ta selgelt, paisates samaaegselt välja peent riba perfolinti, 
kõige salvestamiseks. Perfolint ütles, Hi seal! 

"Oh Jumal," ütles Zaphod, ta polnud selle arvutiga kaua töötanud, aga oli 
juba õppinud seda jälestama. 

Arvuti jätkas ninakalt ja rõõmsalt nagu oleks nad pesupulbrit ostmas. 

"Ma tahan teada, ükskõik milline su probleem ka poleks, ma olen siin, et 
aidata sul seda lahendada." 

"Jee, jee,” ütles Zaphod. "Vaata, ma arvan, et kasutan parem tükki 
paberit." 

"Kindel värk,” ütles arvuti, lõgistades samaaegselt selle teate välja 
paberikorvi. "Ma saan aru. Kui sa kunagi tahad..." 


58 


"Vait!" käratas Zaphod ja kahmates üles pliiatsi, istus Trilliani kõrvale 
puldile. 

"Okei, okei," ütles arvuti solvunud häälel ja sulges jälle oma kõnekanali. 

Zaphod ja Trillian süvenesid numbritesse, mida Ebatõenäosuse Lennu 
ülevaade vaikselt nende ees vilgutas. 

"Kas me saame välja arvutada," ütles Zaphod, "nende seisukohast, mis oli 
nende pääsemise Ebatõenäosus?”" 

"Jah, see on konstant,” ütles Trillian, "kaks astmes kakssada 
seitsekümmend kuus tuhat, seitsesada üheksa ühe vastu.” 

"See on suur. Nad on õnnelikud poisid." 

"Jah." 

"Aga sõltuvalt sellest, mida meie tegime, kui laev nad peale võttis..." 

Trillian lõi numbreid kokku. Need näitasid kaks astmes Lõpmatus miinus 
üks ühe vastu (üks irratsionaalarv, millel on ainult Ebatõenäosuse Füüsikas 
Tavapärane tähendus). 

"See on tõesti madal," jätkas Zaphod kerge vilega. 

"Jah," ütles Trillian ja vaatas teda narritavalt. 

"See on üks suur ports Ebatõenäosust, mis me välja arvutasime. Midagi 
kenakesti ebatõenäolist ilmutab end meie arvutuspaberil, kui me selle kõik 
ilusaks summaks kokku liidame." 

Zaphod kritseldas mõned summad, tõmbas need maha ja viskas pliiatsi 
ära. 

"Kuradi jama, ma ei saa seda kätte." 

"Noh?" 

Zaphod lõi oma kahte pead ärrituses kokku ja krigistas hambaid. 

"Okei," ütles ta. "Arvuti!" 

Häälekanalid ärkasid jälle ellu. 

"Miks, halloo seal!" ütlesid need (perfolint, perfolint). "Ma tahan ainult teha 
su päeva kenamaks ja kenamaks ja kenamaks..." 

"Jee, hästi, jää vait ja arvuta mu jaoks üht-teist." 

"Kindel värk,” vadistas arvuti,” "sa tahad tõenäolisuse ennustust, mis 
baseerub..." 

"Ebatõenäosuse andmetel, jeeh." 

"Okei," jätkas arvuti. "Mul on üks huvitav väike tähelepanek. Oled sa 
märganud, et enamiku inimeste elusid valitsevad telefoninumbrid?" 

Valuline ilme libises üle ühe Zaphodi näo ja sellelt teisele. 

"Oled sa napakas?" küsis ta. 

"Ei, aga sina saad, kui ma ütlen teile, et..." 

Trillian ahmis õhku. Ta klõbistas Ebatõenäolisuse Lennu aruande ekraani 
nuppudega. 

"Telefoninumber?" ütles ta. "Kas see asi ütles telefoninumber?” 

Numbrid vilkusid ekraanil. 

Arvuti vaikis viisakalt, aga nüüd jätkas. 

"Mida ma tahtsin öelda, oli..." 

"Ära tüüta palun," ütles Trillian. 

"Vaata, mis see on?" küsis Zaphod. 

"Ma ei tea,” vastas Trillian, "aga need tulnukad - nad on selle hädise 
robotiga teel sillale. Kas me saaksime nad korjata mõne kaameraga monitorile?" 

13. peatükk 


Marvin kõmpis vaevaliselt mööda koridori, ikka soigudes. 
"Ja siis muidugi peab tulema veel see kohutav valu kogu mu vasaku külje 
dioodides...” 

"Tohoh?" ütles Arthur halastamatult tema kõrval kõndides. "Kas tõesti?" 

"Muidugi," ütles Marvin, "pean silmas, et ma käskisin neid ümber 
asetseda, aga ükski isegi ei kuulanud mind.” 

"Kujutan ette." 

Ebamäärased vilinad ja üminad tulid Fordilt. "Hästi hästi hästi,” jätkas ta 
enesele kordamist, "Zaphod Beeblebrox..." 

Äkki Marvin peatus ja tõstis käe üles. 

"Te muidugi teate, mis nüüd juhtus?" 

"Ei, mis?" ütles Arthur, kes ei tahtnudki teada. 

"Me oleme saabunud järgmise taolise ukse juurde." 

Üks lükanduks oli koridori lõpus. Marvin piidles seda umbusklikult. 

"Noh?" küsis Ford läbematult. "Kas me läheme sellest läbi?" 

"Kas me läheme sellest läbi?" ahvis Marvin. "Jah, see on sissepääs sillale. 
Mind kästi teid sillale tuua. See on võib-olla suurim ülesanne, mis mu 
intellektuaalsetele võimetele täna on esitatud, kas pole tore?" 

Aeglaselt, suure vastumeelsusega lähenes ta uksele, nagu kütt oma saaki 
jälitades. Äkki läks uks lahti. 

"Tänan teid," ütles see, "lihtsa ukse väga õnnelikuks tegemise eest." 

Sügaval Marvini sisikonnas keeras. 

"Lahe," hääldas ta leinaliselt, "just siis, kui arvad, et elu ei saa enam 
hullemaks minna, läheb ta äkki ikkagi.” 

Ta hiivas end läbi ukse ja jättis Arthuri ja Fordi üksteisele otsa vaatama 
ning õlgu kehitama. Seest kuulsid nad jälle Marvini häält. 

"Ma oletan, et soovite nüüd neid tulnukaid näha,” ütles ta. "Kas te tahate, 
et ma istuksin nurgas või vajuksin siinsamas kokku?" 

"Jee, ainult kas sa saad nad enne sisse juhatada?" kostis teine hääl. 

Arthur vaatas Fordi ja oli hämmastunud, nähes teda naermas. 

"Mis on...?" 

"T , ütles Ford, "tule sisse.” 

Ta astus juhtimisruumi. 

Arthur järgnes talle närviliselt ja oli imestunud, nähes ühte meest toolis 
lesimas, jalad juhtimispuldil ja torkimas oma vasaku käega parempoolse pea 
hambaid. Parem pea näis selle ülesandega täiesti seotud olevat, aga 
vasakpoolne irvitas laialt rahulikku ükskõikset irvet. Asjade hulk, mida Arthur ei 
lootnud seal näha, oli tõesti suur. Ta lõug patsatas mõneks ajaks lõdvalt lahti. 

See omapärane mees lehvitas laisalt Fordile ja ütles teeseldud kohutava 
ükskõiksusega, "Ford, hi, kuidas läheb? Kena, et said läbi astuda." 

Ford polnud suu peale kukkunud. 

"Zaphod,” venitas ta, "tore sind kohata, näed oma lisakäega hea välja. Sa 
oled kena laeva näpanud." 

Arthur jõllitas teda. 

"Kas sa tunned seda selli?" küsis ta, osutades nimetissõrmega Zaphodile. 

"Tunnen teda!" hüüatas Ford, "ta on..." ta katkestas ja otsustas teisiti 
alustada. 

"Zaphod, see on mu sõber, Arthur Dent,” ütles ta, "ma päästsin ta, kui ta 
planeet õhku lasti." 

"Muidugi," ütles Zaphod, "hi, Arthur, kena et pääsesid." Ta parempoolne 
pea vaatas hooletult ringi, ütles "hi" ja lasi oma hambaid edasi torkida. 

Ford jätkas. "Ja Arthur,” ütles ta, "see on mu poolnõbu Zaphod Beeb..." 

"Me oleme kohtunud," ütles Arthur teravalt. 

Kui te kihutate mööda tee kõige kiiremat sõidurada ja sõidate laisalt 
mööda vähestest kihutavatest autodest ja tunnete enesega rahulolu ning siis 
vahetate äkki käigu neljandalt kolmanda asemel esimesele, mistõttu lööb see 
teie mootori kapoti all üsna inetult segi, siis on taolisel tegevusel samasugune 
kalduvus võtta teid rajalt maha nagu see märkus võttis Ford Prefecti. 

"Ee... mida?" ütles ta. 

"Ma ütlesin, et me oleme kohtunud." 

Zaphod võpatas piinliku üllatusega ja nätsutas kiiresti närimiskummi. 

"Hei... ee, kas tõesti? Hei... ee...” 

Ford pöördus vihaselt silmi välgutades Arthuri poole. Ta tundis nüüd 
kodupinda jalge all, kui hakkas ennast süüdistama, et oli end koormanud sellise 
primitiivse ignorandiga, kes teadis Galaktika asjadest samapalju, kui llfordis 
sündinud sääsk teadis elust Pekingis. 

"Mida sa silmas pead selle all, et olete kohtunud?" nõudis ta. "See on 
Zaphod Beeblebrox Betelgeus Viiendalt, mitte aga neetud Martin Smith 
Croydonist." 

"Mind ei huvita,” ütles Arthur külmalt. "Me oleme kohtunud, kas pole, 
Zaphod Beeblebrox - või peaksin ma ütlema... Phil?" 

"Mida?" karjatas Ford. 

"Te peaksite mulle meenutama," ütles Zaphod. "Mul on liikide peale 
kohutav mälu." 

"See oli ühel peol,” jätkas Arthur. 

"Jee, olgu, seda ma kahtlustasin," ütles Zaphod. 

"Jäta see, kui võid, Arthur!" nõudis Ford. 

Arthurit see ei heidutanud. "Üks pidu kuus kuud tagasi. Maal... 
Inglismaal...” 

Zaphod raputas pead, muiates kokkupressitud huulte vahelt. 

"London," rõhutas Arthur, "Islington.” 

"Ah," ütles Zaphod pehme võpatusega, "see pidu." 

Ford ei saanud üldse millestki aru. Ta vaatas edasi-tagasi Arthurit ja 
Zaphodit. "Mida?" küsis ta Zaphodilt. "Ega sa taha öelda, et sa oled olnud ka 
sellel väiksel armetul planeedil?" 

"Ei, muidugi mitte," ütles Zaphod elavalt. "Olgu, ma võisin ainult hetkeks 
sisse põigata, oma teel kuhugi..." 

"Aga mina olin seal viieteistkümneks aastaks kinni!" 

"Olgu, kas ma oleksin pidanud seda teadma?" 

"Aga mida sa seal tegid?" 

"Vaatasin ringi, kas tead." 

"Ta oli peol kontvõõraks," ütles Arthur, värisedes vihast, "korraliku 
riietusega peol...” 

"Sa pidid ju seal olema?” ütles Ford. 

"Sellel peol,” jätkas Arthur visalt, "oli üks tüdruk... ah, olgu, vaata, sellel ei 
ole enam tähtsust. Kogu see koht on nagunii suitsuks muudetud..." 

"Ma soovin, et sa lõpetaksid selle neetud planeedi pärast mossitamise," 
ütles Ford. "Kes see daam oli?" 

"Ah, lihtsalt keegi. Olgu, hästi, ma ei käitunud temaga päris korralikult. Ma 
püüdsin kogu õhtu. Põrgu, ta oli siiski midagi väärt. Ilus, veetlev, tapvalt 
intelligentne, lõpuks sain ta korraks enda juurde ja püüdsin veidi vestelda, kui 
see sinu sõber peale lendas ja ütles 'Hei, nukk, kas see poiss tüütab sind? Miks 
sa ei räägi tema asemel minuga? Ma olen teiselt planeedilt.' Ma ei näinud seda 
tüdrukut enam iialgi." 

"Zaphod?" hüüatas Ford. 

"Jah," ütles Arthur, teda jõllitades ja püüdes end mitte narrina tunda. "Tal 
olid ainult kaks kätt ja üks pea ning ta kutsus end Philiks, aga..." 

"Aga sa pead lisama, et ta oli ikkagi teiselt planeedilt,” ütles Trillian, 
rännates pilguga silla teise otsa. Ta saatis Arthurile meeldiva naeratuse, mis 
mõjus tollele nagu tonn telliseid ja pööras siis tähelepanu laeva juhtimisele. 

Vähesteks sekunditeks valitses vaikus ja siis roomasid Arthuri aju 
pudrusest segadusest välja üksikud sõnad. 

"Tricia MCMillan?" ütles ta. "Mida teie siin teete?" 

"Sama mis teiegi," ütles too, "ma hääletasin tõstukile. Üleüldse, kraadiga 
matemaatikas ja teisega astrofüüsikas, mida muud ma võiksingi siin teha? Oli 
valida, kas see või jälle esmaspäevane pajukijärjekord.” 

"Lõpmatus lahutada üks," sädistas arvuti. "Ebatõenäosuse summa on 
nüüd valmis." 

Zaphod vaatas teda, Fordi, Arthurit ja siis Trilliani. 

"Trillian,” ütles ta, "kas säärased lood hakkavadki juhtuma alati, kui me 
kasutame Ebatõenäolist Liikumist?" 

"Väga tõenäoliselt, ma kardan," ütles Trillian. 

14. peatükk 


Kullast Süda lendas vaikselt läbi kosmoseöö edasi, nüüd juba tavapärase 
footonmootoriga. Selle neljane meeskond tundis ebamugavust teadmisest, et 
neid on toonud kokku mitte nende vaba tahe või lihtne kokkusattumus, vaid mingi 
imelik füüsikaperverssus - nagu alluks inimestevahelised suhted samadele 
seadustele, mis valitsevad suhteid aatomite ja molekulide vahel. 

Kui saabus laeva kunstlik öö, olid kõik tänulikud võimalusele taanduda 
eraldi kabiinidesse ja korrastada oma mõtteid. 

Trillian ei saanud magada. Ta istus sängil ja vaatas väikest puuri, tema 
viimast ja ainukest sidet Maaga - kahte valget hiirt, mis tal oli Zaphodile 
pealekäimise tagajärjel lubatud kaasa võtta. Ta ei lootnud enam kunagi planeeti 
näha, aga ta oli häiritud negatiivsest reaktsioonist planeedi hävimise puhul. See 
näis kauge ja ebatõeline ning ta ei leidnud sellest mõtlemiseks mõtteid. Ta 
vaatas hiiri puuris sibamas ja jooksmas tormakalt oma väikesel plastik- 
jooksurattal, kuni nad haarasid kogu ta tähelepanu. Äkki ta raputas ennast ja läks 
tagasi sillale, vaatama väikeseid vilkuvaid tulukesi ja numbreid, mis tähistasid 
laeva teed läbi tühjuse. Ta soovis, et ta teaks, millest ta püüab mitte mõelda. 

Zaphod ei saanud magada. Tema soovis samuti, et ta teaks, millest ta end 
mõelda ei lase. Nii kaugele, kui ta mäletas, oli ta kannatanud pideva näriva tunde 
all, nagu ei oleks ta päris enda juures. Enamus ajast oli ta võimeline seda tunnet 
kõrvale tõrjuma ja mitte muretsema, aga see oli äkitselt taaselustunud, Ford 
Prefecti ja Arthur Denti seletamatu saabumise tõttu. Kuidagi oli see kujunenud 

ablooniks, mida ta ei suutnud näha. 

Ford ei saanud magada. Ta oli liiga erutatud, olles jälle teel. Viisteist 
aastat tõelist vangistust olid läbi, just siis, kui ta oli lõplikult lootust kaotamas. 
Nende ärapäästmine Zaphodi poolt lubas palju nalja, sest tema poolnõoga 
tundus olevat midagi nii ähmaselt imelikku lahti, et ta ei näinud näppu suhu pista. 
Fakt, et ta oli saanud Galaktika Presidendiks, oli sama hämmastav, kui tema 
ametipostilt lahkumise viis. Kas selle taga oli mõni põhjus? Polnud mingit 
võimalust seda Zaphodilt küsida, ta ei näidanud kunagi välja, et tema tegudel 
võiks üldse mingi põhjus olla: ta oli muutnud enda seletamatuse lausa kunstiks. 
Ta ründas elus kõike seguga ebatavalisest geniaalsusest ja naiivsest 
asjatundmatusest ning tihti oli raske öelda, kumb on kumb. 

Arthur magas: ta oli kohutavalt väsinud. 


Zaphodi ukselt kostis kerge koputus. Uks vajus lahti. 

"Zaphod...?" 

"Jee?" 

Trillian seisis kontuurselt valgusovaalis. 

"Mulle tundub, et oleme just leidnud selle, mida me otsima tulime." 
"Ai, jaah?" 


Ford loobus katsetest magada. Tema kabiininurgas oli väike arvutiekraan 
ja klaviatuur. Ta istus hetkeks selle taha ja püüdis koostada uut Vogoni-teemalist 

sissekannet Käsiraamatule, aga ei suutnud mõelda millestki küllalt salvavalt, nii 
et loobus ka sellest, tõmbas riided selga ja läks sillale jalutama. 

Sisenedes oli ta üllatunud, nähes kahte kuju erutatult kummardumas üle 
mõõteriistade. 

"Näed? Laev tundub orbiidile minevat,” oli Trillian öelnud. "Selle all on 
planeet. Need on täpselt need koordinaadid, mis sa ennustasid." 

Zaphod kuulis müra ja vaatas üles. 

"Ford!" sisistas ta. "Hei, tule ja heida sellele pilk peale.” 

Ford läks ja vaatas. Üks numbrite jada vilkus üle ekraani. 

"Kas sa tunned need Galaktika koordinaadid ära?" küsis Zaphod. 

= 

"Ma annan sulle võtme. Arvuti!" 

"Hi, kamp!" vaimustus arvuti. "Läheb tõeliselt seltskondlikuks, kas pole?" 

"Vait," ütles Zaphod, "ja näita ekraani.” 

Tuled sillal kustusid. Valgustäpikesed mänglesid pultidel ja peegeldusid 
neljalt paarilt silmadelt, mis vaatlesid väliskaamera monitori. 

Sellel polnud absoluutselt midagi. 

"Kas sa mõistad seda?" sosistas Zaphod. 

Ford kortsutas kulmu. 

"Ee, ei," ütles ta. 

"Mida sa näed?" 

"Mitte midagi.” 

"Kas sa mõistad seda?" 

"Millest te räägite?" 

"Me oleme Hobusepea Pilves. Üks täiesti ääretu tume pilv." 

"Ja mina oleksin pidanud seda taipama täiesti tühjalt ekraanilt?" 

"See tume pilv on ainuke koht Galaktikas, kus sa võid näha tumedat 
ekraani." 

"Väga hea." 

Zaphod naeris lapsikult. 

"Hei, see on tõesti vapustav, ainult see on liiga kaugel!" 

"Mida tähtsat on selles tolmupilves kinniistumises?" küsis Ford. 

"Mida sa loodaksid siin leida?" nõudis Zaphod. 

"Mitte midagi.” 

"Ei tähti? Ei planeete?" 

"Ei 

"Arvuti!" käratas Zaphod, "vaheta vaatenurka üks kaheksakümnendik 
kraadi ja ära sellest mulise!" 

Hetkeks näis, et midagi ei juhtunud, siis ilmus ere kuma hiiglasliku ekraani 
ühele servale. Väikese taldriku suurune punane täht roomas sellest üle, 
saadetuna teisest - kaksiksüsteem. Siis libises pildi nurka tohutu poolkuu - 
punane pimestav helk rõhutamas sügavmusta, planeedi öökülge. 

"Me oleme selle leidnud!" karjus Zaphod, tagudes vastu pulti. "Me oleme 
selle leidnud!" 

Ford vaatas teda imestunult. 

"Mis see on?" küsis ta. 

"See..." ütles Zaphod, "on kõige ebatõenäolisem planeet, mis kunagi on 
eksisteerinud." 

15. peatükk 


(Väljavõte Galaktikas hääletaja käsiraamatust, lehekülg 634784, sektsioon 5a, 
märksõna Magrathea) 


Kaugel minevikus, muistse aja hägus, suurtel ja kuulsusrikastel Galaktika 
Impeeriumi kujunemispäevadel, oli elu metsik, rikas ja enamasti maksuvaba. 
Võimsad tähelaevad kurseerisid oma teedel eksootiliste päikeste vahel, otsides 
seiklusi ja tasu Galaktilise kosmose kõige kaugematest nurkadest. Nende 
päevade hingeks oli vahvus, risk oli suur, mehed olid tõelised mehed, naised olid 
tõelised naised ja väikesed karvased olendid Alfa Kentaurilt olid tõelised 
väikesed karvased olendid Alfa Kentaurilt. Ja kõik sõandasid vastu seista 
tundmatutele õudustele, teha võimekaid tegusid, lõhestada julgelt lõpmatusi, 
mida keegi polnud veel lõhestanud - ja nõnda sepistatigi Impeerium. 

Paljud mehed said muidugi äärmiselt rikkaks, aga see oli täiesti loomulik ja 
selles pole midagi imestamisväärset, sest keegi polnud tõeliselt vaene - vähemalt 
ei ütelnud seda keegi välja. Ja kõige rikkamate ja edukamate kaupmeeste elu 
muutus paratamatult üsna igavaks ja väiklaseks ning nad hakkasid ette 
kujutama, et see oli nende maailmade viga, kus nad elasid. Ükski neist polnud 
täiesti rahul: kas polnud hilise õhtupooliku kliima küllalt hea või oli päev poole 
tunni võrra liiga pikk või oli meri täpselt valet tooni roosa. 

Ja sellega olid loodud tingimused uut tüüpi spetsiaalsele tööstusele: 
individuaaltellimusel luksusplaneetide ehitamisele. Selle tööstuse kodu oli 
planeet Magrathea, kus hüperkosmilised insenerid imesid ainet läbi kosmose 
valgete aukude, vormides seda unistuste planeetideks - kuldplaneetideks, 
plaatinaplaneetideks, pehmest kummist planeetideks suure hulga maavärinatega 
- kõik oli tehtud armastusega, vastu tulles nõudlikele normidele, mida Galaktika 
rikkaimad mehed loomulikult ootasidki. 

Aga nende riskantne ettevõte oli nii edukas, et Magrathea sai varsti ise 
kõigi aegade rikkaimaks planeediks ja kogu ülejäänud Galaktika alandus 
põlastusväärsesse viletsusse. Ja nii süsteem lagunes, Impeerium varises kokku 
ja pikk morn vaikus langes üle miljardite näljaste maailmade, häirituna ainult 
õpetlaste sulekribinast, kui nood töötasid öösiti enesega rahulolevalt väikeste 
lepingute kallal planeeritud poliitökonoomia heaks. 

Magrathea kadus ja mälestus sellest hajus legendide pimedusse. 

Nendel informeeritud päevadel ei usu muidugi keegi sellise maailma 
olemasolu. 

16. peatükk 


Arthur ärkas vaidlushäälte peale ja läks sillale. 
Ford vehkis millegipärast oma kätega. 

"Sa oled hull, Zaphod," ütles ta, "Magrathea on müüt, muinasjutt, seda 
räägivad vanemad õhtuti oma lastele, kui nad tahavad, et lastest ökonomistid 
kasvaksid, see on..." 

"Ja meie oleme parajasti selle orbiidil,” rõhutas Zaphod. 

"Vaata, ma ei saa sind aidata selles asjas, mille orbiidil sa ise parajasti 
oled,” ütles Ford, "aga see laev..." 

"Arvuti!" käratas Zaphod. 

"Oh ei...” 

"Hi seal! Siin Eddie, teie laevajuhtimisarvuti ja ma tunnen end 
suurepäraselt ja ma tean, et saan kohe hunniku naudingut igast programmist, 
mida te heaks arvate minust läbi lasta." 

Arthur vaatas uurivalt Trilliani. Too andis märku siseneda, aga olla tasa. 

"Arvuti," ütles Zaphod, "ütle meile, mis on meie praegune trajektoor." 

"Tõeline mõnu, semud," janditas see; "me oleme parajasti orbiidil 
kolmesaja miili kõrgusel legendaarsest planeedist Magratheast." 

"Pole midagi tõestada," ütles Ford. "Ma ei usaldaks seda arvutit isegi kui 
ta mu kaalust räägib." 

"Ma võin su heaks seda teha, kindel,” vaimustus arvuti, pritsides välja 
perfolinti. "Ma võin välja arvutada isegi su isiklikud probleemid kümne 
komakohaga, kui sellest piisab.” 

Trillian segas vahele. 

"Zaphod," ütles ta, "mõne minuti pärast tiirleme selle planeedi 
päevapoolele," lisades, "ükskõik, mis seal siis on." 

"Hei, mis sa sellega mõtled? Kas pole see planeet seal, kus ma 
ennustasin?" 

"Jah, ma tean, et seal on planeet. Ma ei vaidle kellegagi, ma tahtsin ainult, 
et Magrathea poleks mõni külm kaljukamakas. Koit saabub kohe, kui te soovite." 

"Okei, okei,” pomises Zaphod, "laskem lõpuks silmadel puhata. Arvuti!" 

"Hi seal! Mida ma võin..." 

"Jää ainult vait ja näita meile jälle planeeti.” 

Tume iseärasusteta mass täitis uuesti ekraani - planeet pöörles nende all. 

Nad vaatasid hetke vaikuses, aga Zaphodil olid erutusest karvad püsti. 

"Me pöörleme praegu Ööpoolel..." ütles ta tasasel häälel. Planeet pöördus. 

"Planeedi pind on praegu kolmesaja miili kaugusel meie all..." jätkas ta. 

Ta püüdis taastada tunnet niisugusest sündmusest nagu tema arust pidi 
välja nägema tähtis hetk. Magrathea! Ta oli ärritatud Fordi skeptilisest 
suhtumisest. Magrathea! 

"Mõnede sekundite pärast," jätkas ta, "võime me näha... seal!" 

Hetk õigustas end ise. Isegi kõige karastatum tähehulkur ei saa muud, kui 
väriseda suurejoonelise kosmosest nähtava päikesetõusu etenduse juures, aga 
kaksikpäikese tõus on üks Galaktika imesid. 

Täielikust pimedusest paistis juhuslik vilkuv tuluke. See püsis madalal ja 
libises kõrvale, tihedasse varju ning mõnede sekundite pärast olid näha kaks 
päikest, valguse sulatusahi, mis kõrvetas horisondi musta serva valge tulega. 
Värvide metsikud kiired sööstsid läbi paksu atmosfääri nende all. 

"Koidutuled...!" õhkas Zaphod. "Kaksikpäikesed Soulianis ja Rahm...!" 

"Või ükskõik missugused muud,” ütles Ford vaikselt. 

"Soulianis ja Rahm!" rõhutas Zaphod. 

Päikesed valendasid läbi kosmose pilkase pimeduse ja vaikne tontlik 
muusika voogas üle silla: Marvin ümises irooniliselt, sest ta vihkas inimesi nii 
väga. 

Erutus leegitses Fordis, kui ta jälgis seda valgusetendust, aga ainult 
erutus uue kummalise planeedi nägemisest; talle oli küllalt sellest, mis ta nägi. 
Teda ärritas ähmaselt, et Zaphod oli pidanud etendama naeruväärseid 
fantaasiaid, et panna vaatemängu mõjuma. Kogu see Magrathea-mõttetus 
tundus lapsik. Kas ei olnud küllalt sellest, et näha, kui aed on ilus, ilma uskumata, 
et selles on veel inglid? 

Arthurile näis kogu see Magrathea äri totaalselt arusaamatuna. Ta nihkus 
Trilliani juurde ja küsis, mis toimub. 

"Ilmselt on Magrathea mingit liiki minevikulegend, millesse keegi tõsiselt ei 
usu. Natuke nagu Atlantis Maal, välja arvatud see, et legendide järgi pidada 
magrathealased planeete tootma." 

Arthur pilgutas ekraani poole silmi ja tundis, et tal puudub midagi olulist. 
Äkki sai ta aru, mis see oli. 

"Kas sellel laeval leidub natuke teed?" küsis ta. 

Enamus planeeti oli ilmunud nende alla, kui Kullast Süda selle orbiidilt 
välja sööstis. Päikesed seisid nüüd kõrgel mustas taevas, koidu pürotehnika oli 
möödas ja planeedi pind näis ühtlases päevavalguses kõleda ja ähvardavana - 
hall, tolmune ja ainult ähmaselt väljajoonistuv. See paistis surnud ja külmana 
nagu haud. Jälle ja jälle ilmusid kaugel silmapiirile paljulubavad jooned - orud, 
võib-olla mäed, võib-olla isegi linnad - aga kui nad lähenesid, olid jooned 
pehmenenud ja tundmatuseni ähmastunud ning midagi polnud võimalik aru 
saada. Planeedi pind oli ajaga tasandatud paksu seisva õhu poolt, mis oli 
roomanud üle selle, sajand sajandi järel. 

Igatahes, see oli väga väga vana. 

Äkkmõte turgatas Fordile, kui ta vaatas halli maastikku enda all liikumas. 
Aja mõõtmatus häiris teda, ta tundis lausa selle kohalolu. Ta puhastas oma 
kurku. 

"Noh, isegi oletades, et see on..." 

"See on," ütles Zaphod. 

"Mis ta ei ole,” jätkas Ford. "Mis sa tast üldse tahad? Seal ei ole ju 
midagi." 

"Pinnal mitte," ütles Zaphod. 

"Olgu, ainult oletame, et seal on midagi. Arvestades, et te ei ole siin 
tööstusarheoloogiale tegelemas. Mida te otsite?" 

Üks Zaphodi peadest vaatas kõrvale. Teine vaatas ringi, et näha, mida 
esimene vaatas, aga see ei vaadanud midagi. 

"Noh," ütles Zaphod lõbusalt, "see on osaliselt uudishimu, osaliselt 
seiklusjanu, aga enamuses, arvan ma, on see kuulsus ja raha...” 

Ford heitis talle terava pilgu. Talle jättis tugeva mulje see, et Zaphodil ei 
olnud kõige ähmasematki ideed, miks ta seal üldse oli. 

"Kas teate, mulle ei meeldi selle planeedi väljanägemine üldse," ütles 
Trillian end väristades. 

"Ära pane tähele," ütles Zaphod; "koos poole Galaktika Impeeriumiga, mis 
siin kusagil on valmistatud, võib see endale lubada inetut väljanägemist." 

Pask, mõtles Ford. Isegi oletades hulka üliväga ebatõenäolisi asju, ei 
olnud võimalik, et tohutud rikkalikud aarded oleksid säilinud mingil taolisel kujul, 
millel nüüd veel mõtet oleks. Ta kehitas õlgu. 

"Ma arvan, et see on kõigest üks surnud planeet," ütles ta. 

"Teadmatus tapab mind," ütles Arthur prooviks. 


Stress ja närvilisus on praegu kõigis Galaktika osades tõsiseks 
probleemiks ja on tõsi, et taoline olukord, kus järgnevad faktid praegu ette ära 
näidatakse, ei või kuidagi halvemini mõjuda. 

Küsimusealune planeet on tegelikult legendaarne Magrathea. 

Tappev raketirünnak, saadetuna peagi välja muistsest kaitsesüsteemist, 
lõppes üksnes kolme kohvitassi ja hiirepuuri purunemisega, kellegi ülemise 
käsivarre muljumise ning varase vaasitäie petuuniate ja lihtsameelsete 
ka elottide ilmumise ja äkilise hinguseleminekuga. 

Tõsi on, et natuke müstikat siiski säilib, sest pole veel ilmutatud, kelle 
ülemine käsivars muljuda sai. See fakt võib ka rahulikult teadmata jääda seniks, 
kuni ta tähtsuse omandab. 

17. peatükk 


Pärast üsna hädist päeva algust hakkas Arthuri mõistus ennast tükikestest 
eelmise päeva kildudest kokku koguma. Ta oli leidnud Nutri-Matic masina. See 
oli andnud talle plastiktopsi, mis oli täidetud peaaegu, aga mitte päris teest täiesti 
erineva vedelikuga. Selle töötamisviis oli väga huvitav. Kui oli vajutatud nupule 
Jook, korraldas too kiire aga hästi detailse testi kliendi maitseretseptoritest, 
spektroskoopilise analüüsi kliendi ainevahetusest ja saatis siis mööda 
närvikanaleid kliendi aju maitsekeskusse õrna katsesignaali, et näha, mis võiks 
tollele meeldida. Igatahes ei teadnud keegi täpselt, miks too masin nii tegi, sest 
ta andis alati kätte tassitäie vedelikku, mis oli peaaegu, aga mitte päriselt teest 
täiesti erinev. Nutri-Matic oli leiutatud ja toodetud Siriuse 
Küberneetikakorporatsioonis, mille kaebuste osakond katab nüüdseks kogu 
Sirius Tau Tähesüsteemi kolme esimese planeedi suurema osa maismaast. 

Arthur jõi vedelikku ja leidis, et see on elustav. Ta heitis jälle pilgu üles 
ekraanile ja vaatas, kuidas mõnedsajad miilid viljatut hallust mööda libisesid. Äkki 
sundis see küsima teda vaevanud küsimust. 

"On see ohutu?” ütles ta. 

"Magrathea on viis miljonit aastat olnud surnud," vastas Zaphod; "muidugi 
on see ohutu. Isegi vaimud on nüüdseks paigale jäänud ja perekonnad loonud." 

Sel hetkel trillerdas sillal imelik ja seletamatu heli - hääl tundus kaugete 
fanfaaride omana; õõnes, viletaoline, ebareaalne. Hääl ütles, "Tervisi teile...” 

Keegi surnud planeedilt rääkis nendega. 

"Arvuti!" käratas Zaphod. 

"Hi seal!" 

"Footon võtku, mis see on?" 

"Oh, ainult üks viie-miljoni-aastane salvestus, mis meile saadeti." 

"Mis? Salvestus?" 


"E !" ütles Ford. "See jätkub." 
Hääl oli vana, viisakas, peaaegu võluv, aga rõhutatud väga ilmse 
ähvardusega. 


"See on salvestatud teade," ütles see, "ma kardan, et me oleme kõik 
praegu ära. Magrathea kaubandusnõukogu tänab teid teie austava külaskäigu 
eest..." 

("Hääl muistselt Magrathealt!" karjus Zaphod. "Okei, okei," ütles Ford.) 

"...aga kahetseb,” jätkas hääl, "et kogu planeet on ajutiselt äritegevuseks 
suletud. Tänan teid. Kui te soovite jätta oma nime ja planeedi aadressi, kust teid 
kätte saab, palun lahkelt rääkida, kui kuulete tooni." 

Järgnes lühike sumin, siis vaikus. 

"Nad tahavad, et me lesta tõmbaksime," ütles Trillian närviliselt. "Mis me 
teeme?" 

"See on ainult salvestus," ütles Zaphod. "Me läheme edasi. Said aru, 
arvuti?" 

"Ma sain aru,” ütles arvuti ja andis laevale lisatõuke kiirust. 

Nad ootasid. 

Sekundi või paari pärast alustasid fanfaarid uuesti ja seejärel hääl. 

"Me tahame teile kinnitada, et niipea, kui meie äri on taasavatud, 
teatatakse sellest kõigis tähtsamates ajakirjades ja värvilisades, kust meie 
kliendid võivad jälle valida kõige paremate kaasaegsete geograafiliste vormide 
hulgast." Ähvardus hääles jõudis teravaima piirini. "Vahepeal täname oma kliente 
osavõtliku huvi eest ja palume neil lahkuda. Kohe." 

Arthur vaatas ringi oma kaaslaste närvilistele nägudele. 

"Noh, ma arvan, et kas meil poleks nüüd parem lahkuda?" soovitas ta. 

di !" ütles Zaphod. "Seal ei ole absoluutselt midagi, mille pärast 
muretseda.” 

"Miks siis kõik nii pinevil on?" 

"Nad on ainult uudishimulikud!" käratas Zaphod. "Arvuti, alusta atmosfääri 
laskumist ja valmistu maandumiseks." 

Sel hetkel kostsid fanfaarid üsna pealiskaudselt, hääl oli nüüd eriliselt 
külm. 

"On kõige meelitavam,” ütles hääl, "et teie vaimustus meie planeedist on 
jätkuvalt raugematu ja me tahame teile teatada, et juhitavad mürsud, mis 
praegusel hetkel teie laeva suunas koonduvad, on osa eriteenusest, mida 
pakume kõigile oma kõige vaimustunumatele klientidele ning täisvarustuses 
tuumalõhkepead nende otsas on muidugi vaid tühine viisakuseavaldus. Me 
ootame teie tellimusi tulevastes eludes... Tänan teid." 

Hääl lülitus välja. 

"Oh," ütles Trillian. 

"Ee..." ütles Arthur. 

"Noh?" ütles Ford. 

"Vaata," ütles Zaphod, "Jõuab see teie peadesse? See on vaid 
salvestatud teade. See on miljoneid aastaid vana. See ei saa ju meie suhtes 
kehtida?" 

"Mis," ütles Trillian vaikselt, "sa arvad nendest rakettidest?" 

"Rakettidest? Ära aja mind naerma." 

Ford patsutas Zaphodit õlale ja osutas tagumisele ekraanile. 

Selgelt ronisid kaugusest nende tagant läbi atmosfääri laeva poole kaks 
hõbedast noolt. Kiire suurendusemuudatus tõi nad paremini fookusesse - kaks 
massiivset tõelist raketti müristasid läbi taeva. Selle ootamatus oli vapustav. 

"Ma arvan, et neil on väga hea võimalus meie poole pöörata," ütles Ford. 

Zaphod vaatas teda imestunult. 

"Hei, see on kohutav!" ütles ta. "Keegi seal all püüab meid tappa!" 

"Kohutav," ütles Arthur. 

"Aga kas sa ei näe, mis see tähendab?" 

"Jah. Me sureme." 

"Jah, aga peale selle." 

"Peale mille?" 

"See tähendab, et me oleme millegi peale sattunud!" 

"Kunas me selle pealt ära saame?" 

Sekund sekundi järel kasvas mürskude kujutis ekraanil suuremaks. Nad 
pöördusid kaares täpselt nende kursile, nii, et kõik, mis nad ekraanil näha võisid, 
oli lõhkepead, otsad ees. 

"Lihtsalt huvi pärast," ütles Trillian, "mida me nüüd teeme?" 

"Oleme ainult rahulikud," ütles Zaphod. 

"Kas see on kõik?" hõikas Arthur. 

"Ei, me alustame ka... ee... kõrvalepõikamisaktsiooni!" ütles Zaphod 
äkilises . paanikahoos. "Arvuti, mis .kõrvalepõikamisaktsiooni me võime 
kasutada?" 

"Ee, mitte mingisugust, ma kardan, poisid," ütles arvuti. 

"Või midagi," ütles Zaphod, "...ee..." ütles ta. 

"Midagi paistab olevat mu juhtimissüsteemi ummistanud," selgitas arvuti 
elavalt, "kokkupõrge miinus nelikümmend viis sekundit. Palun hüüdke mind 
lihtsalt Eddie'ks, kui see aitab teil rahuneda." 

Zaphod püüdis tegutseda mitmetel võrdsetel suundadel korraga. 

"Õige!" ütles ta. "Ee... me peame võtma kasutusele laeva käsitsijuhtimise." 

"Kas sa oskad sellega lennata?" küsis Ford sõbralikult. 

"Ei, kas sina oskad?" 

"Ei." 

"Tore," ütles Zaphod, rahunenult. "Me teeme seda koos." 

"Mina ei oska üldse," ütles Arthur, kes tundis, et on aeg hakata enda 
õigusi maksma panema. 

"Ma oletasin seda," ütles Zaphod. "Okei, arvuti, ma tahan nüüd täielikku 
käsitsijuhtimist." 

"Sa said selle," ütles arvuti. 

Mõned laiad lauaplaadid libisesid kõrvale ja kontrollpultide read kerkisid 
nende ette, külvates meeskonna üle pakendi paisunud polüstüreentükikeste ja 
kokkurullitud tsellofaani pallidega: seda juhtimispulti polnud kunagi varem 
kasutatud. 

Zaphod jõllitas seda metsikult. 

"Okei, Ford," ütles ta, "täispööre tagasi ja kümme kraadi täheparda poole. 
Või midagi..." 

"Head Õnne, poisid,” sirtsus arvuti, "kokkupõrge miinus kolmkümmend 
sekundit..." 

Ford haaras juhtkangidest - ainult vähesed neist tekitasid tas otseseid 
tundeid, nii ta lülitaski neid. Laev rappus ja kiljus, kui selle juhtimismootorid 
igasse suunda üheaegselt püüdsid lükata. Ta lülitas pooled neist välja ja laev 
pöördus napi kaarega ringi ning suundus tagasi teele, kust oli tulnud, otse vastu 
pealetungivatele mürskudele. 

Silmapilkselt täitusid seintest väljuvad õhupadjad ja kõik suruti nende 
vastu. Mõned sekundid hoidsid inertsijõud neid laiakslitsutuina ja hingetuina, 
võimetuna liikuma. Zaphod võitles ja trügis maniakaalses meeleheites ning sai 
lõpuks anda halastamatu hoobi väikesele kangile, mis moodustas osa 
juhtimissüsteemist. 

Kang lülitus välja. Laev pöördus otsekohe ja sööstis ülespoole. Meeskond 
paisati vägivaldselt tagasi kabiini teise otsa. Fordi Galaktikas hääletaja 
käsiraamat põrkus vastu kontrollpuldi teist otsa ja selle kombineeritud 
tulemusena hakkas käsiraamat esitama igaühele, kes viitsis kuulata, juttu 
parimatest moodustest, kuidas smugeldada Antarese parakeedi näärmeid 

Antareselt välja (Antarese parakeedi näärmed, mis on kleepunud väikese 
kepikese külge, on vastik, aga paljuotsitud kokteilidelikatess ja sageli makstakse 
nende eest väga rikaste idiootide poolt, kes tahavad teistele väga rikastele 
idiootidele muljet avaldada, väga suuri rahasummasid) ja laev pudenes äkki nagu 
kivi taevast alla. 


See oli muidugi enam-vähem see hetk, kui üks meeskonnaliikmetest talus 
vastikut muljumist oma ülemisel käsivarrel. Seda peab rõhutama, sest kui see 
teatavaks sai, pääsesid nad muidu täiesti vigastamata ja surmavad 
tuumamürsud ei tabanud lõpuks laeva. Meeskonna ohutus oli täiesti kindel. 

"Kokkupõrge miinus kakskümmend sekundit, poisid..." ütles arvuti. 

"Nüüd lülita need neetud mootorid tagasi sisse!" röökis Zaphod. 

"Oh, kindel asi, poisid,” ütles arvuti. Peene möirgega hakkasid mootorid 
jälle tööle, laev taandus ladusalt pikeeringust välja ja suundus jälle tagasi, vastu 
mürskudele. 

Arvuti hakkas laulma. 

""Kui sa kõnnid läbi tormi..." kiunus see läbi nina, "hoia kõrgel oma 
pead..." 

Zaphod käratas sellele vait jääda, aga ta hääl kadus kõminasse, mida nad 
täiesti loomulikult pidasid lähenevaks plahvatuseks. 

"Ja ära... kohku... pimedast!" halises Eddie. 

Laev oli lamendunud, tegelikult lamendunud ülevalt alla ja lendamas 
katusel, nii oli meeskonnaliikmetel nüüd totaalselt võimatu jõuda juhtimispuldini. 

"Ja tormi lõpus..." ümises Eddie. 

Kaks mürsku ilmusid ähvardavalt ekraanile, müristades laeva poole. 

"on kuldne taevas...”" 

Aga ebatavaliselt õnneliku juhuse tõttu ei olnud nad veel täiesti 
parandanud oma lennuteed sellel ebakindlalt laperdaval laeval ja nad möödusid 
täpselt mürskude alt. 

"Ja kena hõbedane lõokeselaul'... parandatud kokkupõrke aeg viisteist 
sekundit, sellid... 'kõnni edasi läbi tuule..." 

Mürsud pöördusid kriiskava kaarega ringi ja sööstsid tagasi jälitama. 

"See on nii," ütles Arthur neid vaadates. "Me oleme nüüd üsna lõplikult 
surma minemas, eksju?" 

"Ma soovin, et sa ei räägiks sellest," käratas Ford. 

"Noh, me ju oleme?" 

"Jah." 

"Kõnni edasi läbi vihma..." laulis Eddie. 

Mõte tuli Arthurile pähe. Ta rabeles jalgele. 

"Miks ei lülita keegi seda Ebatõenäolise Liikumise asjandust sisse?" küsis 
ta. "Me võib-olla ulatume selleni." 

"Kas sa oled hull?" ütles Zaphod. "Ilma eelneva programmeerimiseta võib 
juhtuda ükskõik mis." 

"Kas sellel on niisuguses staadiumis tähtsust?" käratas Arthur. 

""Kuna su unistused on läinud ja kadunud..." laulis Eddie. 

Arthur ronis üles ühe erutuvalt väljaulatuva valatud tüki poole kohas, kus 
seinanurk ühines laega. 

""Kõnni edasi, kõnni edasi, lootusega südames...” 

"Kas kellelgi on aimu, miks Arthur ei võiks Ebatõenäolist liikumist sisse 
lülitada?" käratses Trillian. 

"Ja sa ei kõnni kunagi üksi”... Kokkupõrge miinus viis sekundit, see on 
teile suureks teadmiseks, poisid, Jumal õnnistagu... 'Sa ei kõn...ni ku...na...gi... 
üksi!" 

"Ma küsisin," röögatas Trillian, "kas kellelgi on aimu...” 

Järgmine asi, mis juhtus, oli mõistustsandistav müra- ja valguseplahvatus. 

18. peatükk 


Ja järgmine asi, mis juhtus pärast, oli see, et Kullast Süda jätkas täiesti 
loomulikult oma teekonda üsna veetlevalt ümberkujundatud sisemusega. See oli 
kuidagi avaram ja värvitud tagasihoidlikes rohelise ja sinise pastelsetes 
varjundites. Keerdtrepi keskel, kuulumata tegelikult mitte millegi juurde, seisis 
sõnajalg ja kollased õied ning selle kõrval kivist päikesekell, milles asus peaarvuti 
korpus. Osavalt paigutatud valgustus ja peeglid tekitasid illusiooni seismisest 
kasvuhoones, kui kõrvale jätta oivaliselt pügatud muru lai ala. Kasvuhoone 
servade ümber seisid ilusate keerukate sepisjalgadega ja marmorplaatidega 
lauad. Vaadates üksisilmi marmori poleeritud pinnale, tulid seal nähtavale 
ähmased tööriistakujutised ja puudutades neid, materialiseerusid tööriistad käte 
all. Vaadates peegleid õige nurga alt, näitasid need peegeldusi kõigist vajalikest 
andmetest, kuigi oli kaugel selgusest, kust need peegeldusid. See oli tõesti 
sensatsiooniliselt kaunis. 

Rahunedes vitspunutisest korvtoolis, ütles Zaphod Beeblebrox, "Mis 
põrgut siin juhtus?” 

"Noh, ma ju ütlesin,” ütles Arthur, lesides väikeses kalatiigis, "seal oli 
ainult see Ebatõenäolise liikumise lüliti, kusagil siin..." ta osutas sinna, kus see oli 
olnud. Seal oli nüüd üks potitaim. 

"Aga kus meie oleme?” küsis Ford, kes istus keerdtrepil, kenasti jahutatud 
Pangalaktiline Kurguloputuspomm käes. 

"Täpselt oleme me, ma arvan..." ütles Trillian, kuid kõige selle peale 
näitasid peeglid neile kujutist Magrathea närbunud maastikust, mis püsis ikka 
veel möödakihutavana nende all. 

Zaphod vedas ennast istmest püsti. 

"Mis siis mürskudega juhtus?" küsis ta. 

Uus ja rabav kujutis ilmus peeglitesse. 

"Tundub, et nad," ütles Ford mõtlikult, "muutusid vaasitäieks petuuniateks 
ja väga üllatunud väljanägemisega vaalaks..." 

"Ebatõenäosusfaktoril,” torkas vahele Eddie, kes ei olnud raasugi 
muutunud, "kaheksa miljonit, seitsesada ja kuuskümmend seitse tuhat, ükssada 
ja kakskümmend kaheksa ühe vastu." 

Zaphod vaatas Arthurit. 

"Kas sa sellele mõtlesid, Maalane?" nõudis ta. 

"Noh," ütles Arthur, "kõik, mis ma tegin, oli..." 

"See oli väga hea mõte, kas tead. Lülitada Ebatõenäoline Liikumine 
sekundiks sisse, ilma enne aktiviseerimata kontrollekraane. Hei, poju, kas sa 
tead, et sa päästsid praegu meie elud?" 

"Oh," ütles Arthur, "noh, see polnud tegelikult midagi...” 

"Kas tõesti?" ütles Zaphod. "Noh, olgu, unusta see siis. Okei, arvuti, vii 
meid maale." 

"Aga..." 

"Ma ütlesin, et unusta see." 

Üks teine asi, mis kadus unustusehõlma, oli tõsiasi, et kõige tõenäolisuse 
vastaselt oli äkki mõned miilid mööda võõra planeedi pinda kaugemal kutsutud 
äkki ellu üks ka - elott. 

Ja kuna see pole loomulikult sobiv asukoht vaalale, oli sellel Õnnetul 
süütul olendil väga vähe aega, et jõuda arusaamisele oma vaalalikust olemusest. 
Nii jõudis see järeldusele mitte enam olla vaal. 

Siin on täielik aruanne tema mõtetest sellest momendist, kui ta elu algas 
kuni hetkeni, millal see lõppes. 

Ah...! Mis toimub? mõtles see. 

Ee, vabandage, kes ma olen? 

Halloo? 

Miks ma siin olen? Mis on mu elu mõte? 

Mida ma mõtlen selle all, kes ma olen? 

Rahune, võta ennast kokku... oh! see on huvitav elamus, mis see on? See 
on nagu... haigutus, pakitsev tunne minu... nimi... noh, ma arvan, et pean parem 
alustama nimede leidmisega asjadele, kui tahan saavutada mingit edu selles, 
mille pärast ma hakkan nimetama argumente selle kohta, mida ma hakkan 
nimetama maailmaks, niisiis hüüdkem seda kõhuks. 

Hea. Oooooh, see tunne muutub üsna tugevaks. Ja hei, mida öelda selle 
vilistava mühiseva hääle kohta, mis läheb mööda sellest, mida ma juhuslikult 
kutsun oma peaks? Võib-olla ma võiksin nimetada seda... tuuleks! Kas see on 
heanimi? See võiks sobida... võib-olla ma leian sellele hiljem, kui ma avastan, 
milleks see hea on, parema nime. See asi peab olema miskit väga tähtsat, sest 
kahtlemata paistab siin seda põrgulikult palju olevat! Hei! Misasi see on? See... 
hüüdkem seda sabaks - jeeh, saba. Hei! Ma võin sellega tõesti üsna kenasti 
vehelda, eksju? Uou! Uou! See on suurepärane! Sellega ei saavuta küll eriti 
palju, aga võib-olla ma avastan hiljem, milleks ta hea on. Nüüd, kas ma olen juba 
loonud arusaadava pildi asjadest? 

Ei. 

Pole viga, hei, see on tõesti põnev, nii palju avastada, nii palju ette 
mõelda, mul käib pea ettenägelikkusest üsna ringi... 

Või kas see on tuul? 

Nüüd on seda seal tõesti palju, kas pole? 

Ja uou! Hei! Ja mis asi see siis äkki väga kiiresti minu poole tuleb? Väga, 
väga kiiresti. Nii suur ja lame ja ümmargune, see vajab ühte suurt ja 
laiahaardelist nime nagu... a... aa... maa! See ta on! See on üks hea nimi - maa! 

Ma ei imestaks, kui ta tahab minuga sõber olla. 


Ja rahu. Pärast hetkelist märga mütsatust. Oli vaikne. 
Küllaltki imelik, et ainuke asi, mis vaasitäie petuuniate mõtetest läbi käis, kui see 
langes, oli Oh, ei, mitte jälle. Paljud inimesed on mõtisklenud, et kui me teaksime 


täpselt, miks vaasitäis petuuniaid nii mõtles, teaksime me Universumi loodusest 
palju rohkem, kui me praegu teame. 

19. peatükk 


Kas me võtame selle roboti endaga kaasa?" küsis Ford, vaadates 
vastumeelsusega Marvinit, kes seisis kohmakalt küürus asendis ühe väikese 
palmi all. 

Zaphod heitis peegelekraanilt, mis näitas panoraamvaadet närbunud 
maastikust, millele Kullast Süda oli maandunud, pilgu kõrvale. 

"Oh, Paranoidne Android," ütles ta. "Jeeh, me võtame ta." 

"Aga mida sa kavatsed teha maniakaalselt masendunud robotiga?" 

"Te arvate, et teil on mure," ütles Marvin, pöördudes nagu äsja hõivatud 
puusärgi poole. "Mis te teeksite, kui te oleksite maniakaalselt masendunud 
robot? Ei, ärge tülitage end sellele vastamisega, ma olen viiskümmend tuhat 
korda intelligentsem, kui teie ja isegi mina ei tea vastust. Minus tekitab peavalu 
ainult püüegi mõelda teie tasandil." 

Trillian tormas läbi enda kabiini ukse sisse. 

"Mu valged hiired on põgenenud!" hüüdis ta. 

Sügava tüütuse ja rahutuseilme käis üle Zaphodi mõlema näo. 

"Peast põrunud oma valgete hiirtega," ütles ta. 

Trillian põrnitses teda häiritult ning kadus jälle. 

On võimalik, et ta vahemärkus oleks põhjustanud suuremat tähelepanu, 
kui oleks üldiselt aru saadud, et inimolendid olid ainult kolmandad kõige 
intelligentsemad eluvormid, kes viibisid planeedil Maa, selle asemel, et olla (nagu 
üldiselt arvati enamiku sõltumatute vaatlejate poolt) teised. 


"Tere õhtust, poisid.” 

Hääl oli imelikult kodune, aga veidralt erinev. Sellel oli matriarhaalne 
ninatoon. See andis meeskonnale endast märku siis, kui nad olid jõudnud 
õhuluku luugi juurde, mis lasi nad välja planeedi pinnale. 

Nad vaatasid hämmeldunult üksteist. 

"See on arvuti,” selgitas Zaphod. "Ma avastasin, et sellel on hädaolukorras 
aitamise isikupära, mis minu arust võiks paremini valmistatud olla." 

"Nüüd tuleb sinu esimene päev väljas võõral planeedil," jätkas Eddie uus 
hääl, "ja ma tahan, et te oleks riietatud soojalt ja hubaselt ning ei mängiks 
pahade punnsilmsete koletistega.” 

Zaphod patsutas rahutult luugile. 

"Vabanda," ütles ta, "ma arvan, et me võiksime parem arvutuslükatiga 
väljas olla.” 

"Õige!" torkas arvuti vahele. "Kes seda ütles?" 

"Kas sa avad juba väljumisluugi, arvuti?" küsis Zaphod, püüdes mitte 
vihaseks saada. 

"Mitte enne, kui ükskõik, kes seda ütles, üles tunnistab," nõudis arvuti, 
sulgedes mõned sünapsid. 

"Oh Jumal," pomises Ford, laskudes raskelt vastu vaheseina. Ta hakkas 
kümneni lugema. Ta oli meeletult häiritud sellest, et ühel päeval võisid 
aistmisvõimelised olendid ära unustada, kuidas seda teha. Ainult loendades 
võisid inimesed näidata oma sõltumatust arvutitest. 

"Lase tulla," ütles Eddie karmilt. 

"Arvuti..." alustas Zaphod. 

"Ma ootan," katkestas Eddie. "Ma võin oodata terve päeva, kui on vaja..." 

"Arvuti..." ütles Zaphod uuesti, mõeldes välja mingit teravmeelset 
põhjendust, millega arvuti seljatada ja otsustas mitte enam end vaevata 
võistlemisega selle omal teemal, "kui sa ei ava kohe seda väljumisluuki, põrutan 
ma otse sinu peaandmepankade juurde ja programmeerin nad ühe väga suure 
kirvega ümber, kas sa seda tahtsid?" 

Eddie vaikis vapustatult ja kaalutles. 

Ford jätkas vaikselt loendamist. See on üks kõige agressiivsemaid asju, 
mida sa arvutiga teha võid ja sellega võrdväärne on ainult minna inimolendi 
juurde ja öelda Veri... veri... veri... veri... 

Lõpuks lausus Eddie vaikselt, "Ma näen, et see suhtumine on midagi 
taolist, mille pärast me kõik peame tööle hakkama,” ja luuk avanes. 

Jäine tuul rebis neid, kui nad kaisutasid üksteist südamlikult ja astusid 
mööda kaldteed alla Magrathea viljatusse tolmu. 

"See kõik lõpeb pisaratega, ma tean seda," karjus Eddie neile järele ja 
sulges luugi jälle. 

Mõned minutid hiljem avas ja sulges ta luugi jälle, vastuseks käsule, mis 
tabas teda täieliku üllatusena. 

20. peatükk 


Viis kuju ekslesid aeglaselt üle nukra maa. Mõned osad sellest olid igavalt hallid, 
osad igavalt pruunid, ülejäänu veel ebahuvitavam vaadata. See oli nagu 
kuivendatud soo, nüüd igasugustest taimedest lage ja kaetud tollipaksuse 
tolmukihiga. Oli väga külm. 

Zaphod oli selle pärast üsna häiritud. Ta kõndis omaette eemale ja kadus 
varsti kerge maatõusu taha silmist. 

Tuul kõrvetas Arthuri silmi ja kõrvu ning seiskunud hõre õhk pigistas ta 
kõri. Igatahes oli kõige virgem asi tema mõistus. 

"See on fantastiline...” ütles ta ja tema enda hääl ragises ta kõrvus. Hääl 
kostis selles hõredas atmosfääris kehvasti. 

"Laastatud auk, kui sa minult küsisid,” vastas Ford. "Mul võiks olla 
mõnusam kassi allapanus." Ta tundis kasvavat pahameelt. Kõigist planeetidest 
kõigis tähekogudes kogu Galaktikas - palju metsikuid ja eksootilisi, elust 
pulbitsevaid - ei olnud ta sattunud pärast viitteist aastat merehädaline olemist 
vaid niisugusele prügimäele. Polnud näha isegi hot-dogi putkat. Ta kummardas ja 
korjas üles külma mullakamaka, aga selle all polnud midagi, mille vaatamine 
vääriks tuhandete valgusaastate läbimist. 

"Ei," kinnitas Arthur, "kas sa ei saanud aru, praegu on esimene kord, kui 
ma seisan tõeliselt ühe teise planeedi pinnal... täiesti võõras maailmas! Kurb, et 
see niisugune prügimägi on." 

Trillian kaisutas ennast, lõdises ja kortsutas kulmu. Ta võis vanduda, et oli 
silmanurgast näinud tühist ja ootamatut liikumist, aga kui ta selles suunas vaatas, 
oli ainuke asi, mis ta nägi laev, rahulik ja vaikne, sajakonna jardi kaugusel nende 
selja taga. 

Ta tundis kergendust, kui sekundijagu hiljem tabas pilguga Zaphodit 
seismas maaseljaku harjal ja lehvitamas, kutsudes neid enda juurde. 

Ta tundus olevat erutatud, kuid nad ei kuulnud hõreda atmosfääri ja tuule 
pärast täpselt, mis ta ütles. 

Jõudnud seljandiku tippu, said nad teada, et see oli ringikujuline - umbes 
sajaviiekümne jardise läbimõõduga kraater. Ümber kraatri serva oli nõlv pritsitud 
täis musti ja punaseid kamakaid. Nad peatusid ja vaatasid ühte tükki. See oli 
märg. See oli kummitaoline. 

Äkki said nad õudusega aru, et see oli värske vaalaliha. 

Kraatriveere tipus kohtasid nad Zaphodit. 

"Vaadake," ütles ta osutades kraatrisse. 

Selle keskel lebas üksik lõhkenud ka eloti luukere, mis ei olnud elanud 
küllalt kaua, et selles liialt pettuda. Vaikust lõhkusid vaid Trilliani kõri kerged 
krambid. 

"Ma arvan, et selle mahamatmisel pole tähtsust?" sosistas Arthur ja soovis 
kohe, et poleks seda teinud. 

"Lähme," ütles Zaphod ja läks edasi kraatrisse. 

"Mis, sinna alla?" ütles Trillian mõningase vastumeelsusega. 

"Jeeh," vastas Zaphod, "tulge, ma tahan teile midagi näidata." 

"Me näeme seda," ütles Trillian. 

"Mitte seda," ütles Zaphod, "midagi muud. Tulge." 

Nad kõik kõhklesid. 

"Tulge," nõudis Zaphod, "Ma leidsin tee sisse." 

"Sisse?" küsis Arthur jubedusega. 

"Planeedi sisemusse! Maaalusesse käiku. Vaala kukkumise jõud lõhkus 
selle lahti ja sinna me peamegi minema. Kuhu keegi pole astunud kõik need viis 
miljonit aastat, aja enda kõige sügavamatesse sügavustesse..." 

Marvin alustas jälle oma iroonilist üÜminat. 

Zaphod lõi teda ja too jäi vait. 

Väikeste jälkusevärinatega järgnesid nad mööda kallakut Zaphodile alla 
kraatrisse, püüdes hoolikalt vältida selle õnnetule loojale vaatamist. 

"Elu," ütles Marvin nukralt, "kas põlastada või ignoreerida seda, aga mitte 
armastada.” 

Maa oli sisse langenud kohas, kus vaal oli seda tabanud, paljastades 
galeriide ja käikude võrgustiku, mis nüüd olid laialdaselt tõkestatud varisenud 
kiviklibu ja soolestikuga. Zaphod tegi algust puhastustööga ühte neist teedest, 
aga Marvin oli selles pisut kiirem. Rõsket õhku puhus neist pimedatest aukudest 
ja kui Zaphod näitas neisse taskulambiga valgust, oli tolmuses pimeduses vähe 
näha. 

"Legendidele vastavalt,” rääkis ta, "elasid Magrathealased suurema osa 
oma elust maa all.” 

"Miks nii?" küsis Arthur. "Kas pind oli liiga saastunud või ülerahvastatud?" 

"Ma arvan, et mitte,” vastas Zaphod. "Ma arvan, et neile lihtsalt ei 
meeldinud see eriti.” 

"Kas te olete kindlad, et teate, mida teete?" küsis Trillian, piiludes 
närviliselt pimedusse. "Te teate, et meid on ükskord juba rünnatud." 

"Vaata, kiisuke, ma luban, et selle planeedi rahvastik on null pluss neli 
inimest meist väiksem, nii et tulge, läheme sisse. Ee, hei, maalane..." 

"Arthur," ütles Arthur. 

"Jeeh, võid sa justkui võtta selle roboti endaga ja valvata selle sissekäigu 
algust. Okei?" 

"Valvata?" küsis Arthur. "Mispärast? Praegu sa just ütlesid, et siin ei ole 
kedagi." 

"Jeeh, noh, ainult julgeoleku pärast, okei?" rääkis Zaphod. 

"Kelle? Teie või minu?" 

"Hea poiss. Okei, lähme nüüd." 

Zaphod ronis käiku, Trillian ja Ford järgnesid talle. 

"Noh, ma loodan, et te kõik veedate armetult aega," kaebles Arthur. 

"Ära muretse," Marvin kinnitas talle, "nad veedavad." 

Mõnede sekunditega olid nad silmist kadunud. Arthur trampis vihaselt ringi 
ja otsustas siis, et vaala surnuaed ei ole kõige parem paik ringi trampimiseks. 

Marvin jälgis teda hetke kurbutusega ja lülitas siis ennast välja. 


Zaphod marssis kiiresti koridori, närvis nagu põrguline, aga püüdes seda 


peita, sammudes sihikindlalt. Ta näitas taskulambiga ringi. Seinad olid 
puudutades külmad ja kaetud tumedate kahlitega, õhk oli kõdunemisest paks. 

"Näete, mis ma teile rääkisin?" ütles Zaphod. "Asustamata planeet. 
Magrathea,” ja ta sammus läbi mustuse ja rusude, mis katsid põrandaplaate. 

Trillianile tuletas see möödapääsmatult meelde Londoni metrood, kuigi 
see polnud nii põhjalikult räpane. 

Vahemaade tagant asendasid seinakahleid suured mosaiigid - säravates 
värvides lihtsad nurgelised kujundid. Trillian peatus ja uuris ühte neist, aga ei 
suutnud sellest mingit muljet kujundada. Ta hõikas Zaphodit. 

"Hei, mida sa arvad, mis need imelikud kujundid on?" 

"Ma arvan, et need on ainult mingit liiki imelikud kujundid," vastas Zaphod, 
vaevu tagasi vaadates. 

Trillian kehitas õlgu ja tõttas talle järele. 

Jälle ja jälle olid kas paremat või vasakut kätt ukseavad. Need viisid 
väikestesse tubadesse, mille Ford avastas olevat täidetud mahajäetud 
arvutiseadmestikuga. Ta vedas Zaphodi ühte neist, et näidata. Trillian järgnes. 

"Vaata," ütles Ford, "sa väitsid, et see on Magrathea...” 

"Jeeh,” ütles Zaphod, "ja me kuulsime häält, õigus?" 

"Okei, me võime usaldada tõsiasja, et see on Magrathea - hetkeks. Miks 
sa siis, kui olid niikaugel, ei öelnud midagi, kuidas sa ta Galaktikas üles leidsid. 
Sa ei vaadanud seda täheatlasest, see on kindel." 

"Uuringud. Valitsuse arhiivid. Detektiivi töö. Mõned õnnelikud oletused. 
Lihtne." 

"Ja siis varastasid sa Kullast Südame, et tulla ja vaadata seda?" 

"Ma varastasin selle, et vaadata paljusid asju.” 

"Paljusid asju?" küsis Ford üllatunult. "Nagu näiteks?" 

"Ma ei tea." 

"Mida?" 

"Ma ei tea, mida ma vaatan.” 

"Miks mitte?" 

"Sellepärast... sellepärast... ma arvan, et see võis olla sellepärast, et kui 
ma teadsin, ei olnud ma võimeline neid vaatama." 

"Mida, oled sa hull?" 

"Selle tõenäosust pole ma veel välja mõelnud," vastas Zaphod vaikselt. 
"Ma tean endast ainult niipalju, kui jooksvates olukordades võib välja mõelda mu 
aju. Ja selle jooksvad olukorrad pole head." 

Pikka aega ei öelnud keegi midagi ja Ford vaatles Zaphodit äkilise 
kaastundega. 

"Kuule, vana sõber, kui sa tahad..." alustas Ford viimaks. 

"Ei, oota... ma räägin teile midagi," ütles Zaphod. 

"Ma lasen palju vabajooksuga. Mul tuleb mõte teha midagi ja, hei, miks 
mitte, ma teen seda. Ma väitsin, et ma saan Galaktika Presidendiks ja nii see 
juhtuski, see on lihtne. Ma otsustasin varastada selle laeva. Ma otsustasin 
vaadata Magrathead ja see juhtus. Jeeh, ma mõtlen välja, kuidas oleks parim 
seda teha, õige, aga alati tuleb mõte pähe. See on nagu omada Galaktikrediit 
kaarti, mis töötab ikka, kuigi sa ei tee neile kunagi sissemakseid. Ja kui ma 
iganes peatun ja mõtlen -miks ma peaksin midagi tegema? -kuidas ma selle välja 

mõtlesin? - on mul kohe väga tugev soov lõpetada sellest mõtlemine. Nagu 
nüüdki. Mul oli sellest rääkimine suur pingutus." 

Zaphod vaikis hetke. Hetk oli vaikust. Siis ta kortsutas kulmu ja ütles, "Eile 
öösel muretsesin ma jälle selle pärast. Sellepärast, et osa minu mõistusest ei 
paista korralikult töötavat. Mulle tuli pähe, et viis, kuidas see näis oli selline, et 
keegi teine kasutas mu mõistust heade mõtete saamiseks, ilma et ta sellest 
mulle oleks rääkinud. Siis ma ühendasin kaks mõtet ja otsustasin, et võib-olla on 
keegi lukustanud osa minu mõistusest põhjusel, milleks mina seda kasutada ei 
saa. Ma tahtsin teada, kas leidub mooduseid selle välja uurimiseks. 

Ma läksin laeva meditsiiniosakonda ja töötasin visalt enda kallal 
entsefalograafilisel ekraanil. Ma tegin läbi kõik peamised uuringud oma mõlemal 
peal. Kõik testid, mis ma pidin läbima Valitsuse meditsiiniametnike juures enne 
minu nimetamist Galaktika Presidendiks leidsid täielikku kinnitust. Nad ei 
näidanud midagi. Vähemalt mitte midagi ootamatut. Nad näitasid, et olen tark, 
kujutlusvõimeline, vastutustundetu, ebausaldusväärne, ekstrovertne, — mitte 
midagi, mida poleks võinud oletada. Ja mitte mingeid teisi kõrvalekaldeid. Ma 
alustasin täpsemaid teste, täiesti juhuslikke. Mitte midagi. Siis ma püüdsin lisaks 
otsakuti panna tulemusi ühest peast tulemustega teisest peast. Ikka mitte midagi. 
Lõpuks muutusin ma lihtsameelseks, sest ma sain sellest mitte midagi rohkemat, 
kui paranoiahoo. Viimane asi, mis ma tegin enne, kui asjad kokku panin, oli võtta 
kokkupandud pilt ja vaadata seda läbi rohelise filtri. Mäletate, et ma olin lapsena 
alati rohelise värvi suhtes ebausklik? Ma tahtsin alati olla piloot ühel neist 
kaubandusluure laevadest.” 

Ford noogutas. 

"Ja seal see oli,” ütles Zaphod, "selge nagu päev. Mõlema aju keskel oli 
terve sektsioon, mis olid seoses ainult üksteisega ja mitte millegi muuga 
ümberringi. Keegi lurjus oli läbi söövitanud kõik sünapsid ja elektrooniliselt 
kahjustanud neid kahte väikeaju tompu.” 

Ford vaatas teda hirmunult. Trillian läks näost valgeks. 

"Keegi tegi seda sinuga?" sosistas Ford. 

"Jeeh." 

"Aga on sul aimu, kes? Või milleks?" 

"Milleks? Ma võin vaid oletada. Aga ma tean, kes see lurjus oli.” 

"Sa tead? Kuidas sa tead?" 

"Sest nad jätsid oma nimetähed põletatult läbisöövitatud sünapsidele. Nad 
jätsid need sinna mulle vaatamiseks.” 

Ford vaatas teda õudusega ja tundis, et ta nahk hakkab sügelema. 

"Nimetähed? Põletatud sinu ajju?" 

"Jeeh." 

"Noh, missugused need olid, jumala pärast?" 

Zaphod vaatas teda jälle hetke vaikides. Siis vaatas ta kõrvale. 

"Z.B." ütles ta vaikselt. 

Sel hetkel prantsatas nende taga alla terassulgur ja gaasi hakkas voolama 
kambrisse. 

"Ma räägin teile sellest hiljem," kõõksus Zaphod, kui kõik kolm väljusid. 

21. peatükk 


Arthur hulkus tusaselt mööda Magrathead. Ford oli jätnud talle mõttekalt 
Galaktikas hääletaja käsiraamatu, millega aega veeta. Ta vajutas huupi 
mõningaid nuppe. 


Galaktikas hääletaja käsiraamat on väga ebajärjekindlalt toimetatud 
raamat ja sisaldab palju vahemärkusi, mis tundusid sel hetkel toimetajale lihtsalt 
heade mõtetena. 

Üks nendest (see, millele Arthur just sattus) jutustab arvatavasti ühe Veet 
Vojagigi, Vaikse Maximegaloni Ülikooli üliõpilase, muljetest. Ta tegi hiilgavaid 
edusamme, õppides vana filoloogiat, ümberkujunduseetikat ja ajaloolise taju 
laineharmoonilist teooriat ning siis, pärast ööd Pangalaktilise Kurguloputuspommi 
tarbimist koos Zaphod Beeblebroxiga, oli aina rohkem haaratud probleemist, et 
mis on juhtunud kõigi nende pastakatega, mis ta viimase mõne aasta jooksul oli 
ostnud. 

Sellele järgnes pikk vaevarikas uuringuperiood, mille kestel ta külastas 
kõiki peamisi pastapliiatsite kaotamise keskusi üle kogu Galaktika ja tuli 
juhuslikult välja ühe väikese meeldivalt omapärase teooriaga, mis haaras tol ajal 
piisavalt publiku kujutlusvõimet. Kusagil kosmoses, ütles ta, koos kõigi 
humanoidide, reptiloidide, kalalaadsete, kõndivate puulaadsete ja sinist värvi 
superintelligentsete varjudega, oli ka planeet, mis oli täiesti eraldatud pastaka 
tüüpi eluvormidele. Ja sellele planeedile võisid leida tee kõik hoolitsuseta jäänud 
pastakad, libisedes vaikselt läbi kosmose ruumiaukude maailma, kus nad 
teadsid, et võivad nautida unikaalset pastakoidset elustiili, mis vastab kõrgelt 
pastakale-orienteeritud ajenditele ja üldisele kehtivale pastaka ekvivalendile 
heast elust. 

Ja nagu teooriatega ikka läheb, oli kõik väga vahva ja meeldiv, kuni Veet 
Vojagig äkki kinnitas, et on leidnud selle planeedi, ning on töötanud seal, olles 
limusiinijuhiks odavate roheliste taastäidetavate perekonnas, mispeale ta koristati 
ära, pandi kinni, kirjutas ühe raamatu ja saadeti lõpuks maksueksiili, mis on 
tavaline saatus, varutud neile, kes on otsustanud ennast seltskonna ees lolliks 
teha. 

Ühel päeval, kui nendele kosmosekoordinaatidele, mida Vojagig väitis, 
ekspeditsioon saadeti, avastasid nad seal ainult väikese asteroidi, mis oli 
asustatud üksiku vana mehega, kes kinnitas, et mitte miski polnud tõsi, kuigi ta 
oli hiljem avastanud, et valetab. 

Ometi jäi alles küsimus nendest müstilistest kuuekümnest tuhandest Altairi 
dollarist, mis maksti igal aastal tema Brantisvogani pangaarvele ja muidugi 
Zaphod Beeblebroxi ülitulus kasutatud pastakate äri. 

Arthur luges seda ja pani raamatu kõrvale. 

Robot istus ikka veel seal, täiesti loid. 

Arthur tõusis ja jalutas kraatri tippu. Ta kõndis ümber kraatri. Ta vaatas 
kahte päikest, mis loojusid suurepäraselt Magrathea taha. 

Ta läks tagasi kraatrisse. Ta äratas roboti üles, sest isegi maniakaalselt 
masendunud robotiga on parem vestelda kui mitte kellegagi. 

"Öö saabub," ütles ta. "Vaata, robot, tähed hakkavad paistma." Tumeda 
pilve südamest on võimalik näha väga väheseid tähti ja ainult väga kahvatult, 
aga nad olid siiski näha. 

Robot vaatas teda sõnakuulelikult, siis vaatas tagasi. 

"Ma tean," ütles ta. "Armetu, kas pole?" 

"Aga päikeseloojang! Ma ei ole midagi sellist isegi oma kõige 
metsikumates unedes näinud... kaks päikest! See oli nagu tulemäed kosmoses 
põlemas." 

"Ma olen seda näinud," ütles Marvin. "See on köömes.” 

"Meil oli kodus alati vaid üks päike," kaitses Arthur. "Ma tulin planeedilt 
nimega Maa, sa tead?" 

"Ma tean," ütles Marvin, "hoidu sellele teemale minemast, see kõlab 
kohutavalt.” 

"Oh ei, see oli kaunis koht." 

"Kas seal ookeane oli?" 

"Muidugi," ütles Arthur igatsevalt, "Suured laiad lainetavad sinised 
ookeanid..." 

"Ma ei kannata ookeane," ütles Marvin. 

"Ütle," uuris Arthur, "Kas sa teiste robotitega saad hästi läbi?" 

"Vihkan neid," ütles Marvin. "Kuhu sa lähed?" 

"Ma arvan, et jalutan veel veidi,” ütles ta. 

"Ma ei süüdista sind,” ütles Marvin ja luges kokku viissada ja 
üheksakümmend seitse miljardit lammast, enne kui sekund hiljem magama jäi. 

"Arthur vehkles kätega, et püüda hoida oma vereringet oma tööst veidi 
entusiastlikumana. Ta rühkis uuesti kraatri seinast üles. 

Kuna atmosfäär oli nii hõre ja polnud kuud, saabus öö väga kiiresti ja 
nüüdseks oli juba väga pime. Sellepärast kõndis Arthur, enne kui märkas, ühele 
vanale mehele suisa otsa. 

22. peatükk 


Ta seisis selg Arthuri poole, vaadates viimset valgushelki vajumas horisondi taha 
pimedusse. Ta oli pikk, vanaldane ja riietatud ühteainsasse pikka halli rüüsse. 
Kui ta pöördus, oli ta nägu kõhn ja suursugune, murelik aga mitte ebasõbralik, 
sedasorti, millele võid rõõmsalt loota. Aga ta ei pöördunud veel, isegi mitte 
selleks, et vastata Arthuri üllatuskilkele. 

Juhtumisi hääbusid päikese viimased kiired lõplikult ja ta pöördus. Ta nägu oli 
ikka veel kusagilt valgustatud ja kui Arthur valgusallikat otsis, nägi ta mõnede 
jardide kaugusel seismas mingit liiki väikest õhusõidukit - väikest heljukit, oletas 
Arthur. See heitis enda ümber tuhmi valguslaigu. 

Mees vaatas Arthurit, kurvalt, nagu näis. 

"Te valisite meie surnud planeedi külastamiseks külma öö," ütles ta. 

"Kes... kes te olete?" kogeles Arthur. 

Mees vaatas kõrvale. Jälle paistis tema näol kurbus. 

"Mu nimi pole tähtis," ütles ta. 

Tal paistis midagi mõttes mõlkuvat. Vestlus oli selgelt selline asi, millega 
ta tundis, et ei pea kiirustama. Arthur tundis end piinlikult. 

"Ma... ee... te jahmatasite mind..." ütles ta, kokutades. 

Mees vaatas jälle tema poole ja kergitas kergelt kulme. 

"Hmmm?" ütles ta. 

"Ärge tundke ärevust, ma ei tee teile halba." 

Arthur heitis talle kurja pilgu. "Aga te tulistasite meid! Olid need raketid...” 
ütles ta. 

Mees heitis pilgu kraatri süvendisse. Kerge kuma Marvini silmadest heitis 
väga nõrga punase varju vaala hiiglasuurele skeletile. 

Mees võpatas veidi. 

"Automaatne süsteem," ütles ta väikese ohkega. Muistsed arvutid 
ulatuvad planeedi sisemusse ja tiksuvad läbi pimedate aastatuhandete ning 
ajastud on raskelt vajunud nende tolmustele andmepankadele. Ma arvan, et 
need tegid juhusliku proovilasu, et kergendada seda üksluisust." 

Ta vaatas tõsiselt Arthurit ja ütles, "Ma olen suur teaduse poolehoidja, 
teate.” 

"Oh... ee, kas tõesti?" ütles Arthur, kes hakkas leidma, et mehe imelikud 
lahked kombed on piinlikkusttekitavad. 

"No muidugi," ütles vana mees ja jutuajamine lõppes jälle. 

"Ah," ütles Arthur, "ee..." Tal oli sama totter tunne kui mehel, kes on 
parajasti suurte inimeste asja ajamas, kui naise abikaasa tuppa satub, vahetab 
oma püksid, teatab mõned kasutud vahemärkused ilma kohta ja lahkub jälle. 

"Te näite pisut haiglane," ütles vana mees viisaka osavõtlikkusega. 

"Ee, ei... noh, jah. Tõepoolest, teate, me ei lootnud tegelikult siit kedagi 
leida. Ma natuke järeldasin, et te kõik olete surnud või midagi..." 

"Surnud?" ütles vana mees. "Helde taevas, ei, me ainult magasime.” 

"Magasite?" küsis Arthur umbusklikult. 

"Jaa, läbi selle ökonoomilise retsessiooni, vaadake," ütles vana mees, 
täiesti hoolimata sellest, kas Arthur mõistis, millest ta räägib või mitte. 

Arthur pidi talt uuesti küsima. 

"Ee, ökonoomiline retsessioon?" 

"Noh, vaadake, viis miljonit aastat tagasi varises Galaktika majandus 
kokku ja nähes, et tellitud planeedid on üsna luksuslikud tarbeasjad, vaadake..." 

Ta peatus ja vaatas Arthurit. 

"Kas te teate, et me ehitasime planeete?" küsis ta tõsiselt. 

"Noh, jah,” ütles Arthur, "Ma nagu oleks järeldanud...” 

"Võluv äri,” ütles vana mees ja tema silmi tuli igatsev pilk, "mulle meeldis 
alati kõige rohkem rannajooni teha. Oli lõpmatu nauding teha väikesi tükikesi 
fjordist... igatahes," ütles ta, püüdes jälle oma mõttelõnga leida, "tuli retsessioon 
ja me otsustasime, et pääseme paljudest sekeldustest, kui magame sel ajal. Nii 
me programmeerisime arvutid meid äratama, kui see läbi on." 

Mees surus alla kerge haigutuse ja jätkas. 

"Arvutid olid lülitatud Galaktika börsihindade andmebaasidesse, vaadake, 
nii et meid äratati siis, kui keegi teine oli üles ehitanud piisavalt tugeva 
majanduse vajamaks meie üsna kalleid teenuseid." 

Arthur, korrapärane Guardiani lugeja, oli sellest sügavalt okeeritud. 

"Kas see pole üsna ebameeldiv käitumisviis?" 

"Kas tõesti küsis vana mees leebelt, "vabandage, ma olen veidi 
puudutatud.” 

Ta osutas alla kraatrisse. 

"Kas see on teie robot?" küsis ta. 

"Ei," vastas peenike metalne hääl kraatrist. "See on minu." 

"Kui te seda robotit mõtlete,” sosistas Arthur. "See on rohkem 
elektrooniline mossitamismasin." 

"Tooge ta siia," ütles vana mees. Arthur oli üsna üllatunud, kuuldes vana 
mehe hääles äkki otsustavat tooni. Ta kutsus Marvinit, kes roomas kometit tehes 
nõlvast üles, püüdes olla lombakas, mida ta ei olnud. 

"Teiseks," ütles vana mees, "Jäta see siia. Sa pead minuga tulema. 
Suured teod ootavad ees." Ta pöördus oma lennuaparaadi poole, mis ehkki 
polnud mingit signaali antud, liikus nüüd aeglaselt läbi pimeduse neile vastu. 

Arthur vaatas Marvinit, kes andis nüüd eriti suure etenduse, pöördudes 
vaevaliselt ringi ja laskudes tagasi kraatrisse, pomisedes omaette tühisusi. 

"Tulge," hõikas vana mees, "tulge kohe, või te võite hiljaks jääda." 

"Hiljaks" ütles Arthur. "Mispärast?" 

"Mis on teie nimi, inimene?" 

"Dent. Arthur Dent,” ütles Arthur. 

"Hiljaks, nagu hilinedes Dentarthurdent,” ütles vana mees karmilt. "See on 
liik ähvardusi, vaadake." Ta heitis oma väsinud silmist järjekordse nukra pilgu. 

"Ma ei ole kunagi nendega väga hästi läbi saanud, aga ma olen öelnud, et 
nad võivad väga tulemuslikult käituda.” 

Arthur pilgutas silmi. 

"Missugune ebatavaline inimene," pomises ta enda ette. 

"Kas ma pean vabandama?" küsis vana mees. 

"Oh, pole midagi, vabandust," ütles Arthur piinlikkusega. "Olgu, kuhu me 
lähme?" 

"Minu õhuautosse," ütles vana mees, andes Arthurile märku, et too astuks 
masinasse, mis oli vaikselt nende kõrvale seisma jäänud. "Me läheme sügavale 
planeedi sisemusse, kus praegu on meie rass taaselustumas oma viiesaja- 
miljoni aastasest unest. Magrathea ärkab." 

Arthur värises tahtmatult, kui ta vana mehe kõrvale istus. Masina 
kummalisus, vaikselt podisev liikumine, kui sõiduk õisesse taevasse hõljus, viisid 
ta üsna rööpast välja. 

Ta vaatas vana meest, kelle nägu oli valgustatud mõõteriistade paneeli 
hämara valgusega. 

"Vabandage mind," ütles ta tollele, "muuseas, mis teie nimi on?" 

"Minu nimi?" küsis vana mees ja samasugune kauge kurbus ilmus jälle ta 
näole. Ta ootas. "Mu nimi," ütles ta, "on Slartibartfast." 

Arthur praktiliselt lämbus. 

"Vabandust?" puterdas ta. 

"Slartibartfast," kordas vana mees vaikselt. 

"Slartibartfast?" 

Vana mees vaatas teda karmilt. 

"Ma ütlesin, et see pole tähtis," ütles ta. 

Õhuauto purjetas läbi öö. 

23. peatükk 


On tähtis ja populaarne tõsiasi, et asjad ei ole alati nii nagu nad näivad. Näiteks 
planeedil maa arvas inimene alati, et ta on intelligentsem kui delfiinid, sest ta on 
saavutanud nii palju - ratas, New York, sõjad ja nii edasi - kuna delfiinid olid 
ainult vees sõnnikut teinud ja hästi aega veetnud. Aga ümberpöördult, delfiinid 
olid alati arvanud, et nemad on kaugelt intelligentsemad - täpselt samadel 
põhjustel. 

Küllaltki imelik on, et delfiinid olid kaua teadnud planeet Maad ähvardavast 
hävitamisest ja teinud palju katseid, et hoiatada inimkonda ohu eest, aga 
enamikust nende suhtlemisest oli aru saadud kui lõbusatest katsetest taguda 
jalgpalli või vilistada maiuspalade järgi, nii nad tüdinesid lõplikult ja lahkusid ise 
Maalt just enne Vogonite saabumist. 

Viimast delfiinide teadet tõlgendati kui üllatavalt keerulist katset teha 
kahekordset tagurpidisaltot läbi rõnga, vilistades "Tähelippu”, aga tegelikult oli 
teade selline : "Nägemist ja suur tänu kõigi kalade eest. 

Tegelikult olid sellel planeedil ainult ühed isendid intelligentsemad kui 
delfiinid ja nad veetsid palju aega käitumisuuringute laboratooriumides, joostes 
rattas ja juhtides kohutavalt elegantseid ja teravmeelseid katseid inimeste kallal. 
Fakt, et inimene jälle neid suhteid täiesti valesti tõlgendas, oli läbinisti kooskõlas 
nende olendite plaanidega. 

24. peatükk 


Õhuauto purjetas vaikselt läbi pimeduse, ainus hämar valguskuma oli täiesti üksi 
Magrathea sügavas öös. See liikus kiiresti. Arthuri kaaslane paistis olevat 
vajunud omaenda mõtteisse ja kui Arthur püüdis paaril korral teda jälle 
vestlusesse tõmmata, vastas ta lihtsalt küsimusega, kas tal on küllalt mugav ja 
jättis siis selle sinnapaika. 

Arthur püüdis mõõta kiirust, millega nad liikusid, aga pimedus väljas oli 
täielik ja ta ei näinud mingit pidepunkti. Sõit jättis nii pehme ja kerge mulje, et tal 
oli raske uskuda, kas nad üldse liiguvad. 

Siis ilmus kaugusest nõrk kuma ja kasvas hetkega nii suureks, et Arthur 
mõistis, aparaat liikus selle poole tohutu kiirusega ning ta püüdis välja mõelda, 
mis sorti masin see võis olla. Ta vaatles seda lähemalt, aga ei saanud selle 
kujust selget pilti ning ta hing jäi äkki hirmust kinni, kui õhuauto kiirelt langes ja 
pöördus allapoole nii, et tundus tulevat kindel kokkupõrge. Nende suhteline kiirus 
oli uskumatu ja Arthur jõudis vaevalt sisse hingata, kui see kõik juba läbi oli. 
Järgmine asi, mida ta endale teadvustas, oli hullumeelne hõbedane hämu, mis 
tundus neid ümbritsevat. Ta vaatas kiirelt taha ja nägi väikest musta täppi kaugel 
nende taga kahanemas ning kulus mõned sekundid taipamiseks, mis juhtus. 

Nad olid maa sees tunnelis. Neil oli kolossaalne kiirus valguskuma suhtes, 
mis kujutas endast maasisest ava, tunnelisuuet. Hullumeelne hõbedane hämu 
olid ringseinad tunnelis, mida mööda nad sööstsid, tundus et mõnesajamiilise 
tunnikiirusega. 

Ta sulges õudusega silmad. 

Pärast ajavahemikku, mille jooksul ta ei teinud katsetki vaadata, tundis ta 
väikest kiiruselangust ja natuke hiljem selgus, et nad olid vähehaaval hakanud 
pehmelt peatuma. 

Ta avas jälle oma silmad. Nad olid ikka veel hõbedases tunnelis, 
põigeldes ja keerutades ettevaatlikult teel läbi ristuvate tunnelite rägastiku. Kui 
nad lõpuks peatusid, olid nad väikeses kumerast terasest kambris. Siin lõppesid 
veel mõned tunnelid ja kaugemal kambri otsas võis Arthur näha hämara ärritavat 
valgust. Valgus ärritas sellepärast, et ta tegi silmadega trikke, oli võimatu seda 
otseselt vaadata ja täpselt öelda, kui kaugel või lähedal see on. Arthur oletas 
(üsna valesti), et see võib olla ultraviolettvalgus. 

Slartibartfast pöördus ja vaatas Arthurit oma tõsiste vanade silmadega. 

"Maalane," ütles ta, "me oleme nüüd sügaval Magrathea südames." 

"Kuidas sa teadsid, et ma maalane olen?" nõudis Arthur. 

"Need asjad saavad sulle selgeks,” ütles vana mees leebelt, "vähemalt," 
lisas ta kerge kahtlusega hääle, "selgemaks, kui nad on praegusel hetkel." 

Ta jätkas: "Ma pean hoiatama, et ruum, mille me läbime, ei eksisteeri 
otseses mõttes ilma meie planeedita. See on natuke liiga... suur. Me oleme 
läbimas väravat tohutute mõõtmetega hüperkosmosesse. See võib teid häirida." 

Arthur häälitses närviliselt. 

Slartibartfast puudutas üht nuppu ja lisas, mitte täiesti usaldustäratavalt, 
"see ajab hirmujudinad peale, hoia kõva." 

Auto sööstis otse valgusringi ja äkki sai Arthurile selgeks, missugune näeb 
välja lõpmatus. 


See ei olnud tegelikult lõpmatus. Lõpmatus ise näeb välja lame ja 
ebahuvitav. Üles taevasse vaatamine on vaatamine lõpmatusse - kaugus on 
kujuteldamatu ja seetõttu tähenduseta. Ruum, millesse õhuauto sattus, oli midagi 
muud kui lõpmatu. see oli ainult väga väga väga suur, nii suur, et ta jättis 
lõpmatusest parema mulje, kui lõpmatus ise. 

Arthuri tunded hüplesid ja keerlesid, kui nad, rännates tohutul kiirusel, 
mida ta teadis õhuautot saavutavat, pehmelt õhku läbisid, eemaldudes väravast, 
mille nad olid läbinud võimatu nööpnõelaaugu kohal virvendavas seinas nende 
taga. 

Sein. 

Sein ei allunud kujutlusvõimele - hukutas ja purustas seda. See oli nii 
halvavalt määratu ja tohutu, et selle lagi, põrand ja küljed kadusid pilguulatuse 
taha. Mitte miski muu, kui kõrgus okk võis inimese tappa. 

Sein paistis olevat täiesti lame. Oli vaja parimat lasermõõteriista, et aru 
saada, kus see kõverdus. See ulatus ilmselt lõpmatuseni, kus see 
peadpööritavas kauguses lõppes ja seal teise seinani kõverdus. Ta kohtas 
ennast jälle kolmekümne valgussekundi kaugusel. Teisisõnu, sein kujutas endast 
kolme miljoni miilise läbimõõduga tühja kera, täidetud kujuteldamatu valgusega. 

"Tere tulemast,” ütles Slartibartfast, kui tilluke täpike, mis oli nende 
õhuauto, sõites nüüd kolmekordse valguse kiirusega, märkamatult edasi hiilis, 
sellesse ajurabavasse ruumi, "tere tulemast," ütles ta, "meie tootmiskorrusele." 

Arthur vaatas enda ümber imetlevas õuduses ringi. Ulatudes nende ees 
kaugustesse, mida ei saanud mõõta ega isegi mitte oletada, olid read rippsildu, 
maitsekas valgusest ja metallist raamistik oli ähmaste ümmarguste asjanduste 
kohal, mis rippusid ruumis. 

"See," ütles Slartibartfast, "on koht, kus me tegime enamuse meie 
planeetidest." 

"Te tahate öelda," ütles Arthur, püüdes sõnu valida, "te tahate öelda, et te 
hakkate sellega nüüd jälle pihta?" 

"Ei ei, jumala pärast," protestis vana mees, "ei, Galaktika ei ole sugugi 
veel küllalt rikas, et seda toetada. Ei, me oleme üles ärganud ainult selleks, et 
täita üks ebaharilik ülesanne väga... erilistele klientidele ühest teisest 
dimensioonist. See võib teid huvitada... seal kaugel meie ees." 

Arthur vaatas vana mehe näpu suunas, kuni oli võimeline nägema liikuvat 
kaadervärki, millele see osutas. See oli tegelikult ainult üks asjandus paljudest, 
mis elumärki ilmutas, kuigi see oli pigem alateadlik mulje, kui et käegakatsutav 
tegevus. 

Sel hetkel kaardus läbi selle asjanduse välk ja heitis valgust joontele, mis 
moodustasid tumeda kera sisemuse. Joontele, mida Arthur tundis, konarlikele 
kängarvormidele, mis olid talle nii kodused nagu trükitähtede kujud, osa tema 
teadvusest. Mõned sekundid istus ta jalustrabavas vaikuses, kuna kujutlused 
tormlesid ta ajus ja püüdsid leida kohta, kuhu settida ja selgineda. 

Osa tema ajust ütles talle, et ta teab suurepäraselt, mida vaatab ja 
keeldus üsna tuntaval moel sellest mõttest ning loobus vastutusest mõelda sellel 
teemal edasi. 

Sähvatus kordus ja tol hetkel ei tekkinud enam mingit küsimust. 

"Maa..." sosistas Arthur. 

"Noh, Maa Number Kaks tegelikult,” ütles Slartibartfast rõõmsameelselt. 
Me oleme valmistamas koopiat meie originaali kavandite järgi.” 

Oli vaikus. 

"Kas te püüate mulle öelda," ütles Arthur, aeglaselt ja valitud sõnadega, 
"et teie tegelikult... tegite Maa?" 

"Oh muidugi," ütles Slartibartfast. "Oled sa kunagi käinud paigas... Ma 
arvan, et seda kutsuti Norraks?" 

"Ei," ütles Arthur, "ei, ma ei ole." 

"Kahju," ütles Slartibartfast, "see oli minu tehtud. Võitis preemia, kas teate. 
Armsad kurrulised servad. Ma olin väga endast väljas, kui kuulsin selle 
hävitamisest." 

"Teie olite endast väljas!" 

"Jah. Viis minutit hiljem poleks see nii väga tähendanud. See oli üks üsna 

okeeriv kihvakeeramine." 

"Ah?" ütles Arthur. 

"Hiired olid maruvihased.” 

"Hiired olid maruvihased?" 

"Muidugi," ütles vana mees leebelt. 

"Jah, noh, minu arvates olid koerad ja kassid ja nokkloomsed 
ornitohohynkused aga..." 

"Ah, aga nad ju ei maksnud selle eest?" 

"Vaadake," ütles Arthur, "kas see hoiab teil kaua aega kokku, kui ma kätte 
võtaksin ja kohe hulluks läheksin?" 

Mõnda aega lendas õhuauto edasi piinlikus vaikuses. Siis püüdis vana 
mees kannatlikult selgitada. 

"Maalane, planeet, millel te elasite, oli tellitud, kinni makstud ja käigus 
hoitud hiirte poolt. See hävitati viis minutit enne seda, kui oleks lõppenud põhjus, 
milleks see ehitati, ja meie peame järgmise ehitama." 

Arthur pani tähele ainult üht sõna. 

"Hiired?" ütles ta. 

"Tõepoolest, maalane." 

"Vaadake, vabandage, kas te kõnelete väikestest valgetest karvastest 
asjadest, juustusõltuvuse ja laudadel seisvate karjuvate naistega varaste 
kuuekümnendate olukomöödiates. 

Slartibartfast köhatas viisakalt 

"Maalane," ütles ta, "vahel on raske teie kõnet jälgida. Pidage meeles, et 
ma olen maganud selle planeedi, Magrathea sisemuses viis miljonit aastat ja 
tean vähe nendest varaste kuuekümnendate olukomöödiatest. Need olevused, 
keda te nimetate hiirteks, vaadake, nad ei ole päris see, mis nad paistavad. Nad 
on Üksnes meie mõõtmesse väljaulatuv osa tohutult hüperintelligentsetest 

pandimensionaalsetest olenditest. Kogu äri selle juustu ja piiksumisega on ainult 
väliskülg." 

Vana mees katkestas ja jätkas osavõtliku kulmukortsutusega. 

"Ma kardan, nad tegid teie peal katseid." 

Arthur mõtles sellest sekundi ja ta nägu selgines. 

"Oh ei," ütles ta, "nüüd ma näen arusaamatuse allikat. Ei, vaadake, juhtus 
nii, et meie tegime nendega katseid. Neid kasutati tihti käitumisuuringutel. Pavlov 
ja kõiksugu sedasorti seltskond. Juhtus nii, et hiirtele anti ülesandeid igat sorti 
katsetes, õpetati kellukesi helistama, jooksma mööda labürinte ja muid asju, et 
uurida kogu looduse õppimisprotsesse. Nende käitumise vaatlemisest võisime 
õppida igasuguseid asju meie endi...” 

Arthuri hääl vaibus. 

"Nii teravmeelne..." ütles Slartibartfast, "pean vaid imetlema." 

"Mida?" küsis Arthur. 

"Kuidas paremini varjata nende tegelikku loomust ja kuidas paremini 
juhtida teie mõtlemist. Joostes vahel mööda labürinti valet teed mööda, süües 
valet tükki juustu, ootamatult müksomatoosi surra.” Kui see on hästi läbi 
mõeldud, siis on kumulatiivne mõju määratu." 

Ta vaikis hetke efekti pärast. 

"Vaadake, maalane, nad on tõesti täiesti targad hüperintelligentsed 
pandimensionaalsed olendid. Teie planeet ja rahvastik on ehitatud ühe 
orgaanilise arvuti maatriksiks, mis peab läbima kümne-miljoni aastase 
uurimisprogrammi... Las ma räägin teile kogu loo. See võtab veidi aega." 

"Aeg," ütles Arthur nõrgalt, "ei ole mulle praegu probleemiks." 

25. peatükk 


Järgneb kursus paljudest küsimustest, mis on seotud eluga ja millest 
populaarseimad on Miks on inimesed sündinud? Miks nad surevad? Miks nad 
tahavad veeta nii suure osa segavast ajast elektronkelli kandes? 

Palju = palju = miljoneid aastaid tagasi sai - hüperintelligentsete 
pandimensionaalsete olendite sugu (kelle füüsiline manifestatsioon nende endi 
pandimensionaalses ruumis ei olnud Sarnane meie omas olevale) nii 
üleküllastatud pidevast nääklusest elu mõtte üle, et see tavatses katkestada 
nende peamise meelelahutuse, Brookia Ultra Kriketi (imelik mäng, mis sisaldas 
inimeste äkki pasunasse sõitmist, ilma silmnähtava põhjuseta ja siis ära 
jooksmist), et nad otsustasid maha istuda ja lahendada see probleem, nüüd ja 
igaveseks. 

Ja selle tulemuseks ehitasid nad endile tohutu superarvuti, mis oli nii 
hämmastavalt intelligentne, et isegi enne, kui selle andmepangad omavahel 
ühendati, alustas see mõttega Ma mõtlen, järelikult olen ja jõudis riisipudingit ja 
tulumaksu puudutavatele järeldustele enne, kui keegi oleks taibanud teda sissegi 
lülitada. 

See oli väikese linna suurune. 

Selle peapult oli ehitatud spetsiaalselt kujundatud tööruumidesse, 
monteeritud tohutu suurde töölauda, mis oli tehtud parimast ultramahagonist ja 
rikkalikult kaetud ultrapunase nahaga. Tume vaip oli tagasihoidlik ja kallis, 
eksootiliste taimede potid ja maitsekalt tehtud .gravüürid = juhtivatest 
programmeerijatest ning nende perekondadest täitsid ohtralt ruumi ning soliidne 
aken avanes puudega ääristatud väljakule. 

Suure Sisselülitamise päeval saabusid sinna kaks tagasihoidlikult riietatud 
portfellidega programmeerijat ja juhatati tähelepandamatult kontorisse. Nad olid 
teadlikud, et sel päeval võisid nemad esindada oma rassi selle suurimal hetkel, 
aga nad käitusid külmavereliselt ja vaikselt, kui istusid aupaklikult laua taha, 
avasid oma portfellid ja võtsid välja oma nahksed märkmikud. 

Nende nimed olid Lunkwill ja Fook. 

Natuke aega istusid nad aupaklikus vaikuses, siis, pärast vaikset 
pilguvahetust Fookiga, kallutas Lunkwill end ettepoole ja puudutas väikest musta 
paneeli. 

Õrn sumin andis märku, et massiivne arvuti oli nüüd täies töökorras. 
Pärast vaikust rääkis see nendega intonatsioonirikka kõla ja sügava häälega. 

See ütles: "Missugune on see tähtis ülesanne, mille pärast mina, Sügav 
Mõte, teine suurim arvuti Aja ja Ruumi Universumis, loodud olen?" 

Lunkwill ja Fook vahetasid üllatunult pilke. 

"Sinu ülesanne, Oo Arvuti..." alustas Fook. 

"Ei, oota hetk, see ei ole õige," ütles Lunkwill, rahutust tundes. "On selge, 
et me lõime selle arvuti selleks, et ta oleks võimsaim kõigist ja me ei tee tegemist 
teisejärgulisega. Sügav Mõte," pöördus ta arvuti poole, "kas sa ei olegi see, mis 
me kavandasime, suurim kõige võimsam arvuti kõigil aegadel?" 

"Ma kirjeldasin ennast kui võimsuselt teist," intoneeris Sügav Mõte, "ja see 
ma olen.” 

Järgmine murelik pilguvahetus toimus kahe programmeerija vahel, 
Lunkwill puhastas oma kurku. 

"Siin peab olema mingi viga," ütles ta, "kas sa ei ole võimsam arvuti kui 
Miljard Gargantuaju Maximegalonil, mis võib arvutada kokku kõik aatomid tähel 
ühe millisekundi jooksul?" 

"Miljard Gargantuaju?" ütles Sügav Mõte varjamatu põlgusega. "Tühine 
abakus - see ei tähenda midagi." 

"Ja kas sa pole," ütles Fook, kallutades end rahutult ettepoole, "suurem 
analüütik kui Googleplexi Tähe Mõtleja Valguse ja Nupukuse Seitsmendas 
Galaktikas, mis võib arvutada välja iga üksiku tolmuosakese trajektoori viie 
nädala kestel Dangrabad Beeta liivatormis?" 

"Viienädalases liivatormis?" ütles Sügav Mõte upsakalt. "Te küsite seda 
minult, kes ma olen välja kaalutlenud enamuse aatomite vektorid Suures Paugus 
endas? Ärge häirige mind sellise taskukalkulaatorite seltskonnaga." 

Kaks programmeerijat istusid hetke ebamugavas vaikuses. Siis kallutas 
Lunkwill jälle ettepoole. 

"Aga kas sa ei ole," küsis ta, "kehvem väitleja kui Suur Hüpersagaraline 
Kõike-Ühildav Neutron Wrangler, Maagiline ja Väsimatu, Ciceronicus 
Kaheteistkümnelt?" 

"Suur Hüpersagaraline Kõike-Ühildav Neutron Wrangler," vastas Sügav 
Mõte põhjalikult r-i põristades, "võib rääkida surnuks kõik ühe Arcturuse Mega- 
Eesli neli jalga - aga vaid mina võin keelitada ta pärast seda kõndima." 

"Milles siis,” küsis Fook, "probleem on?" 

"Ei olegi probleemi," ütles Sügav mõte suurepärase heliseva häälega. "Ma 
olen lihtsalt teine suurim arvuti Aja ja Ruumi Universumis.” 

"Aga see teine?" rõhutas Lunkwill. "Miks sa kordad, et teine? Sa ei mõtle 
kindlasti Multi-Ajukoorelist Läbinägelikku Titaan Müllerit? Või Mõlgutlejat? Või...” 

Põlglikud tuled vilkusid üle kompuutri puldi. 

"Ma ei kasuta ühte seadmekestki endast, et mõelda neile küberneetilistele 
lihtsameelsustele.” 

Fook oli kannatust kaotamas. Ta viskas oma märkmiku kõrvale ja 
pomises. "Ma arvan, et see saab tarbetult prohvetlikuks. 

"Sa ei tea midagi tulevikust,” tähendas Sügav Mõte, "ja kuni minus kihab 
vooluring, võin ma hõljuda tuleviku võimaluste lõpututel deltavoogudel ja näha, et 
ühel päeval peab tulema arvuti, kelle tühisemaidki töötlemisparameetreid pole 
ma vääriline välja arvutama, aga mis saatusliku lõpptulemusena on minu 
kavandatud." 

Fook ohkas raskelt ja vaatas Lunkwilli poole. 

"Kas me ei võiks jätkata ja küsida seda küsimust?" ütles ta. 

Lunkwill andis talle märku oodata. 

"Mis arvuti see on, millest sa kõnelesid?" küsis ta. 

"Ma ei räägi sellest praegu rohkem," ütles Sügav Mõte. "Nüüd. Küsige, 
mida tahate muud, mille kallal võiksin töötada. Rääkige.” 

Nad kehitasid õlgu. Fook kogus ennast. 

"Oo Arvuti Sügav Mõte," ütles ta, "ülesanne, milleks kavandasime sind, on 
järgmine. Me tahame, et ütleksid meile..." ta peatus, "...Vastuse!" 


95 


"Vastuse?" ütles Sügav Mõte. "Mille vastuse?" 

"Elu!" nõudis Fook tungivalt. 

"Universumi!" ütles Lunkwill. 

"Kõige!" ütlesid nad kooris. 

Sügav Mõte seiskus hetkeliseks mõtiskluseks. 

"Tühiasi," ütles ta lõpuks. 

"Aga oskad sa seda teha?" 

Jälle, tähendusrikas paus. 

"Jah," ütles Sügav Mõte, "ma oskan seda teha." 

"Kas sellele on vastus?" küsis Fook hingetu erutusega. 

"Lihtne vastus?" lisas Lunkwill. 

"Jah," ütles Sügav Mõte. "Elu, Universum ja Kõik. Sellele on vastus. Aga," 
lisas ta, "ma pean selle üle järele mõtlema. 

Äkiline segadus rikkus hetke: uks lendas lahti ja kaks vihast meest, kes 
kandsid Cruxwani Ülikooli jämedakoelisi luitunudsiniseid rüüsid ja vöid, tungisid 
ruumi, tõugates kõrvale mõjutu lakei, kes püüdis takistada nende teed. 

"Me nõuame sisselaskmist!" käratas noorem kahest mehest, tõrjudes 
küünarnukkidega kõrvale kena noort sekretäri ukseavas. 

"Laske käia,” käratas vanem, "te ei saa meid välja jätta!" Ta tõukas 
noorema programmeerija tagurpidi uksest sisse. 

"Me nõuame, ette ei jätaks meid välja!" lõugas noorem, kuigi ta oli kindlalt 
toas ja enam ei tehtud katseidki teda takistada. 

"Kes te olete?" küsis Lunkwill, tõustes vihaselt püsti. "Mida te tahate?" 

"Ma olen Majikthise," märkis vanem. 

"Ja mina nõuan, et olen Vroomfondel!" käratas noorem. 

Majikthise pöördus Vroomfondeli poole. "Kõik on korras," selgitas ta 
vihaselt, "sa ei pea seda nõudma." 

"Olgu!" kisendas Vroomfondel, prõmmides vastu kõrvalolevat lauda. "Ma 
olen Vroomfondel ja see ei ole nõue, see on usaldusväärne fakt. Me nõuame 
usaldusväärseid fakte!" 

"Ei, me ei nõua,” karjatas Majikthise ärritunult. "Täpselt seda me ei nõua!" 

Vaevalt hinge tagasi tõmmates karjus Vroomfondel, "Me ei nõua 
usaldusväärseid fakte! Me nõuame täielikku usaldusväärsete faktide puudumist. 
Ma nõuan, et ma võiksin olla ja võiksin mitte olla Vroomfondel."” 

"Aga kes kurat te olete?" hüüatas solvunud Fook. 

"Meie," ütles Majikthise, "oleme Filosoofid." 

"Kuigi me võime ka mitte olla," ütles Vroomfondel, viibutades ähvardavalt 
näpuga programmeerijate poole. 

"Jah, me oleme," toonitas Majikthise. "Me oleme üsna kindlalt siin, kui 
Filosoofide, Mõttetarkade Valgustajate ja Teiste Mõtlevate Isikute Ühendatud 
Liidu esindajad ning me tahame, et te selle masina välja lülitaksite ja me 
tahame, ette lülitaksite ta välja kohe!" 

"Milles küsimus on?" küsis Lunkwill. 

"Ma räägin teile, milles on küsimus, seltsimees," ütles Majikthise, "piiride 
määramine on küsimus!" 

"Me nõuame,” röögatas Vroomfondel, "et see piiride määramine võib olla 
ja võib ka mitte olla küsimus!" 

"Te olete just pannud tööle selle masina," hoiatas Majikthise, "ja meie 
hakkame hoolitsema igavese tõe eest, tänan teid väga. Te tahate ju proovida 
oma õiguslikku positsiooni, seltsimehed - Ülima Tõe Küsimuse seaduste järgi on 
teile piisavalt selge töötavate mõtlejate võõrandamatu eelisõigus. Mingi neetud 
masin tuleb ja leiab selle tõepoolest, aga kas me pole siis kohe oma tööst ilma? 
Ma mõtlen, et mis on kasu meie poolte öödeni ülevalistumistest ja väitlemistest, 
kas Jumal on olemas või pole, kui see masin ainult tuleb ja annab teile järgmisel 
hommikul oma neetud telefoninumbri?" 

"See on õige," karjus Vroomfondel, "me nõuame karmilt piiritletud 
kahtlemise ja ebakindluse tegevuspiirkonda!" 

Äkki kõmises üle ruumi mürisev hääl. 

"Kas mina võin teha ühe tähelepaneku selles küsimuses?" uuris Sügav 
Mõte. 

"Me protesteerime!" kisas Vroomfondel. 

"Õigus!" nõustus Majikthise. "Te olete saanud rahvuslike Filosoofide 
protesti!" 

Müratase toas kasvas äkki, kui mõned bassiheli lisaseadmed, mis olid 
paigaldatud tõsiselt nikerdatud ja lakitud valjuhäälditesse üle kogu ruumi, sisse 
lülitusid, et teha Sügava Mõtte häält veidi võimsamaks. 

"Kõik, mis ma tahan öelda," möirgas arvuti, "on see, et kõik minu kanalid 
on nüüd lõplikult usaldatud Elu, Universumi ja Kõige Ülima Küsimuse vastuse 
arvutamiseks." Ta peatus ja rahuldus sellega, et kõigi tähelepanu oli temale 
pööratud ning jätkas vaiksemalt. "Aga selle programmi läbimine võtab veidi 
aega.” 

Fook heitis rahutu pilgu oma kellale. 

"Kui kaua?" küsis ta. 

"Seitse ja pool miljonit aastat," ütles Sügav Mõte. 

"Seitse ja pool miljonit aastat!" karjusid nad kooris. 

"Jah," deklameeris Sügav Mõte, "kas ma ei öelnud, et pean selle üle 
mõtlema? Ja mulle tuli pähe, et taolise programmiga töötamine on seotud 
hiiglasuure hulga reklaami tegemisega rahva hulgas kogu üldise filosoofia alal. 
Kõigil on oma isiklikud arvamused selles küsimuses, millega mina juhuslikult 
tegelema hakkan ja kes on parem meediaturu kapitaliseerimisel kui teie ise? Nii 
kaua, kui te võite üksteisega üsna eri arvamustel olla ja kahjustada üksteist 
avalikus ajakirjanduses ning nii kaua, kui teil on tarku agente, võite te hoida 
ennast elu soustirongil. Kuidas see kõlab?" 

Kaks filosoofi vahtisid teda ammuli sui. 

"Neetud põrgu," ütles Majikthise, "see on nüüd just see, millele ma teid 
mõtlema kutsusin. Kuule, Vroomfondel, miks me ei mõtle kunagi selliste asjade 
peale?" 

"Ma'i tea," ütles Vroomfondel aukartliku sosinaga; "ma arvan, et meie ajud 
on selleks liiga hästi treenitud.” 

Öelnud seda, pöörasid nad kannalt ringi ja kõndisid uksest välja otse oma 
metsikuimate unistuste elustiili. 

26. peatükk 


Jah, väga kasulik," ütles Arthur pärast seda, kui Slartibartfast oli jutustanud talle 
selle loo silmapaistvatest kohtadest, "aga ma ei saa aru, mis on sellel seost Maa 
ja hiirte ja kõige muuga." 

"Aga see on loo esimene pool, maalane," ütles vana mees. "Kui sa soovid 
teada saada, mis juhtus seitse ja pool miljonit aastat hiljem, suurel Vastuse 
päeval, luba mul ennast kutsuda minu stuudiosse, kus sa võid kõiki neid 
juhtumisi ise kogeda meie Sens-O-Lindi salvestustelt. See tähendab, vähemalt 
enne võiksid sa hoolida jalutuskäigust Uue Maa pinnale. See on ainult poolenisti 
kokku pandud, kahjuks - me ei ole veel lõpetanud isegi kunstlike dinosauruse 
skelettide maakoorde matmist, seejärel peame laotama peale Tertsiaari ja 
Kvaternaari Ajad Kainosoikumi Aegkonnast ja..." 

"Ei, tänan teid,” ütles Arthur, "see ei tohiks tulla ju päris samasugune.” 

"Ei," ütles Slartibartfast, "see ei tule," ja pööras õhuauto ringi ning suundus 
tagasi selle mõistusttuimestava valli poole. 

27. peatükk 


Slartibartfasti õppetuba oli täielikus segaduses nagu rahvaraamatukogu 
plahvatuse tagajärjel. Vana mees kibrutas laupa, kui nad sisse astusid. 

"Kohutav ebaõnn," ütles ta, "üks diood ühes elusäilitusarvutis põles läbi. 
Kui me püüdsime elustada meie puhastusmeeskonda avastasime, et nad on 
umbes kolmkümmend tuhat aastat surnud olnud. Ma tahaksin teada, kes koristab 
ära nende kehad. Vaata, miks sa ei istu sinna maha ja ei lase mind ennast sisse 
lülitada?" 

Ta osutas Arthurile tooli suunas, mis nägi välja nagu oleks tehtud 
stegosauruse rinnakorvist. 

"See tehti stegosauruse rinnakorvist," selgitas vana mees, kui ta nokitses 
vankuva paberihunniku ja joonistamisvahendite alt, õngitsedes välja traadijuppe. 
"siin," ütles ta, "hoia neid," ja surus paar isolatsioonita traadiotsa Arthuri kätte. 

Hetkel, mil ta need kätte võttis, lendas tast läbi lind. 

Ta oli riputatud keset õhku ja endale täiesti nähtamatu. Tema all oli kena 
puudega ääristatud linnaväljak ja selle ümber, nii kaugele, kui silm ulatus, olid 
valged betoonhooned, õhulised ja avaralt kavandatud, aga kuidagi kaunis 
kulunud - paljud neist olid lagunenud ja vihmast räämas. Täna igatahes paistis 
päike, värske tuuleõhk tantsiskles kergelt puudel ja veider tunne, et kõik hooned 
sumisesid oli võib-olla põhjustatud tõsiasjast, et väljak ja kõik tänavad selle 
ümber olid täis kiilutud erutatud rahvahulgast. Kusagil mängis ansambel, 
eredavärvilised lipud laksusid tuules ja õhus oli karnevalihõngu. 

Arthur tundis selle kohal hõljudes ebatavalist üksildast kõrkust, polnud 
isegi keha ta nime jaoks, aga enne, kui tal oli aega selle üle mõtiskleda, kõlas üle 
väljaku hääl ning kutsus kõiki tähelepanule. 

Eredavärvilisel poodiumil maja ees, mis selgelt domineeris väljaku üle, 
seisis mees, pöördudes rahvahulga poole läbi valjuhääldite. 

"Oo rahvas, kes te ootate siin Sügava Mõtte varjus!" kuulutas ta. 

"Austatud Vroomfondeli ja Majikthise, Suurimate ja Kõige Tõelisemalt 
Huvitavate Gurude, keda Universumis eales tuntud, järeltulijad, Ootamise Aeg on 
läbi!" 

Metsikud elaguhüüded kõlasid rahvahulgast. Lipud, vimplid ja hundiulg 
lendles läbi õhu. Kitsamad tänavad nägid välja nagu sajajalgsed, mis on 
keeratud selgadele ja siblivad oma jalgadega meeletult õhus. 

"Seitse ja pool miljonit aastat on meie rass oodanud seda Suurt ja 
Lootusrikast Valgustamise Päeva!" karjus elaguhüüete juhataja. "Vastuse 
Päeva!" 

Hurraad paiskusid ekstaatilisest rahvahulgast. 

"Mitte kunagi enam," karjus mees, "mitte kunagi enam ei ärka me 
hommikul üles mõttega Kes ma olen? Mis on minu elu mõte? Kas kosmilisest 
vaatevinklist on sellel üldse mõtet, kui ma ei tõusegi üles ja ei lähegi tööle? Täna 
saame me lõplikult ükskord ja igaveseks teada selge ja lihtsa vastuse kõigile 
neile väikestele närivatele probleemidele Elust, Universumist ja Kõigest!" 


99 


Kui rahvahulk jälle juubeldama purskus, avastas Arthur ennast sööstmas 
läbi õhu ja vastu hoone esimesel korrusel asuvale aknale, selle tribüüni taha, 
kust kõneleja rahva poole pöördus. 

Ta tundis hetkelist paanikat, kui hõljus otse aknasse. See tunne möödus, 
kui ta leidis ennast umbes sekund hiljem läbimas massiivset klaasi, ilma 
nähtavasti seda puudutamatagi. 

Keegi ruumis ei pannud tema omapärast saabumist tähele ja see oli üsna 
üllatav, nagu teda poleks seal olnudki. Ta hakkas aimama, et kogu tema tajumus 
oli vaid salvestatud projektsioon kuuerealiselt seitsmekümne-millimeetriselt lindilt 
viltusesse kübarasse. 

Ruum oli väga sarnane sellele, mida Slartibartfast oli kirjeldanud. Seitsme 
ja poole miljoni aasta jooksul oli selle eest hästi hoolitsetud ja koristatud 
korrapäraselt umbes kord saja aasta jooksul. Ultramahagonist laud oli servadest 
kulunud, vaip oli nüüdseks veidi luitunud, aga Suur arvutipult seisis hiilgavas 
väärikuses lauda katval nahal, särav nagu oleks eile konstrueeritud. 

Kaks asjalikult riietatud meest istusid lugupidamisega puldi ees ja ootasid. 

"Aeg on peaaegu otsas," ütles üks ja Arthur üllatus nähes, et üks sõna 
materialiseerus äkki hõredas õhus mehe selja kohale. Sõna oli LOONAUAVWL, ja 
see säras mõni aeg ning kadus siis jälle. Enne, kui Arthur sellega harjuda jõudis, 
rääkis teine mees ja sõna PHOUCHG ilmus ta selja kohale. 

"Seitsekümmend viis tuhat põlvkonda tagasi lülitasid meie esivanemad 
selle programmi käima," ütles teine mees, "ja kogu selle aja jooksul oleme meie 
esimesed, kes arvuti kõnet kuulevad." 

"Aukartustäratav väljavaade, Phouchg," nõustus esimene mees ja Arthur 
taipas äkki, et ta vaatas salvestust tiitritega. 

"Meie oleme need, kes kuulevad,” ütles Phouchg, "vastust suurele 
küsimusele Elust...!" 

"Universumist...!" 

"Ja Kõigest...!" 

Al -" ütles Loonguawl kerge zestiga, "Ma arvan, et Sügav Mõte 
valmistub rääkima!" 

Oli hetk lootusrikast vaikust, mil paneelid ärkasid puldi esiküljel aeglaselt 
ellu. Lambid vilkusid katseks sisse-välja ja jäid siis töökorras põlema. 
Suhtluskanalist kostis tasast madalat suminat. 

"Tere hommikust," ütles Sügav Mõte lõpuks. 

"Ee... tere hommikust, Sügav Mõte," ütles Loonguawl närviliselt, "kas teil 
on... ee, See on...” 

"Üks vastus teile?" segas Sügav Mõte majesteetlikult vahele. 

"Jah. Mul on." 

Kaks meest värisesid ootusärevusest. Nad polnud asjatult oodanud. 

"Kas teil on tõesti?" 

"Mul on tõesti,” kinnitas Sügav Mõte. 

"Kõigele? Suurele Küsimusele Elust, Universumist ja Kõigest?" 

"Jah." 

Mõlemad mehed olid harjutanud selleks hetkeks, nende elud olid olnud 
ettevalmistus selleks, nad olid valitud sünnimomendil kui need, kes on vastuse 

tunnistajateks, aga isegi nii leidsid nad ennast õhku ahmimas ja vingerdamas 
nagu erutatud lapsed. 

"Ja te olete valmis selle meile andma?" uuris Loonguawl. 

"Ma olen.” 

"Kohe?" 

"Kohe," ütles Sügav Mõte. 

Nad mõlemad limpsisid oma kuivanud huuli. 

"Kuigi ma ei arva," lisas Sügav Mõte, "et teile see meeldiks." 

"Pole tähtis!" ütles Phouchg. "Me peame seda teadma! Kohe!" 

"Kohe?" uuris Sügav Mõte. 

"Jah! Kohe..." 

"Olgu," ütles arvuti ja laskus jälle vaikusse. Kaks meest nihelesid. Pinevus 
oli väljakannatamatu. 

"Teile ei meeldi see tõesti," lausus Sügav Mõte. 


"Ütle meile!" 

"Olgu," ütles Sügav Mõte. "Vastus Suurele Küsimusele...” 
"Jah...! 

"Elust, Universumist ja Kõigest..." ütles Sügav Mõte. 
"Jah...!" 

"On..." ütles Sügav Mõte ja peatus. 

"Jah...!" 

"On..." 

"Jah...1!!...2" 


"Nelikümmend kaks," ütles Sügav Mõte piiritu majesteetlikkuse ja rahuga. 

28. peatükk 


Kulus tükk aega enne, kui keegi rääkis. 

Oma silmanurgast võis Phouchg näha väljast väljakult meretäit pinevalt 
ootavaid nägusid. 

"Kas meid lint itakse ära?" sosistas ta. 

"See oli vintske ülesanne," ütles Sügav Mõte mahedalt. 

"Nelikümmend kaks!" röögatas Loonguawl. "kas see on kõik, mida saate 
näidata oma seitsme ja poole miljoni aasta tööst?" 

"Ma kontrollisin seda väga põhjalikult,” ütles arvuti, "ja see on üsna kindlalt 
vastus. Ma mõtlen küsimust, et kui olla teiega päris aus, siis pole te kunagi 
tegelikult teadnud, mis küsimus see on.” 

"Aga see oli Suur Küsimus! Elu, Universumi ja Kõige Ülim Küsimus," ulgus 
Loonguawl. 

"Jah," ütles Sügav Mõte ilmega, nagu taluks keegi heameelega lolli, "aga 
mis küsimus see tegelikult on?" 

Pikaldane juhmistav vaikus hiilis meeste sekka, kui nad jõllitasid arvutit ja 
siis teineteist. 

"Hästi, te teate, see on täpselt Kõik... kõik..." pakkus Phouchg nõrgalt. 

"Täpselt!" ütles Sügav Mõte. "Kui te ükskord teate, milles küsimus 
tegelikult on, teate te ka vastust." 

"Oh, kohutav," pomises Phouchg, virutades kõrvale oma märkmiku ja 
pühkides tillukesi pisaraid. 

"Vaata, olgu,” ütles Loonguawl, "kas sa võid meile palun öelda selle 
küsimuse?" 

"Ülima küsimuse?" 

"Jah!" 

"Elust, Universumist ja Kõigest?" 

"Jah!" 

Sügav Mõte kaalutles hetke. 

"Tühiasi," ütles ta. 

"Aga kas sa oskad seda?" karjus Loonguawl. 

Sügav Mõte kaalutles järgmise pikema hetke. 

Lõpuks: "Ei," ütles ta otsustavalt. 

Mõlemad mehed varisesid lootust kaotanult oma toolidesse. 

"Aga ma võin teile öelda, kes oskab," ütles Sügav Mõte. 

Nad mõlemad vaatasid kärmelt üles. 

"Kes? Öelge meile!" 

Arthur hakkas äkki tundma, et tema silmanähtavalt mitteeksisteeriv 
peanahk hakkab kihelema, kui ta leidis ennast aeglaselt aga halastamatult 
liikumas edasi vastu pulti, aga see oli, nagu ta oletas, vaid suurendus selle poolt, 
kes oli teinud salvestuse. 

"Ma ei räägi millestki muust, kui arvutist, mis on tulemas peale mind," 
intoneeris Sügav Mõte. Tema hääl võitis tagasi oma harjutatud deklamaatorlikke 
toone. "Arvutit, kelle tühiseimaidki töötlemisparameetreid pole ma võimeline välja 
arvutama - ja ikkagi kavandan ma selle teie jaoks. Arvuti, mis võib välja arvutada 

Küsimuse Ülimale Vastusele, arvuti nii lõpmatu ja teravmeelse keerukusega, et 
orgaaniline elu ise moodustab osa selle operatsioonimaatriksist. Ja teie ise võite 
võtta uue kuju ja minna sellesse arvutisse, et juhtida tema kümne miljoni aastast 
programmi! Jah! Ma kavandan teile selle arvuti. Ja ma annan teile ka tema jaoks 
nime. Ja seda hakatakse hüüdma... Maaks.” 

Phouchg vahtis ammuli sui Sügavat Mõtet. 

"Kui totter nimi,” ütles ta ja suured lõhed tekkisid ta kehale kogu selle 
pikkuses. Loonguawl kannatas äkki ka kohutavalt sügavate haavade all, mis tulid 
mitte kusagilt. Arvuti pult läks kärna ja pragunes, seinad värisesid ja pudenesid 
ning ruum varises ülespoole, omaenda lakke... 

Slartibartfast seisis Arthuri ees, hoides käes kahte juhet. 

"Lindi lõpp," selgitas ta. 

29. peatükk 


Zaphod! Ärka üles!" 

"Mmmmmuuuuuerrrr?" 

"Hei, kuule, ärka üles." 

"Kas sa lased mul tegeleda sellega, mida ma tõesti hästi oskan, jeeh?" 
mõmises Zaphod ja keeras häälele selja, tagasi magama. 

"Kas sa tahad, et ma lööksin sind?" ütles Ford. 

"Kas see pakub sulle suurt rahuldust?" küsis Zaphod, unesegaselt. 

"Ei." 

"Mulle ka mitte. Milles asi? Lõpeta mu närimine." Zaphod tõmbas ennast 
kerra. 

"Ta sai kahekordse portsu gaasi," ütles Trillian, vaadates alla tema poole, 
"kaks kopsutäit." 

"Ja lõpeta seletamine," ütles Zaphod, "nagunii on küllalt raske püüda 
magada. Mis selle maaga lahti on? See on kõik külm ja kõva." 

"See on kuld," ütles Ford. 

Hämmastavalt balletiliku liigutusega tõusis Zaphod püsti ja uuris silmapiiri, 
sest see oli kogu silmaulatuses igas suunas sile ja kõva. See hiilgas nagu... oli 
võimatu öelda, kuidas see hiilgas, sest mitte midagi Universumis ei hiilga 
samamoodi kui planeet, mis on tehtud puhtast kullast. 

"Kes selle kõik siia pani?" kilkas Zaphod silmi pungitades. 

"Ära erutu," ütles Ford, "see on ainult kataloog." 

"Kes?" 

"Kataloog," ütles Trillian, "illusioon." 

"Kuidas sa seda öelda oskad?" karjus Zaphod, kukkudes käpuli ja 
põlvedele ning jõllitades maapinda. Ta koputas ja torkas seda oma 
sõrmeküünega. See oli väga kollane ja väga särav ning kui ta hingas sellele, siis 
aur sadestus sellel väga erilisel ja iseloomulikul viisil, nii nagu hingeaur sadestub 
korralikule kullale. 

"Trillian ja mina kõndisime veidi aega tagasi ringi," ütles Ford. 

"Me karjusime ja kisasime, kuni keegi tuli ja siis jätkasime kisamist ja 
karjumist, kuni nad olid surmani tüdinud ja panid meid planeedikataloogi, et hoida 
meid tegevuses, kuni neil on aega meiega tegeleda. See kõik oli Sens-O-Lint." 

Zaphod vaatas neid kibestunult. 

"Ah, sitt,” ütles ta, "te ajasite mind minu täiuslikust unest üles, et näidata 
kellegi teise oma." Ta istus vihaga maha. 

"Mis see orgude jada seal üleval on?" küsis ta. 

"Kullaproov," ütles Ford. "Me vaatasime." 

"Me ei äratanud sind varem," ütles Trillian. "Viimane planeet oli 
põlvekõrguselt kaladega täidetud." 

"Kaladega?" 

"Mõnedele inimestele meeldivad kõige kummalisemad asjad." 

"Ja enne seda," ütles Ford, "oli plaatinast. Natuke totter. Me arvasime, et 
sa tahaksid seda siin näha.” 

Valgusemered, kuhu nad iganes vaatasid, hiilgasid neile vastu ühtlast 
tugevat lõõma. 

"Väga kena," ütles Zaphod pirtsakalt. 

Taevasse ilmus päratusuur roheline katalooginumber. See väreles ja 
vahetus ning kui nad ümberringi vaatasid, nägid nad jälle maad. 

Nagu ühest suust kostis, "Õut ." 

Meri oli tulipunane. Rand, millel nad seisid, oli loodud õrnkollastest ja 
rohelistest munakividest, oletatavasti kohutavalt kallihinnalistest kividest. Mäed 
kaugemal näisid pehmed, voogavad ja punasetipulised. Nende kõrval seisis 
massiivne hõbedast rannalaud, hõbedast tupsudega kokkukroogitud kahvatulilla 
päevavarjuga. 

Taevasse ilmus tohutu suur teade, mis vahetas välja katalooginumbri. See 
ütles Ükskõik, mis teile meeldib, Magrathea võib selle valmis teha. Me ei ole 
kõrgid. 

Ja viissada täiesti alasti naist kukkusid langevarjudel taevast alla. 

Ühe hetkega vahetus stseen ja jättis nad lehmadega täidetud kevadisele 
aasale. 

"Ou!" ütles Zaphod. "Mu ajud!" 

"Kas sa tahad sellest rääkida?" küsis Ford. 

"Jah, olgu,” ütles Zaphod ja kõik kolm istusid maha, ignoreerides stseene, 
mis tulid ja läksid nende ümber. 

"Ma kujutasin seda ette," ütles Zaphod. "Ükskõik, mis mu mõistusega ka 
juhtus, tegin ma seda ise. Ja ma tegin seda nii, et seda ei saadud teada valitsuse 
kontrolltestides. Ja ise ma ei tea sellest midagi. Üsna totter, kas pole?" 

Kaks ülejäänut noogutasid nõusolevalt. 

"Nii ma küsin, et mis on nii salajane, et ma ei või lasta kellelgi teada, et ma 
seda teen, mitte Galaktika Valitsusel, mitte isegi mul endal? Ja vastus on, et ma 
ei tea. Endastmõistetavalt. Aga ma panin mõned mõtted kokku ja hakkasin 
uurima. Millal ma otsustasin Presidendiks saada? Kohe pärast President Yooden 
Wranxi surma. Kas sa mäletad Yoodenit, Ford?" 

"Jeeh," ütles Ford, "tema oli see sell, keda me kohtasime siis, kui lapsed 
olime, Arkturuse kapten. Ta oli viimase peal. Ta andis meile kastaneid, kui sa 
purunesid oma teel tema megatankerisse. Ta ütles, et sa oled kõige 
hämmastavan titt, keda ta kunagi näinud on." 

"Mis see kõik tähendab?" küsis Trillian. 

"Muistne lugu,” ütles Ford, "kui me olime koos põngerjad Betelgeusil. 
Arkturuse megatanklaevadel oli tavaks hoida endi käes suurema osa 
hulgikaubandusest Galaktika Keskuse ja kaugete piirkondade vahel. Betelgeusi 
kaubandusluure tavaliselt leidis turge ja arkturuslased varustasid neid. Palju 
muret oli kosmosepiraatidega, enne kui nad Dordelli sõdades täielikult hävitati ja 
megatankerid pidid olema varustatud kõige fantastilisemate kaitsekilpidega, mida 
Galaktika teadus tundis. Nad olid tõesti hiiglasuured laev-elajad. Nad võisid 
orbiidil planeedi ümber päikesevarjutuse korraldada. 

Ühel päeval otsustas noor Zaphod sellise laeva röövida. Kolmeraketilisel 
skuutril, mis oli kavandatud stratosfääritöödeks. Ma püüan seda unustada, see 
oli hullem kui marutõbise ahvi temp. Ma sõitsin kaasa, sest ma olin temaga 

kindla peale kihla vedanud, et ta ei saa sellega hakkama, ning ei tahtnud, et ta 
tuleks tagasi valetõenditega. Mis siis juhtus? Me läksime tema kolmeraketilisse, 
mille ta oli ümber soperdanud millekski totaalselt erinevaks, läbisime kolm 
parsekit, see kestis nädalaid, purunesime vastu tema megatankerit, ma ei tea 
siiani kuidas, marssisime mängupüstolitega vehkides ja kastaneid nõudes sillale. 
Metsikumatest asjadest pole ma kuulnud. See maksis mulle terve aasta 
taskuraha. Mille eest? Kastanite." 

"Kapten oli tõesti hämmastav sell, Yooden Vranx," ütles Zaphod. Ta toitis 
meid, napsukraam Galaktika tõeliselt salapärastest osadest - palju kastaneid 
muidugi, ja me veetsime ainult kõige uskumatumalt mõnusalt aega. Siis ta 
teleportis meid tagasi. Läbi Betelgeusi riigivangla maksimaalselt salajase kanali. 
Ta oli külmavereline sell. Sai Galaktika Presidendiks. 

Zaphod vaikis hetke. 

Stseen nende ümber oli parajasti kadunud pimedusse. Tumedad 
udulaigud keerlesid nende ümber ja neist pilvedest luurasid ähmased 
elevantlikud kujud. Õhk oli pilgeni täidetud illusoorsetest olenditest, kes mõrvasid 
teisi illusoorseid olendeid. Oletatavasti pidid sedasorti asjad olema küllalt rohkele 
rahvale meeldinud, et teha tellimus. 

"Ford," ütles Zaphod vaikselt. 

"Jeeh?" 

"Just enne oma surma tuli Yooden mind vaatama." 

"Mis? Sa ei ole mulle kunagi rääkinud." 

"Ei ole.” 

"Mis ta ütles? Miks ta sind vaatama tuli?" 

"Ta rääkis mulle Kullast Südamest. See oli tema mõte, et ma võiksin selle 
varastada. 

"Tema mõte?" 

"Jeeh," ütles Zaphod, "ja ainus selle varastamise võimalus oli 
avamistseremoonial." 

Ford vahtis teda hetke ammuli sui imestades ja müristas siis naerda. 

"Kas sa tahad mulle öelda," küsis ta, "et sa seadsid ennast üles Galaktika 
Presidendiks saamiseks ainult selleks, et varastada see laev?" 

"Nii see on," ütles Zaphod sedasorti irvega, mis tuleb ette inimestele, kes 
on kinni pandud pudedate seintega ruumi. 

"Aga miks?" küsis Ford. "Milleks selle omamine tähtis on?" 

"Ma'i tea," ütles Zaphod. "Ma arvan, et kui ma oleksin teadlik olnud sellest, 
mis on nii tähtis ja mida ma selle jaoks ette peaksin võtma, oleks see olnud näha 
mu ajutestides ja see poleks mul kunagi korda läinud. Ma arvan, et Yooden 
rääkis mulle paljudest asjadest, mis on ikka veel suletud mu ajusse." 

"Nii et sa arvad, et sa läksid ja soperdasid omaenda ajus Yoodeniga 
rääkimise tulemusena?" 

"Ta oli põrgulik kõneleja." 

"Jeeh aga, Zaphod, vana sõber, sa pead enese eest hoolitsema, sa ju 
tead.” 

Zaphod kehitas õlgu. 

"Ma mõtlen, et kas sul pole aimugi kõige selle põhjusest?" küsis Ford. 


106 


Zaphod mõtles kõvasti selle üle järele ja mõtlemine näis haaravat teda 
täielikult. 

"Ei," ütles ta lõpuks, "mulle tundub, et ma ei lase ennast ühessegi oma 
saladusesse. Kuni," lisas ta hilisema mõtte peale, "ma neist ise aru saan. Ma ei 
saa uskuda ennast rohkem, kui näha oma kõrvu." 

Mõni hetk hiljem kadus nende alt viimane kataloogiplaneet ja tõeline pind 
otsustas ennast sinna taastada. 

Nad istusid plüü ist ooteruumis, mis oli täidetud klaasplaatidega laudade 
ning teiste disaini imedega. 

Pikk Magrathea mees seisis nende ees. 

"Hiired tahavad teid nüüd näha," ütles ta. 

30. peatükk 


Saite nüüd teada,” ütles Slartibartfast, tehes jõuetu ja pealiskaudse katse 
koristada natuke oma stuudios valitsevat koledat segadust. Ta korjas virna otsast 
üles tüki paberit, aga ei osanud välja mõelda ühtki kohta, kuhu see panna, nii 
pani ta selle tagasi sama virna otsa, mispeale see kokku varises. "Sügav Mõte 
kavandas Maa, meie ehitasime selle ja teie elasite sellel.” 

"Ja Vogonid tulid ja hävitasid ta viis minutit enne seda, kui programm oli 
lõpetatud,” lisas Arthur, mitte ilma kibeduseta. 

"Jah," ütles vana mees, jäädes vait, et vaadata ruumis abitult ringi. 
"Kümne miljoni aasta töö ja kavatsused läksid luhta. Kümme miljonit aastat, 
maalane... oskad sa ette kujutada säärast ajahulka? Ühest ussikesest võis selle 
ajaga viis korda galaktiline tsivilisatsioon kasvada. Läinud." Ta vaikis. 

"Olgu, see on sinu jaoks bürokratism,” lisas ta. 

"Tead," ütles Arthur mõtlikult, "kõik see selgitab paljusid asju. Kogu mu elu 
on mul olnud kummaline seletamatu tunne, et midagi toimub maailmas, midagi 
suurt, isegi pahaendelist ja keegi pole mulle öelnud, mis see on." 

"Ei," ütles vana mees, "see on ainult täiesti normaalne paranoia. 
Universumis on see kõigil." 

"Kõigil?" ütles Arthur. "Olgu, kui see on kõigil, siis võib-olla see tähendab 
midagi! Võib-olla on keegi väljastpoolt Universumi...” 

"Võib-olla. Kes sellest hoolib?" ütles Slartibartfast enne, kui Arthur liiga 
erutuda jõudis. "Võib-olla olen ma vana ja väsinud,” jätkas ta, "aga ma mõtlen 
alati, et võimalused avastada seda, mis tegelikult toimub, on nii absurdselt 
tühised, et ainus asi, mida teha, on öelda, et hoiaksid oma mõtted sellest eemal 
ja püsiksid tegevuses. Vaata mind: Ma kujundan rannajooni. Ma sain Norra eest 
auhinna." 

Ta tuhnis ehitusprahi hunnikus ja tõmbas sealt välja suure perspex-klotsi 
oma nimega sellel ja selle sisse valatud Norra mudeliga. 

"Kus on selle mõte?" küsis ta. "Ma ei ole midagi muud võimeline tegema. 
Ma olen kogu oma elu fjorde teinud. Kaduvaks hetkeks läksid need moodi ja ma 
sain peaauhinna." 

Ta keerutas seda õlgu kehitades käes ja viskas siis hoolimatult ära, aga 
mitte nii hoolimatult, et see millelegi pehmele poleks kukkunud. 

"Sellel asendus-Maal, mida me ehitame, on nad mulle andnud teha 
Aafrika ja loomulikult teen ma selle üleni fjorde täis, sest mulle on nad meeldima 
hakanud ning ma olen küllalt vanamoeline arvamaks, et nad annavad mandrile 
armsa barokiliku olemuse. Ja nad ütlevad mulle, et see ei ole küllaldaselt 
ekvatoriaalne. Ekvatoriaalne!" 

Ta lasi kuuldavale kumeda naeru. "Mis tähtsust sellel on? Teadusel on 
muidugi mõningaid suurepäraseid saavutusi, aga ma olen pigem õnnelik, kui et 
mul oleks mõnel päeval õigus.” 

"Ja kas te olete õnnelik?" 

"Ei. Siinkohal variseb see kõik muidugi kokku.” 

"Kahju," ütles Arthur sümpaatiaga. "See tundus igatahes üsna kena 
elustiilina." 

Kusagil seinal välgatas väike valge tuluke. 

"Lähme," ütles Slartibartfast, "te peate hiiri kohtama. Teie saabumine 
planeedile on põhjustanud märkimisväärset elevust. Sellest on juba teatatud ja 
ma järeldan, et nagu kolmandast kõige võimatumast juhtumist Universumi 
ajaloos.” 

"Millised olid kaks esimest?" 

"Ah, võib-olla ainult kokkusattumused," ütles Slartibartfast hooletult. Ta 
avas ukse ja ootas, et Arthur talle järgneks. 

Arthur vaatas hetke veel ringi, siis endale, oma higistele korratutele 
riietele, milledes ta neljapäeva hommikul poris oli lamanud. 

"Mul tundub olevat tohutuid raskusi oma elustiiliga,” pomises ta omaette. 

"Vabandust palun?" küsis vana mees sõbralikult. 

"Ah ei midagi," ütles Arthur, "ma ainult naljatasin." 

31. peatükk 


See on muidugi hästi teada, et hooletu suuvärk võib elu maksta, aga kogu 
probleemi täielikku ulatust pole alati mõistetud. 

Näiteks sel hetkel, kui Arthur ütles "Mul tundub olevat kohutavaid raskusi 
oma elustiiliga,” avanes aegruumi pidevuse kangas uusiauk ja kandis tema 
sõnad kaugele kaugele aega tagasi, üle peaaegu lõpmatute ruumimõõtmete 
kaugesse Galaktikasse, kus olid imelikud ja sõjakad olendid rippumas kohutava 
tähtedevahelise lahingu äärel. 

Kaks vastandlikku juhti olid viimasel kohtumisel. 

Hirmus vaikus oli langenud üle nõupidamislaua, kui VI'hurgide komandör, 
tore oma mustades = juveelidega kaunistatud lahingupükstes, vaatles 
tasakaalukalt G'gugvunttide juhti, kes kükitas rohelises magusaltlõhnavas 
aurupilves tema vastas koos miljoni sileda ja jubedalt relvastatud ootava 
tähelaevaga, mis olid valmis, et olla paisatud elektrisurma esimese tema käsu 
peale. Ta kutsus nurjatut elajat üles tagasi võtma sõnu, mida too oli öelnud tema 
ema kohta. 

Elajas liigutas oma läägelt kuumas uduaurus ja täpselt sel hetkel hoovasid 
sõnad Mul tundub olevat kohutavaid raskusi oma elustiiliga üle nõupidamislaua. 

Kahjuks oli see Vi'hurgi keeles kõige koledam solvang, mida võimalik ette 
kujutada ja seal ei jäänud muud üle, kui pidada läbi sajandite kestvat hirmsat 
sõda. 

Juhuslikult muidugi, pärast seda, kui nende Galaktikat oli detsimeeritud üle 
mõnetuhande aasta, saadi aru, et kogu see jama oli olnud võigas eksitus ja kaks 
vastandlikku lahingulaevastikku, kes olid säilitanud vähesed allesjäänud 
erinevused, et paiskuda rünnakusse meie endi Galaktikas - said nüüd positiivse 
ettekäände anda märku taganemiseks. 

Veel tuhandeid aastaid kihutasid võimsad laevad läbi kosmose tühjade 
kauguste ning sööstsid lõpuks kriisates esimesele planeedile, mis neile vastu 
juhtus - see juhtus olema Maa - kus nad tänu mõõtude kohutavale 
arvestamatusele neelati ühe väikese koera poolt alla. 

Need, kes õpivad tundma põhjuse ja tagajärje .kompleksseid 
vastastikuseid mõjusid Universumi ajaloos ütlevad, et sedasorti asjad juhtuvad 
kogu aeg, aga meie oleme võimetud neid vältima. 

"See on kõigest elu,” ütlevad nad. 


Lühike õhuautoreis tõi Arthuri ja magrathealase sissekäigu juurde. Nad 
lahkusid autost ja läksid läbi ukse ooteruumi, mis oli täis klaasplaatidega laudu ja 
perspex-auhindu. Peaaegu kohe sähvatas ukse kohal ruumi teises otsas valgus 
ja nad sisenesid. 

"Arthur! a oled elus!" karjus hääl. 

"Kas olen?" küsis Arthur küllaltki ehmunult. "Väga hea.” 

Valgustus oli üsna tagasihoidlik ja tal kulus veidi aega, et näha Fordi, Trilliani ja 
Zaphodit istumas ümber suure laua, mis oli kaunilt kaetud eksootiliste nõude, 
imelike maiustuste ja tundmatute puuviljadega. Nad toppisid kõike seda oma 
näost sisse. 

"Mis teiega juhtus?" nõudis Arthur. 

"Hästi," ütles Zaphod rünnates konditäit lihakäntsakat, "meie võõrustajad 
siin on kogu aeg meiega udujuttu ajanud ja torkinud meie mõistust ja olnud 
äärmiselt imelikud ja annavad meile nüüd üsna head süüa, et meid turgutada. 
Vaata," ütles ta, haarates vaagnalt halvastilõhnava käntsaka liha, "võta natuke 
Vega Ninasarviku kotletti. See on maitsev, kui sulle meeldivad sedasorti asjad.” 

"Võõrustajad?" küsis Arthur. "Mis võõrustajad? Ma ei näe ühtegi..." 

Nõrk hääl ütles, "Teretulemast lõunasöögile, Maa olend." 

Arthur vaatas ringi ja kihvatas äkki. 

"Uhh!" ütles ta. "Seal laual on hiired!" 

Oli kohmetu vaikus, enne kui kõik vaatasid teravalt Arthurit. 

Tema oli tegevuses kahe valge hiire jälgimisega, kes istusid laual milleski, 
mis nägid välja nagu viskiklaasid. Ta kuulis vaikust ja vaatas kõigile otsa. 

"Oh!" ütles ta äkilise arusaamisega. "Oh, palun vabandust, ma ei olnud 
küllaldaselt ette valmistatud...” 

"Las ma tutvustan sulle," ütles Trillian. "Arthur, see on Benjy-hiir." 

"Hi," ütles üks hiirtest. Ta vurrud silitasid midagi, see pidi olema puudutus 
vastu sensoorset paneeli viskiklaasisarnase asjanduse siseküljel, see liikus 
aeglaselt edasi. 

"Ja see on Frankie-hiir." 

Teine hiir ütles, "Meeldiv teiega kohtuda,” ja tegi samamoodi. 

Arthuril kukkus Suu lahti. 

"Aga kas nad pole mitte...” 

"Jah," ütles Trillian, "nad on need hiired, kelle ma võtsin Maalt kaasa." 

Trillian vaatas talle silma ja Arthur mõtles, et tabas ära tema pisikese 
saatusele alistuva õlakehituse. 

"Kas sa võid mulle saata selle vaagna hõõrutud Arkturuse Megaeesliga?" 
küsis ta. 

Slartibartfast köhatas viisakalt. 

"Ee, vabandage," ütles ta. 

"Jah, tänan teid, Slartibartfast," ütles Benjy-hiir teravalt, "te võite minna." 

"Mida? Oh...ee, väga hea,” ütles vana mees, taganedes aeglaselt, "Ma 
lähen kohe ja tegelen nüüd mõnega oma fjordidest." 

"Ah, olgu, tegelikult pole see vajalik,” ütles Frankie-hiir. "Tundub väga 
niimoodi, et me ei vaja seda uut Maad enam." Ta hõõrus oma väikseid roosasid 
silmi. "Nüüd, kus me oleme leidnud planeedilt sellise elaniku, kes oli seal mõned 
sekundid enne seda, kui see hävitati." 

"Mida?" karjatas Slartibartfast jahmunult. "Te ei mõtle seda tõsiselt! Mul on 
tuhat liustikku valmis üle Aafrika lahtirullimiseks!" 

"Olgu, võib olla sa saad võtta ette väikese suusapuhkuse enne, kui nad 
tükkideks lammutad,” ütles Frankie mürgiselt. 

"Suusapuhkuse!" karjus vana mees. "Need liustikud on kunstiteosed! 
Elegantselt välja raiutud piirjooned, jää lennukad tipud, sügavad majesteetlikud 
orud! Oleks pühaduseteotus minna kõrge kunsti peale suusatama!" 

"Tänan teid, Slartibartfast," ütles Benjy vankumatult. "See on kõik." 

"Jah söör," ütles vana mees külmalt, "tänan teid väga. Olgu, hüvasti, 
maalane.” ütles ta Arthurile, "loodan, et su elustiil paraneb." 

Lühikese noogutusega ülejäänud seltskonnale pöördus ta ringi ja lahkus 
kurvalt. 

Arthur jälgis teda, teadmata, mida öelda. 

"Nüüd," ütles Benjy-hiir, "asja juurde." 

Ford ja Zaphod lõid oma klaase kokku. 

"Asja juurde!" ütlesid nad. 

"Vabandust palun?" ütles Benjy. 

Ford vaatas ringi. 

"Vabandust, ma mõtlesin, et te esitasite toosti,” ütles ta. 

Kaks hiirt sebisid rahutult oma klaasist sõidukites ringi. Lõpuks nad 
kogusid end ja Benjy liikus edasi, et pöörduda Arthuri poole. 

"Nüüd, Maa olend," ütles ta, "on olukord, milles me oleme, järgmine. Me 
oleme, nagu sa tead, jooksnud mööda teie planeeti enam või vähem viimased 
kümme miljonit aastat korraldusega leida see vilets asi, mida nimetatakse 
Ülimaks Küsimuseks." 

"Miks?" küsis Arthur teravalt. 

"Ei - me oleme sellele juba mõelnud," ütles Frankie vahele segades, "aga 
see ei sobi vastusega. Miks? - Nelikümmend kaks... näete, see ei kõlba." 

"Ei," ütles Arthur, "ma pean silmas seda, et miks te seda otsinud olete?" 

"Oh, saan aru." ütles Frankie. "Hästi, juhtumisi ainult harjumusest, ma 
arvan, olla julmalt aus. Ja see on enam-vähem peapõhjus - meil on 
oksendamiseni kõrini kõigist neist asjust ja väljavaade alustada selle asjaga jälle 
otsast peale, arvestades neid kivilaubalisi Vogoneid, tuleb mulle üsna kindlalt 
peale karjuv ahastus, saad aru, mida ma mõtlen? See oli ülimalt õnnelik juhus, et 
Benjy ja mina lõpetasime oma töölõigu ja lahkusime enne seda lühikeseks 
puhkuseks planeedilt, ja oleme siiani juhitud tagasi Magratheale teie sõprade 
heade talituste tõttu." 

"Magrathea on värav tagasi meie dimensiooni," torkas Benjy. 

"Seni, kuni" jätkas tema (murine) kolleeg, "oleme saanud pakkumise üsna 
päratult paksule lepingule teha viiemõõtmeline vestlus õu ja loenguteturnee 
meie endi dimensionaalses (neck of the woods) ja me kaldume väga seda vastu 
võtma." 

"Mina võtaksin, kas sa ei võtaks, Ford," ütles Zaphod ergutavalt. 

"Muidugi võtaksin," vastas Ford, "lendaks nagu kuul kohale." 

Arthur vaatas neid, imestades, kuhu see jutt välja viib. 

"Aga vaadake, meil peab olema kaasas saadus," ütles Frankie, "Ma pean 
silmas seda, et ideaalis me vajame ikkagi Ülimat Küsimust ühel või teisel kujul." 

Ford nõjatus ette Arthuri poole. 

"Vaata," ütles ta, "kui nad istusid parajasti seal stuudios ja nägid välja 
väga rahulolevatena, sa tead, mainides ainult, et nad teavad juhtumisi Vastust 
Elule, Universumile ja Kõigele ning siis lõpuks peame lisama, et see oli tegelikult 
nelikümmend kaks, siis oli etendus arvatavasti üsna lühike. Mittejärgnev. 

"Meil peab olema midagi, mis kõlaks hästi," ütles Benjy. 

"Midagi, mis kõlaks hästi?" hüüatas Arthur. "Ülim Küsimus, mis kõlaks 
hästi? Paarilt hiirelt?" 

Hiired läksid turri. 

"Hästi, ma tahan öelda, et olgu idealism, olgu puhta teaduse väärikus, 
olgu tõe otsimine selle kõigis vormides, aga ma kardan, et siis tuleb hetk, kus sa 
hakkad kahtlema, kas on üldse olemas tõelist tõde, sest et peaaegu kindlasti 
hoiab kogu Universumi multi-dimensionaalset lõpmatust käigus kamp maniakke. 
Ja kui tuleb valida, kas veeta veel kümme miljonit aastat, püüdes seda avastada 
ning teisest küljest ainult võtta vastu raha ja joosta, siis mis minusse puutub, olen 
seda harjutanud," ütles Frankie. 

"Aga..." alustas Arthur, abitult. 

"Hei, saad sa sellest aru, maalane?" segas Zaphod vahele. "Sa oled 
arvutimaatriksi viimase põlvkonna saadus, õigus, ja sa olid seal selle hetkeni, kui 
su planeet käsile võeti, jeeh?" 

"Ee..." 

"Niisiis oli su aju orgaaniline osa arvutiprogrammi = eelviimasest 
paigutusest,” ütles Ford arusaadavamalt, kui lootis. 

"Õigus?" ütles Zaphod. 

"Hästi," ütles Arthur mõtlikult. Ta polnud teadlik, et oleks kunagi olnud 
millegi orgaaniline osa. Ta oli seda alati näinud kui isiklikku probleemi. 

"Teiste sõnadega," ütles Benjy, juhtides oma kummalise väikese sõiduki 
otse Arthuri kohale, "on meil hea võimalus, et küsimuse struktuur on kodeeritud 
sinu aju struktuuri - nii et me tahame selle ära osta." 

"Mille, küsimuse?" küsis Arthur. 

"Jah," ütlesid Ford ja Trillian. 

"Suure raha eest,” ütles Zaphod. 

"Ei, ei," ütles Frankie, "see on aju, mille me tahame ära osta." 

"Mida!" 

"Hästi, kes sinust puudust tunneb?" uuris Benjy. 

"Ma arvasin, et te ütlesite, et hakkate tema aju ainult elektrooniliselt 
lugema," protestis Ford. 

"Muidugi," ütles Frankie, "aga me peame ta enne välja võtma. See peab 
olema prepareeritud." 

"Töödeldud," ütles Benjy. 

"Tükeldatud.” 

"Tänan," käratas Arthur, oma toolist üles karates ja lauast õudusega 
eemale taganedes. 

"See võidakse alati asendada," ütles Benjy põhjendavalt, "kui sa arvad, et 
see on tähtis.” 

"Jah, ühe elektroonilise ajuga,” ütles Frankie, "ühest lihtsast peaks 
piisama." 

"Ühes lihtsast!" 

"Jeeh," ütles Zaphod äkilise õela irvega, "sind peab programmeerima 
ainult ütlema Mida? ja Ma ei saa aru ja Kus on tee? - kes märkab selles 
erinevust?" 

"Mida?" karjus Arthur, taganedes ikka kaugemale. 

"Said aru, mida ma mõtlesin?" ütles Zaphod, vingudes valust selle asja 
pärast, mida Trillian talle sel hetkel tegi. 

"Mina märkan erinevust," ütles Arthur. 

"Ei, sa ei märka,” ütles Frankie-hiir, "sind programmeeritakse mitte 
märkama." 

Ford suundus ukse poole. 

"Vaadake, ma vabandan, hiired, vanad semud," ütles ta. "Ma ei arva, et 
me kokkuleppele jõuame.” 

"Meie pigem arvame, et me peame kokkuleppele jõudma," ütlesid hiired 
kooris, kogu arm oli nende peenikestest piiksuvatest häältest jäägitult kadunud. 
Peene kiunuva kiljatusega tõusid nende klaassõidukid laualt üles ja õõtsusid 
Arthuri poole, kes komistas kaugemale tahapoole, pimedasse nurka, täiesti 
võimetu vastu hakkama või midagi mõtlema. 

Trillian haaras ta meeleheitlikult käevangu ja püüdis teda lohistada ukse 
poole, mille lahti kangutamisega Ford ja Zaphod tegelesid, aga Arthur oli raske 
nagu surnu - ta tundus olevat hüpnotiseeritud läbi õhu tema poole sööstvate 
näriliste poolt. 

Trillian kriiskas tema peale, aga tema ainult haigutas. 

Veel ühe jõnksuga said Ford ja Zaphod ukse lahti. Teisel pool seda oli 
väike salk üsna inetu väljanägemisega mehi, kelle kohta nad võisid ainult 
oletada, et need olid Magrathea põhjakiht. Nad polnud mitte ainult ise inetud, 
vaid varustus, mida nad hoidsid, oli samuti kaugel kenadusest. Nad ründasid. 

Niisiis - Arthur oli valmis selleks, et ta pea lahti lõigataks, Trillian oli 
võimetu teda aitama ning Ford ja Zaphod olid valmis kallaletungiks mõnede 
kõrilõikajate poolt, kes olid kõvasti kaalukamad ja kõvasti teravamalt relvastatud 
kui nemad. 

Kokkuvõttes oli äärmine õnn, et sel hetkel pahvatasid kõik alarmid 
planeedil kõrvulukustava müraga tööle. 

32. peatükk 


Häire! Häire!" kisendasid valjuhääldid üle kogu Magrathea. "Planeedile on 
maandunud vaenulik laev. Relvastatud = sissetungijad sektsioonis /8A. 
Kaitsejaamad, kaitsejaamad!" 

Kaks hiirt nuusutasid ärritunult oma põrandal lebavaid klaassõiduki tükke. 

"Needus," pomises Frankie-hiir, "kogu sekeldamine kahe naela maaka 
ajude ümber." Ta kalpsas oma roosade silmade välkudes ringi ja tema 
suurepärane valge kasukas oli staatilisest elektrist turris. 

"Ainus asi, mida me nüüd saame teha," ütles Benjy, kükitades ja mõtlikult 
oma vurre silitades, "on püüda võltsida küsimus, välja mõelda üks niisugune 
valeküsimus, mis kõlaks usutavana.” 

"Raske," ütles Frankie. Ta mõtles. "Kuidas oleks Mis asi on kollane ja 
ohtlik?" 

Benjy vaagis seda hetke. 

"Ei, see pole hea," ütles ta. "Ei sobi vastusega." 

Nad vajusid mõneks ajaks mõttesse. 

"Olgu," ütles Benjy. "Mis sa saad, kui korrutad kuue seitsmega?" 

"Ei, ei, liiga kirjanduslik, liiga faktiline,” ütles Frankie, "ei vasta 
börsispekulantide huvidele." 

Nad mõtlesid jälle. 

Siis ütles Frankie: "See on mõte. Kui paljusid teid mööda peaks käima?" 

"Ah!" ütles Benjy. "Ahaa, see kõlab paljutõotavalt!" Ta veeretas seda fraasi 
mõni aeg oma mõtteis. "Jah," ütles ta, "see on suurepärane! Kõlab väga 
tähendusrikkalt, ilma tegemata tõeliselt kellelegi millegi arvamiseks kitsendusi. 
Kui paljusid teid mööda peaks käima? Nelikümmend kaks. Suurepärane, 
suurepärane, see tõmbab nad haneks. Frankie kullake, me saime hakkama!" 

Nad etendasid oma erutuses jooksutantsu. 

Nende lähedal põrandal lamasid mitmed üsna inetu väljanägemisega 
mehed, keda oli löödud mõnede raskete disainiautasudega vastu pead. 

Pool miili kaugemal liikusid neli kuju vaevaga ülespoole, otsides 
väljapääsu. Nad saabusid laia avarasse arvutisektsiooni. Nad nägid metsikud 
välja. 

"Millise tee sa valid, Zaphod?" küsis Ford. 

"See on loll küsimus, ma vastan pärast," ütles Zaphod, joostes otse seina 
ja arvutikorpuse vahele. Sel hetkel, kui teised hakkasid talle järgnema, peatas 
teda hetkega Kill-O-Zap'i energiakiir, mis läbistas õhu mõnede tollide kaugusel 
tema ees ning põletas ära väikese osa temaga külgnevast seinast. 

Hääl ütles valju hõikega, "OK Beeblebrox, seisa paigal. Me peame sind 
kinni nabima." 

"Mendid!" sisistas Zaphod ja tõmbas küüru. "Kas sa tahad veel seda 
küsimust küsida, Ford?" 

"OK, seda teed," ütles Ford ja nad jooksid neljakesi mööda läbikäiku kahe 
arvutiploki vahel. 

Läbikäigu lõppu ilmus hambuni relvastatud ja kosmoseskafandris kuju, 
viibutades oma (viscious) Kill-O-Zap püstolit. 

"Me ei taha sind tulistada, Beeblebrox!" karjus kuju. 

"Sobib mulle hästi!" karjus Zaphod selja taha ja sukeldus laia tühimikku 
kahe andmetöötlemisseadme vahel. 

Teised põikasid talle järele. 

"Neid on kaks," ütles Trillian, "meid on nurka surutud.” 

Nad surusid endid nurgas suure arvutiploki ja seina vahel vastu maad. 

Nad hoidsid hinge kinni ja ootasid. 

Äkki, kui mõlemad mendid üheaegse tule avasid, plahvatas õhk nende 
ümber energiakiirtest. 

"Hei, nad tulistavad meid," ütles Arthur, küürutades palliks kokkusurutuna. 
"Ma mõtlesin, nad ütlesid, et ei taha seda teha.” 

"Jeeh," mina arvasin, et nad nii ütlesid,” nõustus Ford. 

Zaphod torkas üheks ohtlikuks hetkeks pea välja. 

"Hei," ütles ta, "ma arvasin, et te ütlesite nagu ei tahaks tulistada!" ja 
langetas jälle pea. 

Nad ootasid. 

Hetke pärast vastas hääl, "Ei ole kerge olla ment!" 

"Mida ta ütles?" sosistas Ford imestunult. 

"Ta ütles, et ei ole kerge olla ment.” 

"Hästi, aga kas see ei ole mitte tema enda probleem?" 

"Ma mõtlesin sedasama." 

Ford karjus välja, "Hei, kuulake! Ma mõtlen, et meil on piisavalt probleeme 
meie endi olemasoluga, kui te meid tulistate, nii et kui te hoiduksite ka oma 
probleemide meie kaela ajamisest, arvan et meil kõigil oleks kergem hakkama 
saada!" 

Järgmine vaikus ja seejärel jälle vali hõige. 

"Vaadake nüüd seal, poisid," kõlas vali hõige, "te ei ole mitte kauplemas 
mõne tumma kahebaidise päästikut-pumpava debiilikuga, madala lauba, väikeste 
seasilmade ja ilma suhtlemisoskuseta, meie oleme paar oma intelligentsi eest 
hoolitsevat selli, nii et teile võib-olla lausa meeldiks meiega sõbralikult kohtuda! 
Me ei käi läbi (gratiously) tulistava ja siis tagantjärgi sellega viletsates 
kosmosehulkurite baarides kiitleva rahvaga, nagu mõned mendid, keda ma 
tunnen! Ma käin tulistava rahvaga ringi (gratiously) ja ahastan siis selle pärast 
tunde oma tüdruku juures!" 

"Ja mina kirjutan romaane!” kiitis teine ment takka. "Kuigi ma pole ühtegi 
neist veel avaldanud, nii et ma parem ma hoiatan teid ette. Ma olen vääääiklases 
meeleolus!" 

Fordi silmad tungisid poolenisti oma koobastest välja. "Kes need sellid 
on?" ütles ta. 

"Ma'i tea,” ütles Zaphod, "ma arvan, et ma oleksin eelistanud seda, kui 
nad oleksid tulistanud.” 

"Kas te tulete siis rahulikult välja,” karjus jälle üks mentidest, "või peame 
me teid välja kõrvetama?" 

"Mida te eelistate?" karjus Ford 

Millisekund hiljem hakkas õhk nende ümber jälle kõrbema, pärast seda, 
kui Kill-O-Zap tabas arvutiplokki nende ees. 

Tulerahe jätkus mõned sekundid väljakannatamatu jõulisusega. 

Kui see lõppes, olid mõned sekundid peaaegu vaikust, kuni kajad välja 
surid. 

"Kas te olete ikka veel elus?" hõikas üks mentidest. 

"Jaa," hüüdsid nad vastu. 

"Meile ei meeldinud see tegevus üldse," karjus teine ment. 

"Me oleksime võinud seda enne teile öelda," karjus Ford. 

"Kuula nüüd, Beeblebrox, ja parem kui sa hästi kuulad!" 

"Miks?" karjus Zaphod vastu. 

"Sellepärast," karjus ment, "et see, mis ma räägin, tuleb väga intelligentne 
ja üsna huvitav ning humaanne! Niisiis - kas te kõik annate kohe alla ja lasete 
end siis veidi peksta, kuigi mitte väga palju, sest me oleme mõlemad kindlalt 
vägivalla vajalikkuse vastu, või me laseme terve selle planeedi õhku ja võimalik, 
et ühe või teise, mida me näeme siit ära minnes ka veel!" 

"Aga see on hullumeelne!" karjus Trillian. "Te ei saa nii teha.” 

"Võime küll,” karjus ment, "miks mitte?" küsis ta teise mendi käest. 

"Muidugi, me peamegi nii tegema, selles pole küsimus," hõikas teine ment 
vastu. 

"Aga milleks?" nõudis Trillian. 

"Sellepärast, et on asju, mida sa pead tegema isegi siis, kui sa oled 
valgustatud ja vabameelne ment, kes teab kõike vaimsusest ja muust säärasest!" 
"Ma nagu ei usuks neid selle,” pomises Ford, raputades oma pead. 

Üks ment karjus teisele, "Kas me tulistame neid veel veidi?" 

"Jeeh, miks mitte?" 

Nad vallandasid järgmise elektrilise turmtule. 

Kuumus ja müra olid üsna fantastilised. Aeglaselt hakkas arvutiplokk 
kaduma. Selle esikülg oli peaaegu täielikult ära sulanud ja laiad sulanud metalli 
ojad voolasid sinnapoole, kus nad kükitasid. 

Nad kössitasid taganedes ja ootasid lõppu. 

33. peatükk 


Aga lõppu ei tulnud kunagi, vähemalt mitte siis. 

Üsna äkki turmtuli lõppes ja äkilist vaikust selle järel katkestasid mõned 
summutatud korinad ja mütsatused. 

Nad vaatasid neljakesi üksteisele otsa. 

"Mis juhtus?" ütles Arthur. 

"Nad lõpetasid," ütles Zaphod õlgu kehitades. 

"Miks?" 

"Ma'i tea, kas sa tahad neilt küsima minna?" 

"Ei." 

Nad ootasid. 

"Halloo?" hõikas Ford välja. 

Mitte mingit vastust. 

"See on veider.” 

"Võib-olla on see lõks.” 

"Nad ei ole nii taibukad." 

"Mis mütsatused need olid?" 

"Ma'i tea." 

Nad ootasid veel mõned sekundid. 

"Õigus," ütles Ford, "ma lähen vaatama." 

Ta heitis pilgu teistele enda ümber. 

"Kas keegi ei ütle, Ei, see pole võimalik, ma lähen sinu asemel?” 

Kõik raputasid päid. 

"Noh olgu siis," ütles ta ja tõusis püsti. 

Hetkega ei juhtunud midagi. 

Siis, sekundi või paari pärast mittemidagijuhtumine jätkus. Ford piilus läbi 
paksu suitsu, mis voogas põlevast arvutist. 

Ettevaatlikult astus ta vabasse õhku. 

Ikka ei juhtunud midagi. 

Kahekümne jardi kaugusel eemal nägi ta ähmaselt läbi suitsu ühe mendi 
skafandris kuju. See lebas kägaras maas. Kakskümmend jardi vastassuunas 
lebas teine mees. Rohkem polnud kedagi näha. 

See tabas Fordi äärmiselt imelikuna. 

Aeglaselt, närvitsedes, astus ta esimese mehe poole. Keha lebas 
rahustavalt vaikselt, kui ta jõudis selle juurde ja pani oma jala Kill-O-Zap 
püstolile, mis kõlkus tema pehmete näppude vahelt välja. 

Ta kummardas ja korjas selle ilma vastupanuta üles. 

Ment oli üsna selgelt surnud. 

Kiire uuring näitas, et too pärineb Blagulon Kappalt - ta oli metaani-hingav 
eluvorm, sõltudes oma kosmoseülikonnast, et ellu jääda Magrathea hõredas 
hapnikuatmosfääris. 

Tilluke elusäilitussüsteemi arvuti tema seljakotis tundus ootamatult olevat 
läbi põlenud. 

Ford torkis seda märkimisväärse hämmastusega. Neil väikestel 
taskuarvutitel oli tavaliselt täielik tagasiside laeva peaarvutiga, millega nad läbi 

eetri ühenduses olid. Selline süsteem oli eksimisvaba igasugustes muudes 
olukordades, välja arvatud toitesüsteemi täielik tühjenemine, millest polnud keegi 
veel kuulnud. 

Ta ruttas teise kõhuli lebava kuju juurde ja avastas, et täpselt 
samasugune võimatu asi oli sellegagi juhtunud, arvatavasti samal hetkel. 

Ta kutsus teised ka vaatama. Nad tulid, jagasid tema hämmastust, aga 
mitte uudishimu. 

"Laseme sellest urkast jalga,” ütles Zaphod. "Kui midagi, mida ma 
eeldasin siin leidvat, siin on, ei taha ma seda." Ta haaras teise Kill-O-Zap püstoli, 
lasi õhku täiesti ohutu arvutusmasina ja tormas teiste poolt saadetuna koridorist 
välja. Ta oleks üsna kindlalt õhku lasknud ka ühe õhuauto, mis mõned jardid 
eemal neid oodates seisis. 

Õhuauto oli tühi, aga Arthur avastas, et see kuulub Slartibartfastile. 

Talle oli seal teade Slartibartfastilt, pistetud selle hõreda armatuurlaua 
vahele. Teatele oli joonistatud üks nool, suunatud ühele kangile. 

Sellele oli kirjutatud, See on võib-olla parim nupp, mida vajutada. 

34. peatükk 


Õhuauto lennutas neid liialdatud kiirusel R17 läbi terastunneli ja viis nad välja 
planeedi pinnale, mis oli nüüd kinni hakkamas veel ühest üksluisest koidikust. 
Tontlikult hall valgus tardus maapinnal. 

R on kiiruse mõõtühik, mis sõltub tervisest, hingelisest rahulolust ja viis 
minutit mittehilinemisest. See on seega kindlalt vastavalt olukordadele peaaegu 
lõpmatult muutuv number, sest kaks esimest faktorit ei muutu mitte ainult 
absoluudina võetud kiirusega, vaid ka teadmatusega kolmandast faktorist. Välja 
arvatud kui käsitleda seda võrrandit rahuga, võib saada tulemuse 
märkimisväärse stressi, haavandite ja isegi surma näol. 

R17 ei ole fikseeritud kiirus, aga ta on kindlasti liiga kiire. 

Õhuauto, mis oli lennutanud ennast läbi õhu R17-ga ja enam, pani nad 
maha Kullast Südame kõrvale, mis seisis jäigalt nagu pleekinud kont külmunud 
maapinnal ning lennutas siis ennast kiirustades tagasi suunda, kust nad olid 
tulnud, eeldatavasti omaenda asju ajama. 

Värisedes seisid nad neljakesi ja vaatasid laeva. 

Selle kõrval seisis veel üks laev. 

See oli Blagulon Kappa politseimasin, sibulakujuline haitaoline asjandus, 
värvuselt kiltkiviroheline ning selle peale pihustiga mäkerdatud ebasõbralike 
mustade erineva suurusega - abloontähtedega. Tähed teatasid igaühele, kes 
nende lugemise vastu huvi tundis, kustkohast laev on, mis politseijaoskonna 
juurde ta kuulus ja millisel otsekanalil sellega ühendust saab võtta. 

Laev näis kuidagi ebaloomulikult pime ja vaikne, isegi laeva kohta, mille 
kaheliikmeline meeskond lebas sel hetkel lämbununa suitsuses ruumis mõned 
miilid maapinnasügavuses. See on üks neist veidratest asjadest, et on võimatu 
määratleda ja selgitada, aga igaüks saab aru, kui laev on täiesti surnud. 

Ford tundis seda tunnet ja leidis kõige müstilisema selle - laev ja kaks 
politseinikku näisid olevat surnud üheaegselt. Tema kogemuste järgi ei käitunud 
Universum lihtsalt niimoodi. 

Ülejäänud kolm tundsid sedasama, aga nad võisid tunda lõikavat külma 
isegi rohkem ja ruttasid tagasi Kullast Südamesse, kannatades mitteuudishimu 
ägeda ataki all. 

Ford jäi ja läks Blaguloni laeva uurima. Kõndides ta peaaegu komistas 
liikumatule terasest kogule, mis lamas nägu allapoole külmas tolmus. 

"Marvin," hüüatas ta. "Mida sina teed?" 

"Ärge tundke, et te peaksite mulle tähelepanu osutama, palun," kostis 
summutatud sumin. 

"Aga kuidas läheb, metallmees?" küsis Ford. 

"Väga masendavalt." 

"Mis lahti?" 

"Ma ei tea," vastas Marvin, "Ma ei ole kunagi lahti olnud." 

"Miks," ütles Ford, kükitades tema kõrvale ja värisedes, "lamad sa nägu 
tolmus?" 

"See on väga tõhus viis olla õnnetu," ütles Marvin. "Ära püüa näidata, et 
sa tahad minuga rääkida, ma tean, et sa vihkad mind. Kui sa ainult väldid mind, 


120 


siis ma loodan, et ma võib-olla lähen eemale." Ta kangutas ennast jalgele ja 
seisis resoluutselt näoga vastassuunda. 

"See laev vihkas mind," ütles ta rõhutult, osutades politseimasinale. 

"See laev?" ütles Ford äkilise erutusega. "Mis sellega juhtus? Kas sa 
tead?" 

"See vihkas mind, kuna ma sellega rääkisin." 

"Sa rääkisid sellega?" hüüatas Ford. "Mida sa sellega mõtled?" 

"Lihtne. Ma olin väga tüdinud ja masendatud, nii ma läksin ja lülitasin 
ennast selle sisearvuti lainele. Ma rääkisin arvutiga väga pikalt ja esitasin sellele 
oma vaatenurga Universumist," ütles Marvin. 

"Ja mis juhtus?" sundis Ford tagant. 

"See sooritas enesetapu," ütles Marvin ja kõndis kõrgilt minema, tagasi 
Kullast Südamele. 

35. peatükk 


Sellel Ööl, kui Kullast Süda oli tegevuses mõnede valgusaastate enda ja 
Hobusepea Pilve vahele jätmisega, lesis Zaphod Beeblebrox juhtimissillal 
väikese palmi all, püüdes põrutada oma aju paika massiivse koguse 
Pangalaktilise Kurguloputuspommiga; Ford ja Trillian istusid nurgas, rääkides 
elust ja sellest tulenevatest asjadest; Arthur heitis oma voodi, et lapata läbi Fordi 
Galaktikas hääletaja käsiraamat. Kuna ta oli asunud elama sellisesse paika, 
põhjendas ta, on parem alustada selle tundmaõppimisega. 

Ta juhtus järgmisele sissekandele. 

See ütles: "Kõigi peamiste Galaktiliste Tsivilisatsioonide Ajalugu omab 
kalduvust läbida kolm erinevat ja äratuntavat faasi, need on Ellujäämine, 
Järeleuurimine ja Elukogemus, teisisõnu Kuidas, Miks ja Kus faasid. 

Näiteks, esimest faasi on iseloomustatud küsimusega Kuidas saada 
süüa? teist küsimusega Miks me sööme? ja kolmandat küsimusega Kus me 
lõunastame? 

Ta ei jõudnud kaugemale, kui laeva ringhääling sumises vahele. 

"Hei, maalane? Oled sa, lapsuke, näljane?" ütles Zaphodi hääl 

"Ee, olgu, jah, veidi näksiks, ma arvan," ütles Arthur. 

"OK tupsuke, pea vastu,” ütles Zaphod. "Me võtame kiire suutäie 
Restoranis Universumi Lõpus." 

Mõningad selgitavad märkused, mis peaksid tegelikult olema joonealused 
märkused, kuid tehnilistel põhjustel on ära toodud siin. 


e 1 pint = 0,56 1. Tõlk 


« President: Täielik tiitel Keiserliku Galaktika Valitsuse President. Termin 'Keiserlik' nagu ta on 
säilinud, on nüüdseks anakronism. Pärilik Imperaator on peaaegu surnud ja on seda juba 
palju sajandeid. Oma surmaeelse kooma viimastel hetkedel suleti ta muutumisvälja, mis hoiab 
teda igaveses muutumatuses. Kõik ta pärijad on nüüdseks ammu surnud ja see tähendab, et 
ilma drastiliste poliitiliste segadusteta on võim lihtsalt ja efektiivselt liikunud astme või kahe 
võrra madalamale ja näib nüüd olevat salvitud kogule, mis tavatseb tegutseda lihtsalt kui 
Imperaatori nõunikud - valitud valitsusassamblee, mida juhib sama kogu valitud President. 
Tegelikult ei asu võim mitte selles kohas. 

President on tegelikkuses paljuski ilukuju - ta ei käsitse mitte milleski tegelikku võimu. Ta on küll 

näiliselt valitud valitsuse poolt kuid omadused, mida ta peab välja näitama, ei ole juhi omad vaid 

tegelikult hinnates solvavad. Sel põhjusel on President alati vaieldav valik ja alati 
vihastamapanev aga lummav karakter. Tema töö pole mitte kasutada võimu vaid jätta selle 
kasutamisest mulje. Nende kriteeriumide järgi on Zaphod Beeblebrox üks kasulikumaid 

Presidente, kes Galaktikas iialgi olnud - ta on veetnud juba kaks oma kümnest presidendiaastast 

pettuse eest vangis. Väga väga vähesed inimesed saavad aru, et President ja Valitsus ei oma 

tõeliselt üldse võimu. Ja nendest vähestest inimestest teavad ainult kuus seda, kust üldse ülimat 
poliitilist võimu käsutatakse. Suurem osa ülejäänutest usub salaja, et ülimat otsustamisprotsessi 
juhib arvuti. Nad ei saa enam rohkem eksida. 


« Ford Prefecti tegelik nimi on hääldatav ainult ühes tundmatus Betelgeusi dialektis, nüüd 
niisama hästi kui välja surnud Suurest Rungi Kollapsi Katastroofist Gal./Sid./Aasta 03758, mis 
pühkis minema kõik vanad Praxibeteli ühiskonnad Betelgeuse Seitsmendal. Fordi isa oli 
ainuke mees kogu planeedil, kes pääses Suurest Hrungi Kollapsi Katastroofist ühe 
ebatavalise kokkusattumuse tõttu, mida on võimatu rahuldavalt seletada. Kogu juhtum on 
varjutatud sügava müstikaga: tegelikult ei ole keegi iialgi teadnud, misasi Hrung on või miks ta 
oli valinud katastroofiks just Betelgeus Seitsme. Fordi isa, suuremeelselt hõljudes 
kahtluspilvedes, mis olid paratamatult tema ümber tekkinud, ärkas ellu Betelgeus Viiel, kus ta 
oli nii isaks, kui ka onuks Fordile; oma nüüdseks surnud rassi mälestuseks ristiti ta vanas 
Praxibeteli keeles. 

Kuna Ford ei õppinud kunagi oma õiget nime ütlema, suri ta isa juhuslikult häbisse, mis on ikka 

veel põhiliseks haiguseks mõnedes Galaktika osades. Teised koolilapsed hüüdsid teda Ix, mis 

Betelgeus Viie keelest tõlgituna tähendab "poiss, kes ei ole võimeline rahuldavalt seletama, mis 

on Hrung ega miks see valis kollapsi jaoks Betelgeus Seitsme". 


e Luuletuse tõlkinud Paul Vesterov. 

